
FORORD. 

Fra  flere  Sider  er  jeg  bleven  opfordret  til  at  udgive 
hvad  der  yderligere  maatte  være  mig  bekjendt  til  Charak- 
teristik  af  Læssøe,  og  jeg  imødekommer  Opfordringen 
ved  væsentlig  paa  Grundlag  af  Breve  mellem  ham  og 
Andræ  at  hidsætte  omstaaende  Bidrag  til  Oplysning  om 
Relationer  mellem  Begge  i  Tiden  fra  1840  til  Læssøes  Død 
i  Slaget  ved  Isted  d.  25de  JuH  1850. 

Det  lille  Bidrag,  der  ved  disse  Breve  —  i  Forbindelse 
med  hvad  der  iøvrigt  er  mig  bekjendt  —  vindes  til  Cha- 
rakteristik  af  Læssøe,  omfatter  altsaa  kun  det  nævnte  Tiaar, 
og  den,  der  for  tidligere  Aars  Vedkommende  maatte  ønske 
Oplysning,  henvises  til  hvad  der  i  saa  Henseende  er  med- 
delt i  Biografien  om  Andræ,  særlig  under  hans  Studiereiser 
til  Paris  ^). 

Samtlige  Breve  fra  Læssøe,  der  ere  benyttede  i 
Fremstillingen,  ere  af  mig  afgivne  til  det  Kgl.  Bibliothek, 
og  det  vil  af  disse  kunne  sees,  at  det  er  saare  lidet, 
nærmest   Smaabemærkninger  til  Svar  paa  Oplysninger  fra 


^)  Biografien  om  Andræ  vol.  II,  Cap.  VII  og  « Tillæg«,  S.  131  — 142; 
vol.  III,  Cap.  VI  og  VII. 


VI 

Andræ  om  Forhold  ved  Høiskolen  og  Generalstaben,  som 
jeg  har  fundet  Anledning  til  at  udelade. 

Ogsaa  dennesinde  er  der  fra  forskjellig  Side  godheds- 
fuldt  ydet  mig  Bistand,  for  hvilken  jeg  herved  bringer  min 
erkjendtlige  Tak. 

Marts   1 912. 

Sommeren    18^0:    S^naa    Sammenstød  mellem    Læssøe    og 

Steinmann  —  Christian  VHF  s  Unaade  —  Andræ  og  Læssøe 

forviste  til  Udkanter  af  Riget  —   Befrygtet  Duel  mellefn 

Læssøe    og    Kaptain    Baggesen    —    Andræ    i    Lauenborg, 

Læssøe  paa  Skagen. 


JTaany  maatte  Læssøe  i  Foraaret  1840  til  det  Ar- 
beide,  der  stod  for  ham  «som  en  halv  Død,  grueligt  kjede- 
ligt»  —  Opmaalingsvæsenet^),  og  dennesinde  tilmed  i  en 
Udkant  af  Riget,  Egnen  mellem  Hjørring  og  Skagen,  som 
han  ligner  med  et  «Siberien». 

I  denne  Forviisning  kunde  Læssøe  ikke  siges  selv 
uden  Skyld.  I  Forening  med  Kolleger  i  Staben,  Andræ, 
Trepka  og  Flensborg,  havde  han  nemlig  udarbeidet  et  For- 
slag til  en  Omordning  af  Tjenesten  ved  Generalstaben  og 
indsendt  dette  til  den  Militærkommission  i  Odense,  der 
havde  til  Opgave  at  udarbeide  en  ny  Organisation  for 
Landmilitær- Etaten^).  Mod  denne  Indsendelse  var  for  saa 
vidt    Intet    at    indvende,    som    Militære    af   de    forskjellige 


^)  Biografien  om  Andræ  vol.   III,  S.  94. 

^   <  Organisation    for   Landmilitair-Etaten»    af  28,  April   1842  (Rescr., 
Resol.  etc.  den  danske  Krigsmagt  til  Lands  angaaende,    1842,  S.  70  ff.). 

.    I* 

Vaabenarter    netop    var    opfordrede    til    ad    tjenstlig    Vei 

—  d.  e.  gjennem  Generalstabens  Chef —  at  indsende  For- 
slag til  Kommissionens  Overveielse^).  Læssøe,  noget  urolig 
af  x^and,  vilde  imidlertid  ikke  lade  det  bero  ved  en  saadan 
Indsendelse,  men  fremfor  at  se  Forslaget  upaaagtet  drukne 
i  Kommissionen  eller  som  indsendt  gjennem  Chefen  for 
Staben   mulig  slet  ikke  komme  den  ihænde,   ønskede   han 

—  i  Samklang  iøvrigt  med  sine  Kolleger  —  at  ansøge 
Kongen  om  Tilladelse  til  at  lade  det  publicere  i  Trykken. 
Med  dette  Ønske  kunde  Chefen  for  Staben,  « Kammer- 
herre Steen-  og  Træmand*^),  dog  slet  ikke  sympathisere, 
idet  Forslaget  stærkt  udtalte  sig  mod  det  af  ham  saa 
yndede  Opmaalingsvæsen  som  Hovedbeskjæftigelse  for  Sta- 
ben i  Fredstid,  —  «det  hele  Opmaalingsvæsen*,  hedder  det 
i  Forslaget,  «bør  indtage  en  forholdsviis  ringe,  skjøndt 
derfor  ikke  ubetydelig  Deel  af  Stabens  Beskjæftigelser; 
hvor  det  er  blevet  til  en  Hovedsag,  for  ikke  at  sige  til 
eneste  Sag,  dér  er  der  ikke  længer  nogen  Generalstab, 
men  et  topographisk  Korps.  Det  er  Armeeorganisation  og 
Administration,  der  altid  maa  blive  Hovedfaget  i  Forening 


^)   «Parolbefaling  af  17de  Februar  1840: 

Da  Vi  forudsætte,  at  flere  Officerer  i  Vor  Armee  have 
tænkt  over  de  Forandringer,  der  ville  være  tilraadelige  i  een 
eller  flere  Grene  af  Armeens  Organisation,  saa  tilkjendegive  Vi 
herved,  at  det  vil  være  Os  kjært,  om  disse  indsende  deres 
Udarbeidelser  eller  Forslag  enten  til  Os  Selv,  eller  til  Præses 
for  den  under  3die  Februar  nedsatte  Commission,  Hs.  Konge- 
lige Høihed  Kronprindsen»  (Militairt  Repertorium,  6te  Bd.  (1840), 
Offic.  Meddelelser,  S.  11). 

')  Biografien  om  Andræ  vol.  II,  S.   123. 

med  de  understøttende  Discipliner » ^).  Som  Følge  af  slige 
Udtalelser  maatte  Steinmann  paa  det  bestemteste  fraraade 
en  Offentliggjørelse  af  Forslaget,  og,  saafremt  Ansøgning 
herom  ligefuldt  skulde  fremkomme,  erklærede  han  «at  ville 
ledsage  denne  med  den  allerufordelagtigste  Indstilling* .  Trods 
Steinmanns  Protest  blev  Ansøgningen  til  Kongen  dog  ind- 
givet (23.  Marts),  men  —  som  ventelig  var  —  modtog  An- 
søgerne faa  Dage  senere  gjennem  Chefen  et  kgl.  Reskript, 
hvori  det  bl.  A.  hed:  «Idet  Vi  herved  tilkjendegive  Dig, 
at  Ansøgningen  afslaaes,  ville  Vi  tillige  have  Dig  paalagt 
at  tilkjendegive  disse  Officerer,  at  det  har  vakt  Vort  Mis- 
hag, at  de,  uagtet  Din  velbegrundede  Advarsel,  have  ind- 
givet deres  Ansøgning*  ^).  Som  Følge  af  det  Allerhøieste 
Mishag  blev  Læssøe  beordret  til  at  foretage  nogle  Detail- 
maalinger  i  det  nordlige  Jylland,  medens  Andræ,  Trepka 
og  Flensborg  blev  kommanderede  til  i  en  anden  Udkant 
af  Riget,  Lauenborg,  at  fortsætte  nogle  tidligere  paabe- 
gyndte Terrainrekognosceringer  ^) . 


^)  Saaledes  som  Afhandlingen  nu  foreligger  trykt  mellem 
de  ældre  Bilag  til  Forsvarskommissionens  Arbeide  i  1866,  er 
den  overskreven :  «Motiveret  Fremstilling  afPrinciperne 
for  Generalstabens  Uddannelse  og  Virksomhed,  ud- 
arbeidet  af  Capitainerne  v.  Flensborg,  v.  Trepka,  v.  Andræ 
og  Premierlieutenant  v.  Læssøe,  i84o»,  og  det  oven  hidsatte 
Citat  anført  S.  107. 

^)  Reskriptet,  stilet  til  Steinmann,  findes  hverken  i  Sam- 
lingen af  mihtære  Reskripter  fra  1840  eller  i  «MiHtairt  Reper- 
torium»  fra  samme  Aar.  Som  det  oven  er  hidsat,  er  det  an- 
ført af  Læssøe  i  et  Brev  til  en  Unavngiven  (« Verner  Hans 
Frederik  Abrahamsen  Læssøe,  et  biografisk  Udkast  af  Oberst 
F.  Abrahamsen »,  Kbhvn.   1868,  S.  7 — 8). 

')  Militairt  Repertorium  VI  (1840),   »Officielle  Meddelelsers,  S.  50. 

Forøvrigt  havde  Afhandlingen,  forinden  der  blev  Tale 
om  hin  Ansøgning  om  en  Offentliggj øreise  i  dens  Helhed, 
givet  Anledning  til  en  lille  Episode,  der  nær  kunde  have 
taget  en  sørgelig  Udgang.  Ved  Indsendelsen  til  Militær- 
kommissionen  havde  Læssøe  nemlig  forbeholdt  sig  at 
lade  et  Afsnit  af  Afhandlingen,  der  særlig  skyldtes  ham, 
udgaa  særskilt  i  Trykken,  og  til  det  Øiemed  indsendt  det 
til  Optagelse  i  et  militært  Tidsskrift,  der  blev  redigeret 
af  bl.  A.  Kaptain  i  Generalstaben  Baggesen.  Ved  en  In- 
diskretion af  Redaktionen  blev  imidlertid  Stabens  Chef, 
Steinmann,  bekjendt  med  Læssøes  Artikel,  og  da  han  i 
den  fandt  væsentlig  de  samme  Anker  mod  Benyttelsen  af 
Stabens  Officerer  til  Opmaaling,  som  var  ham  kj endte  fra 
det  gjennem  ham  selv  til  Militærkommissionen  indsendte 
Arbeide,  kaldte  han  Læssøe  til  sig  og  fraraadede  ham  paa 
det  Indstændigste  en  OfFentliggi øreise  af  det  paagjældende 
Afsnit;  om  hans  Raad  ei  blev  fulgt,  vilde  han  øieblikkelig 
skrive  en  Indstilling  til  Kongen,  om  at  han  bestemt  havde 
fraraadet  en  Offentliggjørelse  som  upassende  mod  Kongen. 

«Da  jeg  let  forudsaae  Resultatet  af  denne  Indstillings, 
skriver  Læssøe  til  en  Ven,  «erklærede  jeg  ham,  at  jeg 
vilde  tage  min  Afhandling  tilbage  fra  Repertoriet»  ^).  Nu 
vendte  Læssøes  Vrede  sig  mod  Redaktionen  af  Tidsskriftet, 
idet  han  forlangte  undersøgt,  hvem  det  var,  der  havde 
gjort  sig  skyldig  i  « utilbørlig  Misbrug  af  det  betroede 
Manuskript*  og  i  en  « Krænkelse  af  hans  Eiendomsret*  der- 
til. Svaret  blev,  at  det  var  førnævnte  Kaptain  Baggesen, 
der  uden  de  Øvriges  Vidende  og  ViUie  havde  udleveret 
det  paa  « tjenstlig  Opfordring »  af  Chefen  for  Generalstaben, 
c  Læssøe,    som   var   heftig »,   hedder    det  i  Optegnelser   af 


^)  Brev    fra    Læssøe    til    en    Unævnt    (Abrahamson    1.    c,    S.    7,    jfr. 
»Fædrelandet!  31.  Marts   1840). 

Andræs  Hustru,  « fordrede  en  eklatant  Undskyldning  eller 
en  Duel  med  Baggesen.  Baggesen  var  virkelig,  da  det 
var  skeet,  og  han  var  kommen  til  at  indsee  sin  Uret, 
meget  bedrøvet  derover  og  erkj endte  fuldkommen,  hvor 
forkert  han  havde  baaret  sig  ad.  Andræ  og  Kaptain 
Wi Ister ^)  blev  udvalgte  som  Sekundanter  og  skulde  se 
at  faae  det  bilagt  i  Mindelighed.  Det  var  ingen  let  Sag 
overfor  Læssøes  Heftighed  og  Baggesens  Taktløshed,  der 
gjerne  ved  sin  Tale  begyndte  med  at  gjøre  det  Galt,  som 
de  Andre  havde  gjort  Godt.  Bl.  Andet  endte  han  flere 
Gange  Sammenkomsterne  med  at  sige,  at  «nu  var  de  da 
igjen  liges aa  gode  Venner  som  før>.  Derimod  proteste- 
rede Læssøe:  «Paa  ingen  Maade,  — jeg  kan  indlade  mig 
paa  en  Forsoning,  naar  jeg  faaer  en  Undskyldning,  en  Be- 
klagelse over  det  Forefaldne,  men  ligesaa  gode  Venner 
som  før,  ere  vi  ikke».  Dette  vilde  Baggesen  nu  drøvtygge, 
men  afholdtes,  skjøndt  med  stor  Møie,  af  Andræ  og  Wilster»^). 
Ved  Begges  Mægling  endte  Sammenstødet  da  med,  at 
Baggesen  lod  indrykke  en  Erklæring  i  «Militairt  Reper- 
torium*  om,  «at  det  var  ham,  der  uden  de  øvrige  Redak- 
tionsmedlemmers Vidende  havde  begaaet  den  Forseelse  i 
velmeent  Øiemed  og  af  Respekt  for  de  tjenstlige  Forhold 
at  meddele  et  tilstillet  Manuskript  til  Gjennemlæsning  af 
Chefen »,  hvorhos  han  fratraadte  Redaktionen  af  Tidsskriftet^). 


^)  Den  senere  General  Wilster,  bekjendt  for  sin  udmærkede  Tjeneste 
under  3- Aars  Krigen  og  i   1864  (Dansk  biogr.  Lexikon,  XVIII,  S.  621). 

')  Optegnelser  af  Andræs  Hustru  fra  Mai   1855. 

')  I  første  Henseende  henvises  til  «Fædrelandet»  31.  Marts  1840  og 
6.  April  1840:  «De  Militaires  Trykkefriheds;  i  sidste  Henseende  til  cMili- 
tairt  Repertorium*    1840,  S.  411 — 4 1 2. 

Næppe  behøver  det  at  siges,  at  Læssøes  Lede  ved 
Opmaalingsvæsenet  nord  for  Limfjorden  ikke  var  mindre 
end  paa  de  «laalandske  Marker »,  —  <.jeg  har  ingenlunde 
befundet  mig  vel  i  Sommer»,  skriver  han  til  Andræ  fra  Odden 
ved  Hjørring,  « hverken  i  den  ene  eller  i  den  anden  Hen- 
seende, og  dog  har  jeg  været  meget  heldig  med  Hensyn 
til  Menneskeomgivelser,  saavidt  som  man  tør  stille  For- 
dringerne i  dette  Siberien.  Naar  jeg  undtager  et  Par  en- 
kelte Dage,  har  jeg  havt  det  utaaleligt,  og  det  fordømte 
Opmaalingsvæsen  er  mig  kjedsommeligt  til  det  Utrolige*^), 

En  lille  Glæde  bød  dog  Opholdet  ved  en  Tur  til  Ska- 
gen, —  «I  Søndags  gjorde  jeg  en  meget  interessant  Tour 
til  Skagen.  Det  er  værdt  at  see  det  vilde  Land;  det  er 
en  heel  lille  Udenlandsreise,  eftersom  alle  Omgivelser  op- 
høre at  være  danske ». 

Som  vanligt  paa  Opmaaling  fulgte  Læssøe  det 
gamle  Raad:  «.Legendo  atque  scribendo  vitam  procudito»^) 
og  søgte  sin  Trøst  i  Læsning,  nærmest  af  filosofisk  og 
æsthetisk  Art,  —  «jeg  har  læst  baade  Mester  Eckart^)  og 
« Syvsoverdag » •,  den  Første  synes  mig  meget  godt  om,  den 
Sidste  derimod  ikke;  Begyndelsen  især  finder  jeg  uendelig 
mat,  og  Sammenknytningen  mellem  det  aandige  Liv  og 
Hverdagslivet  mere  antydet,  end  udført.  Det  har  Du 
[Andræ  som  Ynder  af  den  Heibergske  Muse]  til  at  ærgre 
Dig  over». 

Stedse  er  Læssøe  iøvrigt  lidt  i  Frygt  for,  at  Exilet 
i   hans    « Siberien »  skulde   trække   i    Langdrag,    —    « Stein - 


^)  Brev  fra  Læssøe  af  15.  Aug.   1840. 

''^)  P.  Andræ,    «Cæciliernes  Villa  ved  den  Appiske  Vei>,  S.   53. 

*)  <  Mester  Eckart,  et  Bidrag  til  at  oplyse  Middelalderens  Mystik*  af 
Dr.  H.  Martensen. 

mann  behager  slet  ikke  at  skrive  til  mig;  det  er  ellers 
ikke  hans  Vane.  Jeg  er  nok  af  de  opgivne  Børn.  Nu, 
ja  ja»  ^).  Exilet  varede  da  ogsaa  fra  Midten  af  Mai  til 
Slutningen  af  September. 

Langt  behageligere  forløb  Forviisningen  til  Lauenborg 
for  Andræs  Vedkommende.  Ikke  blot  var  han  allerede 
i  Begyndelsen  af  August  tilbage  i  Kjøbenhavn  og  havde 
faaet  det  bedste  Indtryk  af  en  Befolkning,  der  levede  under 
saa  eiendommelig  patriarkalske  Tilstande,  at  den  ofte  ei 
ret  vidste,  om  den  stod  under  dansk,  Mecklenburgs  eller 
Liibecks  Høihed,  men  selve  det  tjenstlige  Arbeide  voldte 
saa  lidet  Besvær,  at  det  mere  havde  Charakteren  af  en  Ferie- 
reises Distraktioner,  end  af  brydsom  « Terrainrecognosce- 
ring».  Derom  vidner  ialtfald  nogle  Linier,  hvori  Andræ 
skildrer  Læssøe  en  Uges  projekterede  Arbeide  saaledes: 

—  —  «Das  Program m  fur  die  Arbeiten  der  kiinftigen 
Woche  ist  discutirt  und  folgendermaszen  festgestellt : 
Mittwoche.   An  den  Stab  geschrieben. 
Donnerstag.     Erster  Rasttag. 
Freitag.     Vorbereitungen     zu    einer    Erholungs-Reise 

nach  Hamburg. 
Sonnabend.     Die  Reise. 
Sonntag.     Italienische  Oper  besucht. 
Montag.     Riickreise  nach  den  respectiven  Quartieren. 
Diensttag.     Rasttag. 
Mittwoche.    Wieder  Arbeitstag,  indem  das  Programm 

flir  die  dritte  Woche  in   einer  Pienar- Versamm- 

lung  discutirt  werden  wird»  ^). 


^)  Brev  fra  Læssøe  af  15.  August   1840. 
^)  Brev  fra  Andræ  af  19.  Mai  1840. 

løvrigt  mindes  jeg  An  dræ  omtale,  at  skjøndt  han 
fik  Ros  for  sit  Rekognosceringsarbeide,  maatte  han  med 
Skam  bekjende,  at  adskillige  Veie,  som  han  havde  afsat 
paa  sine  Kort,  tabte  sig  i  Sandet,  uden  at  det  kunde  sees, 
hvorhen  de  førte. 


II. 

Vinteren  1840 — /}-i  og  Sommeren  184.1:  Artikler  af  Andræ 

i  fs.  Fædrelandets    om    ^den   tnilitaire  Høiskolef)    —   Mindre 

gode  Udsigter  for  A^isættelsen  som   Lærer  ved  Høiskolen^ 

Christian    VUP  s  Rescripter. 

Læssøe  paa  Falster  —  Reiseplaner. 


JuLenad  Vinter  1840 — 41  samledes  Andræ  og  Læssøe 
paany  i  Kjøbenhavn,  og  vistnok  er  mangen  Aften,  de  sad 
sammen  ved  Tobakspiberne  om  det  runde  Bord,  tilbragt 
med  at  drøfte  de  « Principer  for  Generalstabens  Uddannelse 
og  Virksomhed*,  som  de  havde  taget  Ordet  for  i  det  til 
Militærkommissionen  indsendte  Forslag ,  —  begge  enige 
om,  at  «den  sande  Nytte,  som  Armeen  skulde  have  af 
den  videnskabeligt  uddannede  Generalstabsofficeer,  ganske 
vilde  paralyseres,  naar  han  nu  skulde  udtræde  som  Com- 
pagni-  elier  Escadronschef  i  Armeen;  han  vilde  da  see  en 
Virksomhed  for  sig,  hvor  de  fleste  af  de  Kundskaber  og 
det  meste  af  den  Dygtighed,  han  havde  opnaaet,  blev 
ubrugelige,  og  andre  fordredes,  i  hvilke  han  endog  maatte 
erkjende,  at  han  stod  meget  tilbage  for  den  Officeer,  der 
stadigt  havde  gjort  Tjeneste  i  sin  Vaabenart*. 

I  saa  Henseende  henvises  til  Forholdene  i  den  franske 
Generalstab,  hvor  der  « hævdes  en  aldeles  selvstændig  Be- 
staaen  for  le  corps  royal  (Tétat-majori^,  og  af  «de  dyg- 
tigste Militairforfattere  opstilles  som  Fordring,  at  celui  qui 
est  destiné  a  ces  fonctionSy  ne  doit perdre  de  vue  un  seul 
in  s  tant  les  travaux  du  corps  et  les  etudes  qui  lui  sent  néces- 
sairesy>,  —  en  Anskuelse,  hvortil  AndræogLæssøe  ganske 
slutte  sig,  bemærkende  i  deres  Afhandling:  «Vi  kunne  ikke 
tænke  os  nogen  virksommere  Forstyrrelse  af  Stabens  Or- 
ganisation som  specielt  Corps,  end  den,  der  vil  opstaae, 
naar  man  vil  gjøre  dens  Officerer  baade  til  Armeeofficerer 
og  til  Generalstabsofficerer  og  lade  dem  blive  i  Uvished 
om,  hvorlænge  og  til  hvilken  Tid  de  skulle  virke  i  deres 
egenlige  Fag.  Ved  Stræben  efter  at  naae  Alt,  staaer  man 
Fare  for  Intet  at  opnaae»^). 

End  mere  end  af  hin  Afhandling  har  Begges  Sind 
dog  været  optaget  af  tvende  Artikler ^  som  Andræ 
under  Mærket  «C.  E.»  offentliggjorde  i  «Fædrelandet»  om 
«Den  militaire  Høiskole*.  Bekymrede  og  misbilligende  saae 
begge  Venner  paa  en  Række  Ændringer,  som  den  op- 
rindelige Plan  for  Høiskolen  var  undergaaet  i  1836,  — Æn- 
dringer, der  ved  en  Afskaffelse  eller  Indskrænkning  af  hid- 
tidige Undervisningsfag  lod  Skolen  ikke  blot  tabe  i  Betyd- 
ning som  videnskabelig  Institution,  men  navnlig  befrygtedes 
at  tilsigte  en  Anvendelse  af  de  ved  den  uddannede  Offi- 
cerer, som  stred  mod  Formaalet  med  dens  Oprettelse  2),  — 


^)  Den  omst.  S.   5  nævnte  Afhandling,  S.    118,   122  og   121. 

^)  I  saa  Henseende  henvises  til  «Bekjendtgjørelse  inde- 
holdende de  under  18.  Septbr.  1836  allerhøist  approberede  Be- 
stemmelser for  den  kgl.  militaire  Høiskole»,  Afsnit  III,  S.  9 — 11, 

«Skal  Værdien  af  Frederik  VI's  Gave  anerkjendes>,  be- 
mærkes bl.  A.,  «saa  maa  Gaven  finde  en  værdig  Afbenyt- 
telse. Skeer  dette  ikke,  forsømmer  man  at  skaffe  en  pas- 
sende Virkekreds  for  den  Dannelse,  der  med  Møie  og  Op- 
offrelse  tilkjæmpes,  saa  taber  man  ei  alene  de  Frugter, 
Dannelsen  kunde  yde,  men  man  taber  Dannelsen  selv,  thi 
denne  kan  umuligt  bevare  sig  i  en  stadig  Conflikt  med  For- 
retninger, til  hvis  Udførelse  den  ei  alene  er  unødvendig  og 
overflødig,  men  endogsaa  —  man  tør  vel  paastaae  det  — 
skadelig ;  den  maa  i  Tidens  Løb  gaae  til  Grunde  eller  slaae  ud 
i  andre  Retninger,  hvor  den  ikke  kommer  Hæren  til  Gode»  ^). 

løvrigt  synes  Andræ,  henset  til  en  Bemærkning  i  et 
Brev  fra  Læssøe,  jævnlig  at  have  befundet  sig  i  noget 
trist  Stemning  i  denne  Vinter,  —  « Sidste  Vinter  var  Du, 
som  mig  syntes,  kun  sjeldent  i  godt  Humeur»^).  Grunden 
til  dette  mindre  gode  Humør  tør  vistnok  for  en  Del  søges 
i,  at  Arbeidet  i  Generalstabens  Bureauer  stedse  mere  er 
forekommet  Andræ  insipidt,  ligesom  ogsaa  i  en  Bekymring 
for,    at   den  Interesse,  han   udviste  for  Bevarelsen   af  Høi- 


jfr.   «Program  ved  Høiskolens  25-aarige  Jubilæum  den  iste  No- 
vember 1855 »,  S.  43  ff. 

^)  Artiklerne,  der  ere  overskrevne:  «Den  militaire  Høi- 
skole»,  findes  i  «Fædrelandet»  1840,  Nr.  382  og  383  (resp.  24. 
og  26.  Decbr.).  Uden  at  Andræ  nævnes  som  Forfatter  af 
dem,  berøres  de  i  det  oven  citerede  «Jubilæumsprogram 
for  Høiskolen»  (S.  45 — 46),  idet  dér  bemærkes,  at  « Bestemmel- 
serne om  en  muligst  Indskrænkning  til  det  Nødtørftige  i  den 
hele  Underviisning  fremkaldte  flere  Aar  efter»  .  .  .  « fortrin- 
ligt affattede,  men  vel  strenge  Artikler,  hvis  Skarphed  dog 
for  endeel  maa  tilskrives  Datidens  philosophiske  Aandsretning*  [?]. 

^)  Brev  fra  Læssøe  af  25.  Aug.  1841. 

skolens  videnskabelige  Betydning  og  Formaal,  nu  da  den- 
nes Velyndere,  Biilow  og  Abrahamson,  vare  fjernede  fra 
Skolen,  vilde  blive  betragtet  nærmest  som  ungdommelig 
Oppositionslyst;  Kammerherre  Steinmann  havde  jo  nok- 
som erklæret,  at  «han  ansaae  det  for  urigtigt,  at  Offi- 
cerer skrev  offentligt  om  militaire  Sager».  Dertil  kom 
mulig  Frygten  for,  at  der  kunde  møde  Vanskeligheder  ved 
Opfyldelsen  af  det  Ønske,  som  stod  for  ham  som  kjæreste 
Livsmaal:  Ansættelsen  som  Lærer  i  de  mathematiske  Fag 
ved  Skolen.  I  tvende  Reskripter  fra  denne  Vinter  havde 
Kongen  nemlig  udtalt  sig  imod,  at  Stillingen  som  Lærer 
ved  Høiskolen  beklædtes  af  Officerer  i  Generalstaben,  og 
derfor  bestemt,  at  bl.  A.  Læreren  i  Topografi  og  Geo- 
dæsi, Major  Olsen,  skulde  fratræde  Lærervirksomheden 
senest  til  Oktober  1842  og  en  ny  Lærer  ansættes,  « hvor- 
til ikke  kan  vælges  Officerer  af  Generalstaben*^). 
Men   synes    ikke    slig   kongelig   Tilkjendegivelse    at   kunne 


^)  De  nævnte  Reskripter  af  18.  Januar  og  i.  Marts  1840 
ere  saalydende: 

« Under  i8de  Jan.  d.  A.  har  Hs.  M.  Kongen  allern.  rescri- 
beret  til  den  kongl.  militaire  Høiskole,  at  da  Major  v.  Olsens 
og  Capitain  v.  Baggesens  Stilling  som  Lærere  ved  Høiskolen 
ikke  vel  lader  sig  forene  med  deres  Tjeneste  ved  General- 
staben, saa  har  Høiskolen  at  drage  Omsorg  for,  at  andre 
Lærere,  saasnart  som  gjørligt  er,  ansættes  i  deres  Sted;  og  til 
Majestæten  at  indberette,  naar  saadant  kan  vorde  iværksat » 
(MiHt.  Repert.  1840,   « Officielle  Meddelelser »,  S.  13). 

« Under  iste  Marts  [1840]  har  Hs.  Majestæt  Kongen  allern. 
rescriberet  til  den  kongl.  militaire  Høiskole: 

«Som  Svar  paa  Høiskolens  allerunderdanigste  Indstilling 
af  20de  Februar  tjener,  at  Vi  tillade,  at  Major  v.  Olsen  og 
Capitain  v.  Baggesen  af  Generalstaben   forblive   i  deres  Stil- 


VINTEREN    1840 41.  15 

være   møntet   netop   paa  An  dræ,    om   hvem    det    vel    vid- 
stes,   at    han    af    Biilow    og    Abrahamson    var    udseet    til 


ling  som  Lærere  ved  Høiskolen  indtil  October  1842,  saafremt 
Høiskolen  ikke  forinden  skulde  være  istand  til  at  ansætte 
andre  Lærere  i  deres  Sted,  og  forudsat  at  Generalstaben  ikke 
imidlertid  skulde  blive  nødsaget  til  at  kræve  en  udelukkende 
Brug  af  deres  Tjeneste;  men  til  bemeldte  Tid  skal  Høiskolen 
under  alle  Omstændigheder  i  deres  Sted  ansætte  andre  Lærere, 
hvortil  ikke  kan  vælges  Officerer  af  Generalstaben;  disse  nye 
Lærere  skulle  da  betræde  deres  Poster,  naar  det  ny  Under- 
viisningscursus  begynder  i  Efteraaret  1842 ». 

«Saa  vigtigt  det  end  er  for  Høiskolen  at  beholde  dens 
duelige  Lærere,  og  saa  skadelig  den  hyppige  Vexling  af  disse 
end  er  ved  enhver  Underviisningsanstalt,  saa  er  det  paa  den 
anden  Side  maaskee  ei  mindre  stridende  imod  en  Læreanstalts 
Tarv,  at  detis  Lærere  forblive  i  denne  Stilling  saalænge,  at 
deraf  opstaaer  Eensidighed  i  Underviisningsmaaden,  og  tilsidst 
Sløvhed,  baade  hos  Lærere  og  hos  Elever ». 

« Adskillige  af  Høiskolens  Lærere  ere  tillige  Officerer  i 
Armeen,  og  endskjøndt  deres  Stilling  som  Lærere  tjener  til  at 
berige  dem  med  nyttige  Kundskaber,  blive  de  unægtelig,  ved 
et  forlænget  Ophold  ved  Høiskolen,  fremmede  for  Armeen, 
for  dens  Tjeneste  og  Øvelser», 

«Af  disse  Grunde  finde  Vi  det  overeensstemmende  baade 
med  Høiskolens  og  den  militaire  Tjenestes  Interesse,  at  Høi- 
skolens militaire  Lærere  efter  10  til  12,  eller  i  saare  enkelte 
Tilfælde  16  Aars  Forløb,  træde  tilbage  til  deres  Vaaben*. 

« Høiskolen  bør  derfor  i  Almindehghed  være  betænkt  paa 
itide  at  finde  Lærere,  der  kunne  træde  istedetfor  de  Nu- 
værende; og  dette  bør  især  iagttages  med  Hensyn  til  de  mili- 
taire Lærere*.  (Milit.  Repert.  1.  c,  S.  14 — 15,  jfr.  iøvrigt  Be- 
mærkninger af  Læssøe  om  Forstaaelsen  af  hine  Reskripter  i 
Biografien  om  Andræ  vol.  II,  Tillæg,  S.  133). 

snarest  muligt  at  indtræde  i  den  nævnte  Lærergjerning 
og  netop  med  det  Formaal  for  Øie  sendt  paa  Studiereise 
til  Paris. 


Med  Steinmanns  Passion  for  overensstemmende  med 
Frederik  VI' s  Reskript  at  anvende  Generalstabens  Officerer 
i  Fredstid  paa  «den  mest  frugtbringende  Maade»,  nemlig 
til  topografisk  Arbeide^),  maatte  Læssøe  i  Sommeren  1841 
paany  til  Opmaaling  og  Kortlægning,  dennesinde  dog  ikke 
i  en  Afkrog  af  Riget,  men  paa  Falster. 

I  nogle  Smaabreve  til  Andræ  fortæller  han  om  sit 
«Bestialiseringsarbeide» : 

«Breininge  ved  Stubbekjøbing,  d.  30.  Juli   1841. 

«Kjære  Ven  I 

I  den  Mening,  at  Du  ikke  har  været  saa  raadsnar,  at 
Du  allerede  skulde  være  reist  til  Jylland,  sender  jeg  en  Epistel 
til  Kjøbenhavn.  Skade,  hvis  den  kommer  til  at  ligge  for 
længe,  thi  disse  løst  henkastede,  sladderagtige  Brevsætninger 
ere  let  bedærvelige  Varer.  Og  med  Alt  det  har  Brevet  dog 
en  ganske  egen  Interesse;  jeg  læser  med  langt  større  Iver, 
hvad  Postbudet  bringer,  end  hvad  Boghandleren  sender.  Lidt 
fordærvet  Smag  er  der  vel  i  det,  men  det  er  da  Tidens  Skyld, 
og  ikke  min,  og  da  Du  er  min  Medtidige,  saa  deler  Du  vel 
noget  af  Feilen.  Men  dygtigt  subjectivt  maa  Brevet  være, 
fjærnt  fra  den  alvorlige  Afhandling;  derfor  skrive  Fruen- 
timmerne saa  gode  Breve,  og  næst  dem  Humoristerne. 

Humor  er  nu  just  ikke  min  Gave,  idetmindste  ikke  den 
Humor,  der  kan  gjøre  sig  forstaaelig  for  Andre;  men  jeg  kan 


^)  Biografien  om  Andræ  vol.  II,  S.    120. 


SOMMEREN    184I.  I7 

dog  ikke  nægte,  at  jeg  lægger  temmelig  meget  Vind  paa  at  gjøre 
mit  Liv  saa  humoristisk  som  muligt^),  og  undertiden,  naar  jeg 
er  ret  alene,  med  ikke  saa  lidet  Held.  P'or  at  gjennemføre 
Planen  behøves  kun  en  Ubetydelighed:  Ligevægt  i  Aanden 
og  altsaa  ikke  nogen  haltende  Dannelse.  Desværre  har  min 
Dannelse  haltet  til  Dato,  og  jeg  seer  ingen  anden  Redning 
end  Reisen.  Det  var  i  Grunden  meget  behageligt,  at  Reisen 
blev  udsat  til  næste  Aar.  En  heel  Deel  lader  sig  forberede 
til  Vinter  og  iblandt  Andet  Penge,  noget  nær  det  Vigtigste. 
Et  Par  Hundrede  Daler  mere  er  ikke  lidt  til  de  tolv  Hundrede. 

I  Reisedrømme  lever  jeg  Dag  og  Nat,  og  mine  ydre 
Omstændigheder  begunstige  Drømmelivet  af  al  Magt.  Jeg  er 
ene,  i  høi  Grad  ene  i  denne  Sommer;  jeg  kan  næsten  sige, 
at  jeg  ikke  har  talt  med  et  Menneske,  siden  jeg  forlod 
Kjøbenhavn.  Og  har  ogsaa  Munden  været  anvendt  til  at  frem- 
bringe articulerede  Lyde  nu  og  da,  saa  har  Tanken  sjeldent 
havt  stort  at  gjøre.  Det  er  vel  sandt,  at  man  kan  experi- 
mentere  med  de  Godtfolk,  man  her  træffer  paa,  og  lade  dem 
gjøre  Evolutioner  for  sig;  men  man  bliver  dog  snart  kjed  af 
en  Underholdning,  hvor  man  selv  skal  lægge  al  Ting  til;  idet- 
mindste  maa  man  selv  have  mere,  end  jeg  har,  for  ikke  at 
blive  schakmat. 

Jeg  har  da  ogsaa  sagt  mine  gode  Præster  og  Herremænd 
Farvel  og  taget  et  rigtigt  Bondeqvarteer,  hvor  jeg  fører  et  na- 
turligt, ret  saadant  et  idyllisk  Liv,  der  kaster  alle  gamle  Vaner 
og  Fordomme  tilside.  Der  er  nu  f.  Ex.  Gafler  og  Glas  og 
andre  slige  skjønne  Ting;  de  kunne  jo  meget  godt  undværes. 
Min  Middagsmad  nyder  jeg  med  en  Træskee,  thi  den  Smule 
Eftermad,  der  stadigen  bestaaer  af  stegt  Flæsk,  er  ikke  værd 
at  omtale;  jeg  hjælper  mig  ialtfald  ved  den,  paa  Grund  af 
en  tilbagebleven  Rest  af  Forfinelse,  med  min  Pennekniv  i  den 


^)   «Das    ist    das    Schone    am    Humor»,    lyder    et    tydsk    Ord,    «dass 
sein  Besitzer  durch  ihn  alt  wird,  aber  ewig  jung  bleibt». 

2 

ene  Haand  og  min  Værts  store  Foldekniv  i  den  anden.  Det 
Eneste,  jeg  endnu  ikke  kan  vænne  mig  til,  er  den  herculiske 
Kraftanstrengelse,  der  fordres  af  Kjæbebenene  for  at  sønder- 
slide Brødet,  og  den  ikke  mindre  Fordøielsesevne,  som  Maven 
maa  være  i  Besiddelse  af.  Indtil  Dato  ligger  det  mig  som 
Stene  i  Maven.  —  Jeg  maa  bryde  af  for  idag,  thi  Lyset  er 
forbi,  det  vil  sige  Dagslyset  eller  Tusmørket,  thi  andet  I.ys 
haves  ikke  her  i  Huset. 

d.  31.  Juli  [1841]. 
Saaledes  gaaer  det  med  mine  gode  Forsætter.  Igaar 
skrev  jeg,  at  jeg  havde  sagt  Præster  og  Herremænd  Farvel, 
og  idag  faaer  en  usalig  Skovrider  fat  paa  mig  og  forfører  mig 
til  at  love  at  spise  Frokost  hos  ham  imorgen,  da  det  er  Søn- 
dag; og  hvad  der  er  det  Værste,  jeg  slipper  vel  næppe  fri 
for  at  tage  til  Skjørringe  imorgen  Aften.  Saa  er  jeg  da  igjen 
midt  i  det.  — Jeg  har  taget  Goethes  italienische  Reise  med 
mig  og  har  stor  Gavn  og  Glæde  af  den.  Det  er  mig  under 
nærværende  Udsigter  i  høi  Grad  belærende  og  underholdende 
at  see,  hvad  der  kan  gjøres  ud  af  en  Reise.  Maaskee  Goethe 
dog  forfører  mig  til  at  betragte  Reisens  væsentligste  Sag  at 
være  Kunstuddannelse;  jeg  kan  idetmindste  ikke  Andet  end 
dvæle  derved.  Og  da  Italien  nu  er  Kunstens  egentlige  Hjem, 
da  jeg,  saalænge  jeg  kan  huske,  har  ivrigen  ønsket  at  komme 
til  Rom  og  Neapel,  saa  var  det  ogsaa  længe  min  Agt,  med 
eller  uden  Forlov,  at  gaae  derned.  Men  snurrigt  nok,  netop 
Goethe  har  forandret  mit  Sind.  Jeg  seer  tydeligt,  at  mindre 
end  7 — 8  Maaneder  i  Italien  er  Intet,  og  det  kan  jeg  denne 
Gang  naturligviis  ikke  formaae.  Jeg  mener  derfor,  at  jeg  kan 
skaffe  mig  en  ret  anstændig  Fordannelse  i  Dresden,  Miinchen 
og  Paris  til  næste  Aar,  at  jeg  i  nogle  følgende  Aar  let  vil 
kunne  sammenspare  en  passende  Sum,  faae  de  8  Maaneders  Per- 
mission, og  saa  til  Landet.  Altsaa  til  næste  Aar  Venedig, 
Mailand,  maaskee  Florents;  men  ikke  et  Skridt  længer  mod 
Svd». 

—  —  <Med  mit  Arbeide  gaaer  det  ret  vel;  men  det 
er  hundsk;  jeg  er  ude  fra  Kl.  7  til  Kl.  6  hver  Dag,  saa  jeg 
tidt  er  nær  ved  at  styrte;  men  naar  eengang  Galoppen  er 
begyndt,  kan  man  ikke  stoppe  igjen.  Et  ret  interessant  Curve- 
kaart  over  Falster  faaer  jeg  vel  ud  af  det  til  Vinter. 

Hils  gode  Venner  i  og  udenfor  Athenæum,  Bjerring  ikke 
at  forglemme.  Jeg  misunder  Dig  tidt  baade  om  Morgenen  og 
om  Aftenen,  at  Du  kan  gaae  op  paa  Østergade;  her,  hvor 
jeg  ikke  seer  en  Avis,  ikke  taler  med  et  Menneske,  synes 
Athenæum  at  være  de  Saliges  Opholdssted.  Skriv  mig  til 
uopholdeHgt;  Du  seer,  jeg  trænger  til  det. 

Din  hengivne 

F.  Læssøe». 

Som  man  seer,  er  Læssøes  Veraab  over  Uudholdelig - 
heden  af  Opmaalingsarbeidet  ikke  fuldt  saa  stærke  som  for 
to  Aar  siden  paa  de  «laalandske  Marker* ;  « Reisedrømme, 
hvori  han  lever  Dag  og  Nat»,  have  mildnet  ham  Op- 
holdet. 

Videre  hedder  det  i  et  følgende  Brev  (25  de  Aug. 
1 84 i),  ligeledes  fra  Stubbekjøbing : 

«Kjære  Ven  I 

Det  er  allerede  det  3dlc  Brev,  jeg  skriver  til  Dig,  siden 
jeg  isøndags  modtog  Din  Skrivelse.  Den  var  baade  i  den  ene 
og  i  den  anden  Henseende  trist  nok,  og  dog  skulde  jeg  Dagen 
efter   modtage   en   langt   sørgeligere.     Det  var  fra  Fibiger^), 


^)  Adolph  Fibiger,  dengang  Premierlieutenant  i  Ingeniørkorpset,  død 
af  Brystsyge  samme  Dag,  27.  August  1841,  som  han  fyldte  sit  28.  Aar 
(»Museum,  Tidsskrift  for  Historie  og  Geografis,   1894,  I,  S.   129  ff.). 

der  fra  sit  Dødsleie,  som  han  selv  siger,  var  saa  venlig  at 
sende  mig  el  Par  Ord.  Det  var  med  uendelig  Vemod^  at 
jeg  gjennemlæste  dem,  og  det  stod  mig  nu  først  klart,  hvor 
meget  jeg  taber  i  ham.  Jeg  har  levet  saa  meget  med  og  i 
ham  fra  min  tidligste  Ungdom;  jeg  har  været  saa  vant  til  at 
knytte  mine  Forhaabninger  om  Fremtidens  aandige  Liv  til 
ham,  at  det  er  en  Deel  af  min  egen  bedste  Tilværelse,  der 
gaaer  tilgrunde  med  ham  for  dette  Liv.  Det  er  uhyre  haardt 
og  kunde  bringe  Een  til  at  gaae  i  Rette  med  Skjæbnen,  naar 
en  saa  elskelig  Personlighed  bHver  rykket  op  og  kastet  bort 
som  Ukrudt  uden  at  faae  Lov  til  at  udvikle  saa  Meget,  der 
gjemtes  i  den.  — ■  Det  vil  være  mig  et  Savn  for  hele  Livet, 
at  jeg  ikke  kan  komme  hjem  og  sige  ham  mit  Farvel,  førend 
det  er  for  sildigt.  — 

Da  det  Brev,  jeg  først  havde  skrevet  til  Dig,  passede 
saa  Lidet  til  min  nuværende  Stemning,  kunde  jeg  ikke  be- 
kvemme mig  til  at  afsende  det;  det  andet  var  kun  kort,  og 
da  nu  Regnveiret  har  givet  mig  Tid,  saa  faaer  Du  det  tredie. 

Det  har  gjort  mig  ondt  at  see,  at  Du  bestandigt  er  ned- 
slaaet.  I  sidste  Vinter  [1840 — 41]  var  Du,  som  mig  syntes,  kun 
sjeldent  i  godt  Humeur.  Det  er  slemt,  meget  slemt,  naar  Humor 
ikke  vil  indfinde  sig  under  nogenlunde  sædvanlige  Omstændig- 
heder. For  Øieblikket  er  der  grebet  forstyrrende  ind  i  min 
Sindsro;  men  Sorg  gaaer  jo  over  til  Vemod,  og  Roligheden 
og  Forsoningen  komme  tilbage.  Jeg  vilde  ønske,  jeg  kunde 
forskaffe  Dig  noget  af  den  mageløse  Sindsro,  som  jeg  har 
nydt  i  Sommer.  Før  har  jeg,  ligesom  Du,  anseet  Opmaalings- 
tiden  for  en  fuldstændig  Bestialiseringsperiode,  men  jeg  be- 
gynder at  vende  om.  Man  maa  kun  ikke  leve  for  meget 
med  Menneskene  paa  Landet  eller  i  Kjøbstæderne,  thi  der 
er  yderst  sjeldent  Noget  at  vinde  hos  dem». 

Og  som  om  Læssøe  hylder  det  af  Seneca  høit  priste 
t^secum  niorarit)^    glæder    sig   med   den   yngre   Plinius   ved 

«Intet  høre,  Intet  sige,  som  det  ærgrer  ham  at  have  hørt 
eller  sagt»^),  fortsætter  han: 

«Man  maa  isolere  sig  saa  meget  som  muligt  og  nyde 
Eensomheden  tilbunds  i  det  Par  Maaneder.  Hvorledes 
der  da  læses,  naar  man  i  Uger  ikke  taler  med  Nogen,  ingen 
Aviser  læser,  ingen  Efterretninger  hører  om  den  hele  Verden 
foruden,  det  gjør  man  sig  ikke  Idee  om,  naar  man  ikke  har 
prøvet  det.  Naar  man  om  Aftenen  har  læst  sig  rigtigt  ind  i 
sin  Bog  —  og  det  er,  hvad  der  saa  sjeldent  lykkes  mig  i 
den  sædvanlige  Hurlumhei,  —  saa  tumler  der  sig  flere  Tanker 
i  Hovedet  den  følgende  Dag,  end  ellers  i  Uger.  Jeg  vilde 
ønske,  at  Du  fik  Permission  paa  et  Par  Uger  og  tog  til  et 
Sted,  hvor  Du  kunde  være  ganske  alene.  Prøv  det  engang, 
Du  kan  troe.  Du  vil  synes  om  det.  —  Du  seer,  jeg  har 
dog  Noget  af  Menneskeslægtens  elskværdige  Lyst  til  at  agere 
Qvaksalver  og  paatvinge  alle  Andre  den  Tilstand,  hvori  man 
selv  befinder  sig  vel». 

«  Vistnok  er  jeg  meget  glad  ved  mine  Reiseudsigter, 

og  dobbelt  tilfreds  med  at  have  dem  netop  til  en  Tid,  da 
saa  meget  Ærgerligt  kan  indtræffe.  Og  jeg  frygter  ikke  meget 
de  kommende  magre  Aar;  thi  jeg  har  været  vant  til  en  jevn 
—  ganske  jevn  Lykke,  og  har  afstukket  mine  Livspæle  i  meget 
rimelige  Smaakredse,  saa  jeg  faaer  vel  nok  Kredsene  udfyldte 
saa  taaleligt.  Jeg  synes  tidt  underligt  om,  at  Nutiden,  Øie- 
blikket  for  det  Meste  er  mig  saa  jevnt  godt;  thi  naar  jeg 
seer  tilbage  paa  svundne  Tider,  er  der  Meget,  hvorved  jeg 
ikke  gider  dvæle.  Men  det  er  netop  Middelmaadighedens 
store  Fordeel,  at  den  saa  let  slaaer  sig  tiltaals,  naar  den  først 
er  bleven  sig  bevidst.  Og  alle  mine  ungdommelige  Illu- 
sioner  og   høitflyvende   Planer   ere   sandeligen   reent 


^)  P.  Andræ,    Seneca    paa    sin   Villa    ved    den   Appiske   Vei,  S.  44; 
Via  Appia  III,  S.  6. 

borte,  og  med  dem  er  da  Ungdommen  afsluttet,  og 
den  rolige  Tilstand  indtraadt^).  Rigtignok  begynde  de  smerte- 
lige Savn  og  de  skuffede  Forhaabninger  at  indfinde  sig,  naar 
de  ungdommelige  Forstyrrere  gaae  bort-,  men  det  gjælder  om 
at  forvandle  hine  til  vemodige  Erindringer,  saa  er  Spillet  vun- 
det. —  Hvert  Ord  fra  min  Pen  vil  sige  Dig,  at  jeg  lever  og 
væver  i  mig  selv,  og  det  kan  nu  engang  ikke  være  ander- 
ledes; hvad  der  er  forinden,  maa  herud.  Jeg  faaer  da 
finde  mig  i,  om  Du  synes,  at  jeg  har  vel  megen  selvbehagelig 
Salvelse  og  en  heal  Deel  af  Tankernes  Halvelse*. 

—  —  «Vil  Du  hilse  Bjerring  og  takke  ham  for  hans 
mageløse  Tjenstvillighed.  Jeg  har  havt  megen  Glæde  af  hans 
Michelet  [d.  e.  et  eller  andet  Skrift  af  denne  Historiker].  Hils 
alle  gode  Venner.  Lad  mig  snart  høre  Noget  fra  Dig,  men 
see  Dig  lidt  om  efter  de  lyse  Punkter,  de  klare  Faser 
af  Livet.  De  maae  kunne  findes,  og  det  betaler  sig  at 
lede  efter  dem. 

Lev  vel!     Din  hengivne 

F.  Læssøe*^). 

—  —  « Lykkelige,  tifold  lykkelige  Menneske!*,  svarer 
Andræ  tilbage  med  Hensyn  til  Læssøes  Reisedrømme, 
« Modtag  min  bedste  Lykønskning!  Vidste  jeg  ikke  af  Er- 
faring, at  man  er  uudtømmelig  i  at  skaffe  sig  selv  en  ret 


^)  Man  betænke:  Læssøe  fodt  d.  23.  Septbr.  181 1  og  saaledes  endnu 
ikke  fyldt  30  Aar.  —  løvrigt  bemærkes,  at  denne  Dato:  423.  Septbr.*  (hid- 
sat alt  i  Biografien  om  Andræ  vol.  III,  S.  loi)  er  den  rette  Fødselsdag 
for  Læssøe  i  Modsætning  til  de  flere  urigtige,  til  Ex.  9.  og  13.  Septbr., 
der  findes  anført  henholdsvis  hos  Vaupell  (tLæssøes  Levned»,  S.  9)  og 
i  en  Nekrolog  over  Læssøe  i  Generalstabens  store  Værk:  «Den  dansk-tydske 
Krig  i  Aarene  1848— 5o»  (3die  Deel,  2det  Afsnit,  3die  Afd.  S.  1495) 
samt  i  Dansk  biografisk  Lexikon  X,  S.   577. 

*)  Udhæv,  af  mig. 

passende  Deel  Malurt,  hvormed  man  stedse  neutraliserer 
Medgangens  Sødme,  vilde  jeg  næppe  forstaae,  hvordan  Du 
kunde  holde  det  ud  at  skulle  reise.  At  skulle  reise  for 
første  Gang  —  et  heelt  Aar  —  og  have  mere  end  et  halvt  Aar 
til  forud  at  overveie  og  gjenoverveie  Alt,  hvad  man  kun 
kan  tænke  sig  af  Glæder,  der  alle  kunne  nydes  uforstyrret, 
aldeles  efter  eget  Tykke,  —  det  forekommer  mig  i  min 
nuværende  forbandede  Tilstand  som  Noget  saa  overjordisk, 
at  jeg  næsten  ikke  kan  fatte  det.  Og  dog  var  ogsaa  jeg 
engang  paa  det  samme  Punkt,  —  og  nul  —  For  strax  at 
bidrage  til  Malurtfabrikationen  maa  jeg  til  at  udstøde  mine 
Kl  age  hyl,  der  kunne  varsle  Dig  Muligheden  af  magre  Aar, 
der  engang  i  Tiden  kunne  komme  til  at  fortære  det  fede, 
som  nu  ligger  foran  Dig.  —  Nu  er  jeg  nærved  at  for- 
tvivle 1  —  Svaghed  —  Din  egen  Skyld,  etc.  etc.  seer  jeg 
Dig  allerede  udraabe,  og  dog  har  Du  sikkert  Uret,  idet- 
mindste  forsaavidt  der  ved  Svaghed  og  Selvskyld  forstaaes 
Noget,  som  man  efter  sin  bestemte  Individualitet  maatte 
kunne  have  undgaaet.  —  Forklare  Dig  min  Status,  hvor 
meget  det  end  vilde  trøste  mig,  og  hvor  sikkert  jeg  end 
stoler  paa,  at  Du  af  den  Grund  vilde  tilgive  mig  Forkla- 
ringens Kjedsommelighed,  kan  jeg  dog  imidlertid  ikke. 
Først  og  fremmest  ligger  den  egentlige  Basis  i  visse  reent 
personlige  og  familielige  Forhold,  som  man  jo  kun  under 
ganske  særegne  Omstændigheder  kan  føle  sig  berettiget  til 
at  tale  om,  og  dernæst  vilde  en  heel  Deel  af  det  Øvrige, 
der  efter  sin  Natur  er  omtaleligt,  idetmindste  til  en  Ven, 
fordre  en  saa  vidtløftig  Explication,  at  den  umuligt  kunde 
egne  sig  for  et  Brev. 

«Jeg  skal  derfor  hellere  lade  den  Fugl  flyve*,  afbryder 
Andræ    sine  Klagehyl,    og    nøies   med  at  berette  Læssøe 

lidt  om  «Stabs-Jeremiader»,  —  «de  Bugge'ske  Opera- 
tioners Upaalidelighed*  ^)  —  «og  det  i  en  endnu  høiere 
Grad,  end  jeg  før  havde  troet*  —  og  ikke  mindst  om  sin 
< Fortvivlelse  og  Forbittrelse  ved  Steinmanns  uendelige 
Dumhed*,  som  har  forhindret  at  faae  «det  hele  topogra- 
phiske  Væsen,  Schumachers  Wirthschaft  iberegnet »,  ordnet 
paa  en  for  Generalstaben  tilfredsstillende  Maade,  —  «hvis 
det  ikke  var  saa  forbandet  latterligt,  kunde  man  jo  ærgre 
sig  sort  over  det  glorværdige  Udfald  af  Stabens  Krig  med 
Schumachers. 

«Med  Forbauselse  opdager  jeg»,  afslutter  An  dræ 

sit  Brev,    «at   Du   slet   ingen   kjøbenhavnske   Nyheder  har 


^)  Bugge,  Thomas  (1740 — 1815),  Astronom,  Mathematiker, 
ansat  1762  ved  den  af  Videnskabernes  Selskab  foranstaltede 
Opmaaling  af  Landet  (Dansk  biogr.  Lexikon  III,  243).  Om 
denne  hans  Maaling  foreligger  iAndræs  Efterladenskab  en  til 
Generalstaben  indsendt  Afhandling,  overskrevet  « Bemærkninger 
ved  Videnskabernes  Selskabs  Triangulation  af  Sjælland*,  hvori 
nærmere  paavises  «den  mærkværdige  Unøiagtighed,  der  cha- 
rakteriserer  Bugges  Arbeider»,  og  An  dræ  af  det  Paaviste 
formener  med  fuld  Føie  at  turde  uddrage  følgende  Slutninger: 

<^  i)  Hvert  Forsøg  paa  at  frembringe  en  større  Nøiagtighed 
i  Resultaterne  af  de  Bugge'ske  Triangulationer  ved  at  indføre 
en  nøiagtigere  Beregningsmaade  for  Hovedp.  Coord.  maa  an- 
sees  som  aldeles  hensigtsløst. 

2)  De  alt  beregnede  Coord.  ere  saa  upaalidelige,  at  det 
bliver  umuligt  paa  dem  at  basere  Beregningen  af  det  geogr. 
Net  for  Kaartet  over  Danmark. 

3)  Det  bliver  derimod  nødvendigt  at  benytte  Resultaterne 
af  en  ny  Triangulation*. 

faaet,  og  dog  kunde  jeg  idetmindste  give  et  Par  til  Bedste, 
f.  Ex.  om  Liszt,  der  for  nogle  Øieblikke  fordrev  Skyerne 
fra  min  Horizont,  og  Andet  deslige.  Du  skal  faae  saamange, 
Du  vil  have,  naar  jeg  først  igjen  har  modtaget  nogle  Linier 
fra  Dig.     Indtil  da,   lev  vell 

Din  hengivne 

Andræ>^). 


^)  Brev  af  6.  Septbr,  1841  ;  Udhæv,  af  mig. 


III. 

Vinteren  184.1 — 4.2:  A?idræ  og  Læssøe  i  en  Komité  for 

Ordningen    af    Stabens     topografiske     Virksomhed    — 

Artikler  af  Andræ  om   <5.Den  Tnilitaire  Høiskolet. 


rlenad  Vinteren  samledes  Andræ  og  Læssøe  paany 
i  Kjøbenhavn,  —  for  sidste  Gang  i  Andræs  daværende 
Bolig,  Toldbodgade  44.  Som  vi  have  seet,  var  Læssøe 
alt  Sommeren  forud  stærkt  optaget  af  sine  Reiseplaner,  og 
ganske  naturligt  er  da  Samtaler  mellem  Begge  ført  om 
Alt,  hvad  der  skulde  nydes  paa  denne  Reise;  her  i  Kjøben- 
havn ved  Tobakspiberne  om  det  runde  Bord  har  Andræ 
kunnet  udmale  de  mange  Herligheder  i  Paris  og  Schweiz, 
som  det  voldte  ham  for  megen  Besvær  skriftlig  at  udtale 
sig  om. 

Næppe  behøvede  Læssøe  at  nære  Frygt  for,  at  hans 
Reiseønske  ikke  skulde  blive  opfyldt.  Vel  var  han  ingen- 
lunde persona  grata,  hverken  hos  Steinmann  eller  Barden- 
fleth, der  holdt  ham  for  en  « Republikaner*  og  tog  For- 
argelse af  hans  formente  Skriverier  i  Bladene.  Hans  Af- 
gangsexamen  ved  Høiskolen  var  jo  imidlertid  bestaaet  med 

Udmærkelse,  i  mere  end  5  Aar  havde  han  gjort  Tjeneste 
i  Generalstaben,  og  dertil  kom,  hedder  det,  at  «som 
et  Led  i  Kjæden  af  Generalstabsofficerens  Dannelse  og  den 
Leilighed,  som  dertil  burde  gives  ham,  fandtes  det  af  stor 
Vigtighed,  at  han,  efter  nogle  Aars  Tjeneste  i  Staben, 
sendtes  paa  Reise  i  Udlandet  i  i  å  2  Aar  for  at  blive  be- 
kjendt  med  andre  Armeer  og  deres  Organisationer »  .  .  . 
« foruden  at  han  ifølge  sin  Instruktion  reiste  i  et  eller 
andet  specielt,  reent  videnskabeligt  eller  mere  praktisk 
Hverv » ^). 

Ved  Siden  af  den  mere  fornøielige  Underholdning  har 
Begges  Sind  imidlertid  været  optaget  at  m il itair- viden- 
skabeligt Arbeide.  I  December  1841  blev  nemlig  Andræ 
og  Læssøe  af  Chefen  for  Generalstaben  beordrede  til  i  For- 
ening med  Kolleger  i  Staben  at  « sammentræde  i  en  Comité 
for  at  afgive  deres  Formening  om  den  hensigtsmæssigste 
Ordning  af  Stabens  topographiske  Virksomhed*,  og 
herom  blev  der  i  en  Række  Møder,  der  tog  deres  Be- 
gyndelse alt  4  Dage  efter  Modtagelsen  af  Befalingen,  «discu- 
teret  Alt,  hvad  Comitéen  troede  at  burde  inddrage  under 
sine  Forhandlinger  for  tilfredsstillende  at  kunne  fyldestgjøre 
det  Hverv,  der  var  overdraget  den».  Resultatet  af  Over- 
veielsen  forelaa  da  ogsaa  alt  medio  Februar  udviklet  og 
nærmere  begrundet  i  en  udførlig  Indberetning  til  Chefen 
for  Generalstaben^). 


*)  Steinmann,   «0m  Generalstabens  Virksomhed  og  Tjeneste  paa  nær- 
værende Standpunkt«,  Oktober   1851,  S.  136. 

*)  Steinmanns  Ordre  til  de  paagjældende  Officerer  er  mig 
ikke  bekjendt,    saa   lidt   som   jeg   finder   den  af  disse   afgivne 

Til  anførte  Arbeide  kom  en  Sag,  der  uforandret  laa 
Andræ  stærkt  paa  Sinde:  Høiskolens  Stilling,  der  ved 
Ændringer  og  Tillæg  til  den  oprindelige  Plan  forekom  ham 
stedse  mere  utilfredsstillende,  og  med  Læssøe  har  han  da 
drøftet  nogle  Artikler,  hvormed  han  i  « Fædrelandet »  paany 
tog  til  Orde  imod  Skolens  Tilbagegang  i  videnskabelig 
Retning,  —  «Skal  Høiskolen  frelses  fra  en  fuldkommen  For- 
tabelse i  Realismens  chaotiske  Stot»,  hedder  det  i  disse 
Artikler,  «skal  den  hæve  sig  til  det  Standpunkt,  paa  hvil- 
ket den  ene  formaaer  at  fyldestgjøre  de  specielle  Corpsers, 
Armeens  og  Videnskabens  forenede  Fordringer,  saa  maa 
den  underkastes  en  Reorganisation,  der  ikke  blot  har  en- 
kelte Rettelser  og  Forandringer  i  det  Bestaaende,  men  en 
total  Omdannelse  af  Institutionen  til  Formaal.  Men 
skal  denne  blive  andet  end  et  mislykket  Arbeide,  skal 
den  høiere  Anskuelse  af  Dannelsens  Betydning  virkelig 
gjøre  sig  gjeldende,  saa  maa  der  anvendes  den  største 
Omhyggelighed  paa  Valget  af  de  Mænd,  som  det  over- 
drages at  reorganisere  det  militaire  Undervisningsvæsen». 
Og  som  «et  charakteristisk  Bidrag  til  Skildringen  af  Sko- 
lens nuværende  Tilstand*  anføres  bl.  A.,  «at  det  er  Liv- 
gardens Commandeur  [Bardenfleth],  der   for  Øieblikket   er 


Betænkning  nogetsteds  omtalt  (in  spec.  ikke  i  Steinmanns  omst. 
citerede  Brochure);  derimod  er  Betænkningen  mig  kjendt  fra 
en  Afskrift  i  Andræs  Efterladenskab.  løvrigt  fremgaaer  det  jo 
af  Steinmanns  Ordre,  at  hvor  megen  Uvillie  der  end  i  Øie- 
blikket vaktes  hos  ham  ved  de  til  Militærkommissionen  frem- 
satte Indsigelser  imod  den  overvættes  Brug  af  Stabens  Offi- 
cerer til  Opmaahngsarbeide,  forblev  disse  Indsigelser  dog  ikke 
uden  Virkning. 


VINTEREN    184I 42.  29 

ansat  som  Chef,  og  at  en  Jæger  officeer  [Lønborg]  fun- 
gerer ikke  alene  som  Commandeur,  men  endogsaa,  hvor 
utroh'gt  det  end  lyder,  som  Undervisningdirektør.  Føies 
endnu  hertil  den  Bestemmelse,  at  for  Fremtiden  ingen 
Officeer  af  Generalstaben  maa  ansættes  som  Lærer  ^),  saa 
vil  det  ikke  kunne  nægtes,  at  man  er  paa  Vei  med  at 
fjerne  en  Deel  af  de  rette  Vedkommende  fra  Institutionen. 
Fik  det  bestaaende  System  Lov  til  frit  og  uhindret  at  ud- 
vikle alle  sine  Conseqventser,  turde  saaledes  om  nogle  Aar 
det  Særsyn  maaskee  frembyde  sig,  at  det  ene  blev  Officerer 
af  Infanteriet  og  Cavalleriet,  der  kom  til  at  beskjæftige  sig 
med  Uddannelsen  af  Officererne  for  de  specielle  Corpser, 
et  Resultat,  der  omtrent  vilde  være  ligesaa  rimeligt  og  for- 
nuftigt, som  om  det  ene  blev  overdraget  Jurister  at  ud- 
danne Theologer,  eller  Theologer  at  docere  de  forskjellige 
Discipliner,  der  ere  henlagte  under  det  juridiske  Facultet*. 
—  —  «Eet  Punkt  gives  der  imidlertid »,  afslutter  Andræ 
sine  Artikler,  «som  berører  Høiskolen  saa  umiddelbart,  at 
det  ligefrem  bør  inddrages  under  dens  egen  Reorganisation, 
og  dette  angaaer  Bestemmelserne  for  de  afgaaede  Elevers 
Ansættelse  ved  de  forskjellige  Corpser.  At  det  sidste  Høi- 
skoleraad  ogsaa  her  har  udøvet  en  sørgelig  Indflydelse,  vil 
man  blandt  Andet  kunne  overbevise  sig  om  ved  at  gjen- 
nemlæse  Betingelserne  for  Indtrædelsen  i  Generalstaben, 
der  fordre  en  femaarig  Omvanken  paa  den  militaire  Tjene- 
stes forskjellige  Gebeter,  forinden  den  fra  Høiskolen  dimit- 
terede Officeer,  forsynet  med  «fyldestgj  ørende  Attester  fra 
sine  Foresatte  og  fra  de  forskjellige  Exerceerskoleforstandere 


^)  De   omst.  S.   14 — 15  hidsatte  Reskripter  fra   1840. 

om  god  Conduite  i  Almindelighed,  moralsk  Opførsel,  Iagt- 
tagelse af  Subordinations-  og  Respectforhold  og  om  prac- 
tisk  Duelighed »,  erhverver  sig  Ret  til  i  en  Alder  af  hen- 
ved  tredive  Aar  at  kunne  vente  at  blive  ansat  som  Adjoint 
ved  Generalstaben*^). 

<^Fais  ce  que  dois,  advienne  que  pourra^^  —  dette 
Valgsprog^)  sees  da  Andræ  at  have  fulgt  alt  i  unge  Aar, 
og  et  « advienne  que pourra-i>  alias:  Ske,  hvad  der  vil,  kunde 
ved  denne  Leilighed  dog  let  være  resulteret  i  yderligere  at 
vanskeliggjøre  ham  at  komme  i  Betragtning  ved  den  Lærer- 
stilling i  Topografi  og  Geodæsi,  der  skulde  besættes  alle- 
rede d.  iste  Oktober  samme  Aar  ved  Major  Olsens  Afgang, 
men  hvortil  ikke  maatte  vælges  nogen  Officeer  af  General- 
staben. 

Som  vi  skulle  se,    blev  dog  hverken   Christian  VIII' s 
Forbud   eller   hine   Artikler   til  Hinder   for,    at  Chefen  for 


^)  Artiklerne,  der  ere  overskrevne  «Den  militaire  Høi- 
skole»,  findes  i  «< Fædrelandet i>  for  2.  Februar,  2.  Marts  og 
31.  Marts  1842,  resp.  Nr.  780,  807  og  834.  De  ere  dog  ikke 
som  de  foregaaende  tvende  Artikler  fra  1840  undertegnede 
med  Bogstaver  af  Andræs  Navn,  men  blot  med  et  Tal:  «6o». 
Da  imidlertid  den  sidste  Artikel  foreligger  mig  i  Udkast  med 
Andræs  Haandskrift  og  dertil  kommer,  at  Bogstaverne  i  Navnet 
« Andræ »,  sammenlagt  med  Talværdi  efter  deres  Rækkefølge  i 
Alfabetet  (i  -f-  13  -|-4-[-i74"  25),  giver  netop  anførte  Sum 
af  «6o»,  tør  de  citerede  Artikler  utvivlsomt  antages  at  hidrøre 
fra  Andræ,  hvad  sikkerlig  ikke  har  været  hans  Overordnede 
ubekjendt  (jfr.  « Fædrelandet »  2.  Marts  1840,  hvor  i  en  Note 
af  Redaktionen  henvises  til  de  omst.  S.  12  berørte  2de  Artikler 
af  Andræ  fra  1840). 

')  Biografien  om  Andræ  vol.  I,  S.  7. 

Høiskolen  alt  2  Maaneder  senere  (7.  Juni  1 842)  kunde  lyk- 
ønske Andræ  til,  at  Kongen  allernaadigst  havde  tilladt,  at 
han  ved  Siden  af  sine  Forretninger  i  Generalstaben  maatte 
fra  I.  Novbr.  s.  A.  og  indtil  videre  overtage  Lærefaget  i 
Topografi  og  Geodæsi  ved  Høiskolen,  og  til  sin  Lykønsk- 
ning føie  egen  « Glæde  over  derved  at  komme  i  nærmere 
Berøring  med  Andræ ». 


IV. 

Fra  Læssøes   Udenla7tdsreise 
25.  April  1842- -j I.   Oktober  184.3. 


I. 

Læssøe  i  Berlin  og   Wien  —  Fodture  i  Schweiz  —  Andræs 
Forsømmelse  med  at  besvare  hans  Breve. 


Ved  Reskript  af  27.  Marts  1842  erholdt  Læssøe  den 
ønskede  Reisetilladelse  og  i  Reisepenge  endda  lidt  mere 
end  ventet,  men  rigtignok  med  det  for  en  militær- viden- 
skabelig Interesseret  som  han  lidt  ondsindede  Paalæg  paa 
denne  Reise  « navnlig  at  skulle  gjøre  sig  bekjendt  med 
fremmede  Armeers  Forpleiningsvæsen*^),  —  et  Paalæg, 
skulle  vi  se,  der  stundom  voldte  ham  adskilligt  Bryderi,  — 
« Kogekjedlerne  have  engang  bragt  mig  Fortvivlelsen 
nær»  ...  og   nu    «at   tage   et   heelt   Apothek    af    Flasker 


*)  Reskriptets  nærmere  Indhold  er  mig  ubekjendt,  idet  det  ikke 
findes  i  Samlingen  af  militære  Reskripter  for  1842.  Derimod  sees  det,  at 
ifølge  « Armeeorganisationen  af  28.  April  1842*  var  « Armeens  Natural- 
Forpleining»  dengang  henlagt  under  Generalstabens  Forretningsomraade 
(Milit.  Rescr.    1842,  S.  77,  jfr.  Steinmann  I.  c.,  S.  134). 

med  draabeflydende  Varer  hjem  med!  Man  gjør  sig  ingen 
Idee  om,  til  hvilken  Plage  saadanne  Commissioner  ere  for 
en  stakkels  Reisende »  ^). 

Den  25.  April  1842  gik  Reisen  for  sig,  og  strax  fra 
Berlin  fortalte  Læssøe  om  sine  Indtryk  af  Byen  og  dens 
Beboere,  —  ikke  just  noget  særlig  interessant  Brev,  men 
af  Hensyn  til  den  Berømmelse,  der  knytter  sig  til  Brev- 
skriveren, at  hidsætte  med  Læssøes  egne  Ord  frem  for  at 
referere  Indholdet: 

«Berlin,  d.  17.  Mai  1842. 

«Kjære  Ven  I 

Endelig  har  jeg  Udsigt  til  at  kunne  forlade  Berlin  og 
at  turde  skrive  til  Kjøbenhavn  uden  altfor  stor  Fare  for  mit 
gode  Rygte.  Jeg  er  virkelig  nær  ved  at  gaae  til  Dresden  og 
vover  derfor  at  lade  Dig  høre  Noget  fra  mig. 

Jeg  er  noget  forstyrret  i  Hovedet,  som  Du  vil  see  af 
den  kjendelige  Anstrengelse,  det  har  kostet  mig  at  støbe  den 
første  Sætning  i  en  nogenlunde  ordentlig  Form.  Det  er  imid- 
lertid ikke  Berlins  larmende  Fornøielser,  der  forvirre  mig,  thi 
her  er  stille  og  roligt  nok;  men  der  skal  lidt  Tid  til  at  finde 
sig  tilrette  ved  den  første  store  Reise.  Jeg  er  endnu  i  en 
aldeles  passivt  modtagende  Tilstand,  og  da  Alt,  hvad  der 
hidtil  har  mødt  mig,  egentlig  kun  har  adspredt  mig,  uden  at 
sætte  mig  i  nogen  levende  aandelig  Bevægelse,  saa  er  dette 
forklarligt  nok;  thi  kun  ægte  Aandsnydelse  kan  give  et  Hvile- 
punkt, hvor  man  kan  gjenfinde  sig  i  rolig  Eftertanke  efter  de 
mange  Forvirrelser,  som  alt  det  Uvante  frembringer.  Det 
koster  mig  utrolig  Anstrengelse  at  skrive  Noget  ned,   der  blot 


*)  Brev  fra  Læssøe  af  5.  Febr.  1843. 

har  en  taalelig  Sammenhæng;  det  hjælper  ikke,  at  jeg  har 
tændt  min  Pibe  og  gjort  mig  Umage  for  at  tænke  mig  ind  i 
Guidecasernen  ved  mit  eget  Skrivebord;  i  det  forbistrede 
Berlin  faaer  jeg  ingen  Ro.  Men  vil  det  ikke  gaae  i  Sammen- 
hæng, saa  i  Hop  dal 

Jeg  har  seet  Kaulbachs  Hunnenschlacht  idag;  det  er  kun 
anlagt,  men  af  en  brillant  Effect;  jeg  har  faaet  Respekt  for 
Manden  og  skal  see  mere  i  Miinchen;  en  Radering  deraf 
tager  jeg  maaskee  hjem  med.  Berlinergalleriet  staaer  omtrent 
paa  samme  Trin  som  vort,  kun  er  her  2  Stykker  af  Correggio 
og  I  Raphael;  spørg  Bjerring,  om  jeg  ikke  har  Lov  til  at 
synes  godt  om  dem. 

Berlin  selv  er  den  uhyggeligste  By  af  Verden;  man 
kan  ikke  komme  ud  af  den;  thi  dens  Omegn  er  værre  end  den 
tommeste  Abstraction,  og  inden  i  den  er  Alt  frygteligt  forskruet. 
Dog,  —  Noget  ikke  forskruet  har  jeg  lært  at  kjende,  og  det 
skylder  jeg  gamle  Steinmann.  Det,  der  meest  har  interesseret 
mig,  har  været  at  udføre  mine  Forpligtigelser  med  Hensyn  til 
Forpleiningsvæsenet.  Jeg  er  kommen  i  Forbindelse  med 
nogle  jævne,  fornuftige,  meget  dannede  Intendantur-Embeds- 
mænd, der  med  en  mageløs  Forekommenhed  have  gjort  mig 
bekjendt  med  den  fortrinligt  indrettede  Administration.  Jeg 
har  været  i  Magasiner,  Depots  og  Bagerier  og  kan  skrive  en 
stor  og  lang  Afhandling,  hvornaar  det  skal  være.  For  at  Du 
ikke  skal  korse  Dig  altfor  meget,  vil  jeg  blot  anføre,  at  der 
ved  den  sidste  af  tre  Examiner,  der  maa  tages,  inden  Nogen 
kan  blive  Intendanturembedsmand,  skal  tages  ikke  saa  meget 
Hensyn  til  «die  prachtische  Anwendung  der  erworbenen  Kennt- 
nisze>  som  til:  «ob  der  Candidat  iiberhaupt  seine  natiirlichen 
Anlagen  bis  zu  einem  zulångl^chen  Grade  der  Schnelligkeit, 
Schårfe  und  Richtigkeit  des  Auffassungs-  und  Urtheils-Vermogen 
ausgebildet,  und  insbesondere  von  den  Grundbegriffen  und 
iiberhaupt  von    der    Theorie    der  Jurisprudenz   und  der  Staats- 

wissenschaften  so  viel  aufgefasst  und  einen  solchen  Grad  von 
Einsicht  in  diese  Wissenschaften  gewonnen  hat,  dass  sich 
daraus  auf  ein  zulångliches  Mass  von  natiirlichen  Fåhigkeiten, 
gesunder  Beurtheilungskraft  und  Fleiss,  um  die  Hoffnung  einer 
femeren  Ausbildung  zu  begriinden,  zuriickschliessen  låsst». 
Naar  jeg  nu  siger  Dig,  at  Candidaterne  til  denne  Embeds- 
examen  ere  24 — 26  Aar,  og  at  de  i  flere  Aar  have  gjort 
Tjeneste  i  forskjellige  practiske  Forretningssphærer,  saa  vil  Du 
indrømme,  at  man  selv  midt  i  Forpleiningsvæsenet  kan  være 
ude  over  Realismen  og  finde  Guldkorn.  Vi  kunde  have  godt 
af  at  have  vore  hjemlige  Examensbestemmelser  paa  preussisk 
Intendanturmaneer. 

Jeg  har  seet  Kongens  Rescript  om  Militairre formen  i 
tydske  Aviser.  Saa  der  har  vi  det  da;  endnu  meget  mindre 
end  Commissionens  Forslag;  men  en  større  Garde;  og  saa 
taler  man  om  at  have  opnaaet,  hvad  der  behøves  til  Landets 
Forsvar,  og  om  de  Erkjendelser,  hvoraf  man  er  gjennemtrængt. 
Det  er  til  at  blive  gal  over,  at  see  de  mange  Batail- 
loner  og  Escadroner  af  Papir,  der  skal  give  det  et 
stort  Udseende.  En  Polititrop  har  vi  og  dermed 
Basta.  Her  har  man  Alt  indtil  Synaale  og  Traad  liggende 
paa  rede  Haand  baade  for  Linie  og  Landeværn;  og  hjemme, 
30  Mile  herfra,  bilder  man  sig  endnu  ind,  at  det  betyder 
Noget  at  lave  Batailloner,  der  hverken  have  Officerer 
eller  Vaaben.     Buf!   — 

Om  Staben  staaer  der  ikke  et  Ord  i  det  velsignede  Rescript. 
Man  maa  dog  nu  vide  Noget.  Personalforandringerne  maa  jo 
ogsaa  begynde,  og  Høiskolecommissionen,  osv.,  osv.  Du  har 
uhyre  meget  at  berette  mig.  —  Paa  Fredag  Aften  er  jeg  rime- 
ligviis  i  Dresden;  det  er  den  20de;  jeg  bliver  der  vistnok  om- 
trent Maaneden  ud;  er  det  muligt,  saa  lad  mig  faae  et  Brev 
dér,  men  ialtfald  strax  ved  min  Ankomst  til  Wien.  Vær 
udførlig  om  Smaatingene,   de   blive  nok   store   underveis;  alle- 

3* 

rede   her    er  preussische    Staatszeitung    min    eneste    Kilde    for 
danske  Efterretninger. 

D.  1 8de  [Mai   1842]. 

Lad  mig  ogsaa  vide,  hvorledes  det  staaer  sig  med  Din 
Ansættelse  ved  Høiskolen,  og  hvad  det  bliver  til  med  Abra- 
hamson,  osv.  osv. 

For  at  vende  tilbage  til  Beretningen  om  min  Reise,  maa 
]eg  da  fortælle,  at  jeg  var  2  Dage  i  Hamborg,  hvilket  egentlig 
var  een  for  meget.  Da  jeg  havde  seet  Havnen  og  Børsen 
og  faaet  et  almindehgt  Indtryk  af  Byen  ved  at  passere  de 
gamle  Gader  og  Broer,  skulde  jeg  have  taget  bort.  Fra  Ham- 
borg gjorde  jeg  en  temmelig  kjedelig  Elbfart  til  Magdeborg, 
hvor  jeg  saae  den  første  gothiske  Kirke,  men  i  stor  Hast; 
derfra  ankom  jeg  paa  Jernbanen  til  Berlin.  Herfra  har  jeg 
kun  gjort  en  større  Udflugt  til  Potsdam,  hvor  jeg  pligtskyldigst 
har  beseet  Haver  og  Slotte,  men  ikke  det  Indre  af  Sans-Souci, 
da  Castellanen  ikke  var  at  finde.  Jeg  kan  altsaa  Intet  for- 
tælle om  Fr.  d.  2dens  Stue  osv.,  hvilket  vistnok  vilde  have 
været  Dig  meget  opbyggeligt. 

Hos  Stehely,  den  bekjendteste  Conditor,  hørte  jeg  en 
Mand  true  en  Anden  med  at  melde  ham  til  en  Geheimerath 
som  den,  der  udbredte  falske  og  for  Dronningen  fornærmelige 
Rygter.  Alt,  hvad  den  Anden  havde  sagt,  var,  at  Bladenes 
Beretning  om,  at  den  engelske  Dronning  havde  foræret  den 
preussiske  en  Guldvugge  (NB.  den  preus.  Dronning  har  ingen 
Børn),  vel  kunde  være  sand.  Jeg  blev  saa  uhyggelig  stemt 
ved  at  høre  en  saadan  Trusel  om  Angivelse  udtalt  høit  og 
frækt,  at  jeg  endnu  ikke  har  forvundet  det. 

De  berlinske  Forlystelsessteder  omkring  Byen  ere  under 
Ratzeburgs  og  Lars  Mathiesens,  og  Berlinerne  ere  endnu  mere 
spidsborgerlige  end  Kjøbenhavnerne.  Theatrene  ere  slette; 
Restaurationerne  dyre  eller  slette;  om  Aftenen  Kl.  10  er  Alt 

tyst  Og  stille  som  hos  os  ved  Midnat^).  Vil  Du  saa  høre 
mere  om  Berlin?  Og  med  Alt  det  er  jeg  ingenlunde  misfor- 
nøiet  med  Begyndelsen  af  min  Reise;  for  det  Første  har  jeg 
smilende  Udsigter,  og  dernæst  har  jeg  dog  altid  modtaget 
mange  Indtryk  og  er  kommen  i  Berørelse  med  mange  Men- 
nesker, der  ialtfald  for  mig  havde  noget  Originalt,  saa  jeg 
allerede  nu  er  i  en  levende,  om  end  forvirret  Bevægelse. 

Vil  Du  hilse  Trepka  og  Caroc;  dernæst  først  og  frem- 
mest W.  Bjerring  og  siden  Bornemann,  Schiern  og  de  øvrige 
ordinaire  og  extraordinaire  Medlemmer  af  Aftenforsamlingeme 
i  det  yderste  Conversationsværelse  [i  Athenæum] ;  ligesaa  Leh- 
mann og  Gjødvad.  Hvis  enkelte  Sager  af  ikke  for  stort 
Volumen  ifølge  Kongens  Rescript  blive  af  Collegiet  fordelte  i 
trykte  Exemplarer,  var  det  vel  ikke  umuligt,  at  jeg  gjennem 
udenlandske  Departement  og  Gesandtskaberne  kunde  faae 
Noget  om  Milit.  Reformen  tilstillet  i  Wien.  Det  er  dog  en 
mislig  Sag  for  mig  at  være  uvidende  om  vor  egen  Armee- 
indretning, naar  jeg  skal  søge  Oplysninger  om  fremmede 
Armeer. 

Jeg  haaber,  at  Du  befinder  Dig  vel  og  snart  lader  mig 
høre  fra  Dig,  og  dermed  lader  jeg  da  disse  skrevne  Ord  gaae 
deres  Skjæbne  imøde,  ikke  uden  en  vis  Angst  og  Bævelse, 
da  jeg  ikke  er  istand  til  i  en  Fart  at  bøde  paa  det  ubehage- 
lige Indtryk,  som  mit  babylonisk  forvirrede  Sammensurium 
neppe  vil  undgaae  at  frembringe.  Fra  Wien  haaber  jeg  at 
skrive  fornuftigere. 

Lev  vel!    Din  hengivne  Ven 

F.  Læssøe»*). 


^)  Man  betænke  Rigsliovedstadens  støiende  Natteliv  nuomstunder. 
^)  Udhæv,  af  mig. 

Ved  Modtagelsen  af  Læssøes  Brev  befandt  Andræ 
sig  paa  Opmaaling  i  Nordsjælland,  og  ganske  naturligt 
indledes  da  hans  Svar  herfra  med  en  Sammenligning  af  den 
saa  ulige  Tilværelse,  hvorunder  Begge  befinde  sig. 


«Holbæk,  d.  22.  Juni  1842. 

«Min  kjære  Ven. 

At  skrive  fra  Holbæk  til  Wien,  hvilket  herculisk  Ar- 
beide!  Hvor  megen  Aandsstyrke  hører  der  ikke  til  for 
kun  nogenlunde  at  udholde  de  trøstesløse  Sammenligninger 
mellem  Wienerlivets  bugnende  Herlighed  og  Opmaaleriets 
tusindfoldige  Bæstiskhed,  Sammenligninger  ved  hvilke  Con- 
trasten  hvert  Øieblik  udfolder  en  mere  og  mere  djævelsk 
Ironie.  Imidlertid  mig  skeer  min  Ret.  Har  jeg  ikke  tid- 
ligere i  det  guddommelige  Paris,  med  Ørene  fyldte  af 
Grisi'ske  Harmonier,  hørt  Dine  Klagehyl  fra  Jægersborg 
og  Roeskilde,  og  have  ikke  hine  Hyl  maattet  tjene  som 
Folie,  paa  hvis  dunkle  Grund  min  Lyksalighed  aftegnede 
sig  med  endnu  mere  lysende  Farver.  Det  er  derfor  billigt, 
at  Touren  nu  engang  kommer  til  mig,  —  den  sørgelige  Tour 
at  skulle  betegne  et  solidt  og  let  bemærkeligt  Punkt  paa 
den  Lykkescala,  som  Du  maa  benytte  for  at  kunne  fatte 
Din  egen  Salighed ». 

»Alvorlig  talt»,  fortsætter  Andræ  Omtalen  af  sin 
c  ravnesorte  Ulykkesnats,  —  «det  Liv,  jeg  for  Øieblikket 
fører,  er  saa  satanisk,  at  jeg  bestemt  blev  reent  gal  og  satte 
mig  paa  Bagbenene,  dersom  jeg  ikke  havde  en  god  Trøst 
i  Baghaanden.  Med  denne  Trøst  vil  jeg  ogsaa  begynde 
Beretningen    om    de   danske   Nyheder,    tilstaaende   oprig- 

tigt,  at  det  er  for  mig  den  eneste  rigtigt  interessante, 
uagtet  jeg  fuldtvel  indseer,  hvor  let  dette  kunde  blive  mis- 
forstaaet,  som  om  jeg  var  en  ganske  afskyelig  Egoist.  — 
Mais  au  fait!  Jeg  er,  Gud  være  lovet  og  priset  i  al 
Evighed,  Amen!  bleven  ansat  ved  Høiskolen  som 
Lærer  i  Topographie  og  Geodæsie  fra  iste  No- 
vember af.  Ansættelsesrescriptet,  som  jeg  modtog  for 
nogle  Dage  siden,  indeholder  rigtignok  nogle  mindre  be- 
hagelige Tilsætninger  om  Tjeneste  ved  Staben,  men  da  der 
dog  tilføies,  «forsaavidt  denne  ikke  træder  i  Conflict  med 
Lærerpligternes  Opfyldelse*,  saa  haaber  jeg,  at  Sagen  nok 
skal    finde    sig^).     Med    Undtagelse    af    Beregningerne    og 


^)  Christian  VIU's  Reskript  saalydende: 

«Paa  Grund  af  de  i  Vor  militaire  Høiskoles  allerunder- 
danigste Forestilling  af  20de  f.  M.  oplyste  særdeles  Omstændig- 
heder, bifalde  Vi,  at  Captain  v.  Andræ  af  Generalstaben,  fra 
iste  November  d.  A.  og  indtil  videre,  overtager  Lærefaget  i 
Topographie  og  Geodæsie  ved  bemeldte  Vor  Høiskole,  imod 
at  han  tillige  bestrider  de  geodætiske  Arbeiders  calculatoriske 
Deel  og  enhver  anden  ham  ved  Generalstaben  tjenstlig  paa- 
læggende Function,  forsaavidt  Udførelsen  heraf  ikke  kommer 
i  Conflict  med  Lærerpligternes  Opfyldelse. 

Hvilket   saaledes   tjener  til  allerunderdanigst   Efterretning. 

Kjøbenhavn,  den  4de  Juni   1842. 

Christian  R. 
Til 

Vor  militaire  Høiskole*. 

Udnævnelsen  meddeltes  Andræ  faa  Dage  senere  af  Høi- 
skolens  Chef,  Generalmajor  Bardenfleth,  i  omstaaende  Brev: 

andre  lignende  Sager,  vil  jeg  naturligviis  ikke  for  Frem- 
tiden have  Noget  med  den  ærede  Institution  at  bestille. 
Den  er  om  muligt  i  endnu  høiere  Grad  end  alt  Andet 
bleven  reduceret  til  en  Illusion  ved  den  store  Reform,  om 
hvilken  jeg  næsten  ikke  gider  tale. 

«Hvad  der  i  en  meget  betydelig  Grad  forhøier  Glæden 
ved  min  Ansættelse  som  Høiskolelærer,  er  det,  at  vor 
fælles  tro  og  ufortrødne  Ven   W.  Bjerring^)  ogsaa  bliver 


«Det  glæder  mig  at  kunne  meddele  Herr  Capitainen 
Underretning  om,  at  Hs.  Majestæt  Kongen  under  4de  dennes 
allernaadigst  har  tilladt,  at  De,  ved  Siden  af  Deres  Forret- 
ninger ved  Generalstaben,  saaledes  som  det  er  bestemt  i  det 
her  i  Afskrift  vedlagte  kongelige  Rescript,  maa  fra  iste  No- 
vember d.  A.  af  og  indtil  videre  overtage  Lærefaget  i  Topo- 
graphie  og  Geodæsie  ved  Høiskolen.  — 

Da  Herr  Capitainen  har  gjort  dette  Fag  til  Deres  Hoved- 
studium, saa  glæder  det  mig  saameget  mere^  at  De  i  Sommer 
har  Leilighed  til  at  fuldkomme  Dem  i  den  practiske  Deel 
deraf,  som  Practiken  er  af  stor  Betydning  for  Generalstabs- 
officeren, for  hvem  Deres  Lærefag  i  Særdeleshed  vil  komme 
i  Anvendelse. 

Jeg  ønsker  Dem,  Herr  Capitain,  saaledes  al  Lykke  i  disse 
Deres  nye  Functioner  ved  Høiskolen  og  glæder  mig  til  der- 
ved at  komme  i  nærmere  Berøring  med  Dem. 

Kjøbenhavn,  den  7de  Juni   1842. 

Bardenfleth. 
Velbaarne 
Herr  Capitain  von  Andræ  af  Generalstaben*. 

^)  Omtalt  i  Biografien  om  Andræ  vol.  II,  S.  63  ff.  —  «I  Under- 
viisningsraadet  erholdt  jeg»,  skriver  Bjerring  til  sin  høitærede, 

Lærer    i    Fransk,    ligeledes    fra    iste    November    af,    idet 
Herr  de  Meza  er  gaaet  til  Tjeneste  i  Artilleriecorpset». 

Til  Anførte  føier  Andræ  nogle  Ord  om  Militær - 
reformen,  med  hvis  Details  han  iøvrigt  kun  er  lidet  kjendt, 
«da  Afstanden  fra  Kjøbenhavn  til  Holbæk  just  ikke  er 
meget  kortere,  end  mellem  Kjøbenhavn  og  Wien.  Kun 
saa  meget  veed  jeg,  at  Allerhøieste  er  bleven  meget  po- 
pulair  mellem  de  Mili caire,  og  at  man  i  Mandags  8te  Dage 
havde  arrangeret  en  Deputation  i  Kjøbenhavns  Garnison, 
saavel  af  afskedigede  som  af  ikke- afskedigede  Officerer,  der 
overbragte  Garnisonens  varmeste  Tak  for  den  deilige  Re- 
form. Hvad  mig  angaaer»,  udbryder  Andræ  med  en  Paa- 
kaldelse  af  Fanden,  « bryder  jeg  mig  ikke  det  bitterste  om 
hele  Lapperiet,  —  dixi,  etc.  etc.»  Og  med  Hensyn  til  sit 
personlige  Liv  slutter  Andræ  med  at  meddele,  at  han 
«har  leiet  Værelser  paa  Hjørnet  af  Dronningens  Tværgade 
og  Kronprindsessegade  i  samme  Huus,  hvori  Kellner  boer. 
Se  dér  har  Du  en  egoistisk  Nyhed,  men  anden  har  jeg 
ikke  til  Tjeneste. 

«Gid  jeg  nu  blot  godt  og  vel  var  installeret  i  min 
nye  Bopæl  og  indtraadt  i  Ægtemændenes  hæderlige  Laug ; 
thi  det  Nærværende  har  jeg  sandeligt  mere  end  nok  af 
og  kan  nok  trænge  til  at  komme  ind  i  en  luun,  rolig  og 
hyggelig  Tilværelse.     Medens   Du  flakker  om   mellem  Al- 


kjære  Hr.  Coliega  [Andræ],  «af  12  Stemmer  11,  Borring  kun  i»,  og 
slutter  sin  Meddelelse  med,  at  «Bornemann  sender  Dem  mange 
Lykønskninger  i  Anledning  af  Deres  nye  Udnævnelse,  hvorhos 
han  udtrykkelig  har  paalagt  mig  at  underrette  Dem  om,  at 
det  ved  Stemmefleerhed  er  blevet  afgjort,  at  De  i  denne  An- 
ledning skal  give  Champagne*  (Brev  af  14.  Juni  1842). 

perae,  dumper  jeg  fra  den  ene  usle  Landsbykro  i  den 
anden;  medens  Du  fortaber  Dig  i  Beskuelsen  af  de 
meest  opløftende  Naturskjønheder,  staaer  jeg  og  gloer  paa 
et  eller  andet  sjællandsk  Kirketaarn.  Du  gjør  hver  Dag 
nye  interessante  Bekjendtskaber  med  Nutidens  meest  dan- 
nede Reisende  (selv  mellem  de  preussiske  Støvletfolk  har 
Du  jo  fundet  adskillige  Fugle  Phønixer);  jeg  klamres  med 
de  trevne,  sjællandske  Kudske,  som  det  er  mig  umuligt  at 
drive  til  at  kjøre  Milen  i  een  Time.  Og  naar  nu  oven- 
ikjøbet  Veiret  er  saa  forbandet  som  i  de  sidste  Dage,  og 
man  maa  sidde  indemuret  i  et  usselt  Værelse  uden  at  kunne 
tale  et  Ord  med  Nogen,  saa  hører  det  rigtignok  til  Nød- 
vendighederne at  erindre,  at  det  dog  kun,  naar  Alt  kom- 
mer til  Alt,  er  en  Overgang,  og  at  jeg  nok  med  Guds 
Hjælp  skal  faae  aflagt  lidt  over  hundrede  Fixpunkter,  for 
at  Du,  naar  Du  ligeledes  har  faaet  Din  Reise  expederet, 
kan  blive  istand  til  at  komme  i  en  pæn,  stadig  Detail- 
maalervirksomhed.  Og  da  skal  jeg  til  Gjengjæld  være 
ovenpaa.     Hurra !» 

«Lev  ret  vel,  fomøi  Dig  prægtigt  og  glem,  om 

Du  kan,  at  der  ovenpaa  de  fede  Aar  følge  andre,   der  ere 

magre.     Adieu. 

Din 

Andræ»  ^). 

Først  næste  Maaned  i  Wien  havde  Læssøe  Fornøiel- 
sen  at  modtage  Andræs  Brev,  og  med  vanlig  Ihærdighed 
besvarer  han  det  strax  efter  Modtagelsen: 


*)  Udhæv,  af  mig. 

<Wien  d.  5.  Juli   1842. 
«  Kjære  Ven  1 

Jeg  takker  Dig  for  Dit  Brev,  som  jeg  i  dette  Øieblik 
hentede  mig  paa  Posthuset.  Jeg  gratulerer  af  ganske  Hjerte 
til  Ansættelsen  ved  Høiskolen;  Du  er  nu  aldeles  ge- 
borgen  og  maa  skamme  Dig,  at  Du  klager  over  den  Smule 
Sommeruleilighed.  At  W.  Bjerring  ogsaa  er  ansat,  er  en 
mageløs  Gevinst;  naar  der  nu  kun  var  en  ordentlig  Gage  at 
erobre  for  ham,  saa  han  dog  eengang  kunde  blive  fri  for  at 
slide  sig  op  med  Privatinformationer ». 

«Jeg  har,  siden  jeg  skrev  mit  sidste  Brev  til  Dig,  levet 
meget  og  godt.  I  Dresden  havde  jeg  en  uendelig  Nydelse 
af  det  prægtige  Gallerie •,  jeg  har  sjeldent  været  saa  trang  om 
Hjertet,  som  da  jeg  maatte  forlade  det  den  sidste  Gang.  Saa- 
danne  Raphaeler  og  Correggioer  og  saadanne  Hollændere  skal 
man  lede  længe  om;  og  saa  er  der  en  Murillo!  Ja  det  er 
ikke  Noget  at  skrive  om.  Jeg  blev  der  hele  14  Dage  og  gik 
saa  til  det  sachsiske  Schweiz,  der  er  noget  theatralsk  Pøit. 
Langt  interessantere  vare  de  bøhmiske  Bjerge  og  Reisen  gj en- 
nem  Bøhmen,  som  jeg  gjorde  med  en  Hauderer  i  en  magelig 
Vogn  i  Selskab  med  et  Par  Landsmænd,  hvoraf  idetmindste 
den  ene,  Linnemann  (der  er  Theolog,  men  agter  at  blive 
Borger  og  Brygger  i  Veile)^),  var  ret  flink.  I  Prag  var  jeg  i 
to  Dage,  og  Byen  var  det  vel  værd.  Du  vil  kunne  faae  en 
Mening  om  det,  naar  Du  seer  nogle  Staalstik,  som  jeg  kjøbte 
dér;  prægtige  Middelalders-Bygninger  og  stolt  Beliggenhed. 
Ved    Briinn    er   den   frugtbareste,    meest   sydlandske   Egn,   jeg 


*)  Den  senere  Sognepræst  Linnemann,  MeJlein  bl.  A.  af  Rigsraadets 
og  Rigsdagens  Landsthing  (Dansk  biogr.  Lexikon  X,  S.  330). 

endnu  har  seet.  Den  stod  i  sin  fulde  Pragt,  og  Dine  Lands- 
mænds Tænder  vilde  løbe  i  Vand,  hvis  de  kunde  tænke  sig 
de  briinnske  Hvede-  og  Rugmarker,  der  ere  saa  tætte  som 
en  Kage.  Midt  i  den  deilige  Egn  ligger  Briinn,  men  over  den 
det  djævelske  Spielberg;  høit  oppe  paa  en  Klippe  dominerer 
det  Alting  og  forstyrrer  Glæden  med  sine  skumle  Mure,  thi 
indenfor  dem  sidde  de  mange  Sønner  af  det  Land,  som  man 
mere  og  mere  længes  efter,  naar  man  drager  mod  Syd.  Man 
har  Lov  til  at  spadsere  rundtom  Murene,  men  man  vilde  neppe 
ane,  at  der  var  levende  Væsner  indenfor,  naar  man  ikke 
vidste  det  iforveien.  Jeg  havde  Lyst  til,  —  hm,  jeg  er  i 
Østerrig,  og  jeg  vilde  dog  helst  have,  at  Du  skulde  faae 
dette  Brev. 

I  Wien  befinder  jeg  mig  fortræ ffeHgt.  Rigtignok  lever 
jeg  saaledes,  som  jeg  neppe  havde  tænkt  mig  det  muligt 
hjemme,  men  Livet  former  sig  altid  anderledes,  end  man  ven- 
tede det.  Hver  Formiddag  næsten  uden  Undtagelse  arbeider 
jeg  i  Bibliotheket  og  roder  alskens  gamle  Sager  op  om  For- 
pleiningsvæsenet.  Efter  Middagsmaaltidet  læser  jeg  Alvorligt 
hjemme.  Jeg  har  til  den  Ende  kjøbt  mig  Hegels  Geschichte 
der  Philosophie.  Det  er  nemlig  aldeles  nødvendigt  at  have 
nogle  Forretninger,  der  ligne,  hvad  man  er  vant  til  at  bestille, 
naar  man  skal  holde  ud  at  nyde  det  Uvante.  Og  her  er 
Meget  at  nyde.  I  de  første  fjorten  Dage  var  her  itahensk 
Opera  og  Skuespil  i  Burgtheatret;  destoværre  ere  begge 
Dele  nu  med  iste  Juli  ophørte.  Fire  Gange  var  jeg  i  hvert  af 
dem.  Operaen  var  fortræffelig,  langt,  langt  over,  hvad  jeg 
hidtil  har  hørt.  I  Burgtheatret  var  jeg  ikke  heldig,  og  dog 
maa  jeg  bekjende,  at  der  spilledes  godt  Comoedie;  intet  Vind- 
beutleri,  ingen  overdrevne  Bevægelser,  en  RoHghed  og  Kraft 
som  hos  vore  bedste  Skuespillere  i  deres  gyldne  Dage. 
Endelig  har  jeg  nu,  da   de  to   andre  Nydelser   ere   forbi,   min 

Glæde  af  Folkecomoedien.  Her  er  et  Par  Comikere,  sande 
Lindgreener  og  Frydendahler,  saa  man  er  nærved  at  gaae  i 
Stykker,   inden  man  kommer  ud  af  Huset. 

Men  jeg  er  langtfra  ikke  færdig  endnu.  Her  er  et  Gallerie, 
ikke  noget  Dresdener  Gallerie,  men  godt  og  udsøgt.  Samlingen 
af  venetianske  Malere,  af  Tizianer,  Paul  Veroneser,  Tintoret- 
toer  etc.  er  fortræffelig;  her  faaer  man  først  Idee  om  deres 
Storhed.  Tilgode  har  jeg  et  Par  fortræffelige  Privatsamlinger, 
hvor  der  iblandt  Andet  findes  en  uovertræffelig  Murillo.  Her  er 
endvidere  fortrinlige  Concerter,  Folkeconcerter,  som  man  hører 
i  en  Kneipe  med  sit  Krus  01  for  sig,  og  dog  i  Sammenspil 
og  Reenhed  mageløse.  Strauss  maa  man  selv  høre.  Lanner 
og  de  Andre  ere  brave.  —  Billigt  lever  man  just  ikke,  men 
godt.  Uagtet  det  hele  glade  FolkeUv,  som  man  seer  i  Wien, 
naturligviis  kun  rører  sig  paa  et  lavere  Stadium,  saa  kan  man 
dog  ikke  Andet  end  være  glad  med  de  Glade,  naar  man 
kommer  ud  i  den  deilige,  venHge  Omegn^  der  har  hundrede 
Steder,  som  er  Frederiksdal  og  Sorgenfri  i  ti  Gange  større 
Maalestok  og  med  en  Himmel  saa  reen  og  blaa,  som  vi  ikke 
kjende  den-,  med  Farver  i  Landskabet,  der  gjør  ondt  i  Nord- 
boens Øine  og  gjør  ham  misundeHg  i  Sindet.  Ti  Miles  Udsigt 
over  Land  med  de  mørkeblaa  Bjerge  i  Baggrunden,  den  uhyre 
Donau  med  utallige  Skovøer  og  en  Masse  af  skov-  og  viin- 
klædte  Bakker  i  Forgrund  og  Mellemgrund,  —  det  er  noget 
Andet  end  sachsiske  Schweiz  og  Mark  Brandenburg. 

Men  det  er  paatide,  jeg  holder  op  med  min  Wiener- 
enthousiasme ;  jeg  skriver  mig  noget  ivrigere,  end  jeg  er.  Der 
er  slet  ingen  Fare  for,  at  jeg  skal  fanges  i  Kjødgryderne,  som 
I  ærede  Herrer,  der  ikke  have  været  i  Wien,  gjerne  ville 
kalde  dem.  Jeg  veed  meget  vel,  at  jeg  i  Tyrol  og  Schweiz 
faaer  høiere  Natur,  og  hvad  Malerierne  angaaer,  saa  er  der 
mere,  hvor  de  kom   fra.    Forresten  er   det   dog,    snurrigt   nok. 


46  RELATIONER    MELLEM    ANDRÆ    OG    LÆSSØE. 

muligt,  at  netop  Kogekjedlerne  holde  mig  i  Wien  lidt 
længere,  end  jeg  vilde;  thi  Steinmann  har  givet  mig  i  Com- 
mission  at  skaffe  Underretning  om  de  forskjellige  Armeers 
Kogeindretninger;  og  jeg  har  efter  megen  Leden  og  Anstren- 
gelse endnu  ikke  faaet  det  Tilbørlige  at  vide.  Tilsidst  kom- 
mer jeg  vel  til,  om  muligt,  at  sætte  vort  Diplomatie  i  Be- 
vægelse for  at  klare  den  noble  Sag. 

Hvad  Politik  angaaer,  saa  siger  Du,  at  det  er  dødt  og 
stille  hjemme;  ja,  Du  taler  fra  Holbæk.  Veed  Du,  hvad  Død- 
hed og  Stilhed  er  i  Politiken?  Gud  bevares,  hvor  vi  har  det 
godt  hjemme,  og  hvor  vi  ere  paa  Veie  til  at  faae  det  bedre. 
Men  derom  nok. 

Din  nyleiede  Bolig  ligger  godt;  jeg  tænker,  Du  vil  faae 
mange  rolige  Dage  dér,  baade  i  svensk  og  i  dansk  Betydning 
af  Ordet.  Jeg  kan  aldeles  ikke  nægte,  at  jeg  leer  af  Dig 
med  Din  megen  Fortvivlelse,  der  dog  saa  snart  er  forbi.  Din 
legemlige  Sundhed  maa  jo  have  godt  af  den  friske  Sjællands- 
luft,  og  det  Andet  maa  Du  selv  sørge  for,  og  ikke  være  for- 
kjælet.     Men  nu  skal  Du  ikke  have  mere  Moral. 

Jeg  venter  at  kunne  gjøre  Schweizertouren  med  Linne- 
mann^),  Bornemann^)  og  Krieger^),  ifald  de  ville  have  mig  med, 
thi  de  gaae  nok  derind  til  samme  Tid  som  jeg.  Det  gjælder 
kun  om  at  træffe  dem;  et  saa  godt  Reiseselskab  er  ubetaleligt. 
Til  Nytaar  vil  jeg  rimeligviis  see  dem  i  Paris,  naar  de  komme 
tilbage  fra  en  kort  italiensk  Reise,  som  jeg  desværre  ikke  tør 
tænke  paa,  førend  ialtfald  til  næste  Foraar.  Du  gjør  Dig  ikke 


')  Omst.,  S.  43. 

^)  Theologen    Johan    Alfred   Bornemann    (Dansk    biogr.    Lexikon    II, 

S.  536). 


')  Den  bekjendte  Jurist  og  Politiker. 

Idee  om,  hvor  haardt  det  er,  daglig  at  see  Vogne,  der  gaae 
til  Italien,  —  ikke  til  Triest,  til  Venedig  eller  saaledes,  hedder 
det,  —  nei  til  «Italien»,  paa  samme  Maade  som  vi  hjemme 
sige  til  « Tydski  and ».  «Hvor  skal  den  Vogn  hen?>  Til  «Ita- 
lien»  svarer  Kudsken,  og  det  er  haardt  at  see  Døren  slaaes  til 
efter  de  lykkelige  Reisende  og  selv  staae  paa  Wienergaden. 
Naa  —  Længsel  og  Nydelse  maa  afvexle. 

Jeg  Afskum ,  jeg  aldeles  umenneskelige  Væsen !  Der 
opdager  jeg  paa  eengang,  at  jeg  i  mit  hele  Brev  ikke 
med  et  Ord  har  nævnt  min  næststørste  Glæde  paa  hele 
Reisen,  hvad  der  næst  Dresdener  Galleriet  har  været  og 
er  mig  Nummer  Eet,  Stephanskirken,  den  gamle,  uhyre 
Karl,  der  modtog  mig  den  første  Dag  jeg  kom  her,  og 
har  huset  mig  siden  hver  eneste  Dag,  saalænge  og  saa  tidt 
jeg  kun  vilde,  og  altid  har  virket  velgjørende  og  opløftende 
paa  mit  Sind,  Det  er  en  Verden,  —  ja  Gud  veed,  om 
Du  har  seet  noget  Lignende;  jeg  troer  det  neppe.  Inde  i  den 
kan  man  gjennem  de  vidtaabne  Døre  see  den  travle  Wiener 
Virksomhed  røre  og  tumle  sig,  men  det  er,  som  om  den  var 
uhyre  fjern,  baade  for  Sind  og  for  Sands;  der  er  en  absolut 
Modsætning  mellem  Livet  inden  og  udenfor  dens  Mure.  Man 
maa  have  været  i  Stephanskirken  for  at  begribe  Muligheden 
af,  at  den  fuldeste  Rolighed  kan  være  umiddelbar  Nabo  til 
det  meest  støiende  Liv.  Man  maa  have  seet  disse  Sværme  af 
Mennesker,  der  ideligen  strømme  gjennem  Kirken  ind  ad  den 
ene  Dør  og  ud  ad  den  anden,  og  det  næsten  uden  at  man 
mærker  dem,  for  at  vide,  hvad  den  gothiske  Architectur  har 
kunnet  opnaae.  Og  saa  Taarnetl  Hele  Spiret  er  omklædt  med 
Stilladser,  og  dog  gjør  Taarnet  den  mægtigste  og  rigeste  Virk- 
ning. Jeg  vilde  ønske,  at  Bjerring  en  halv  Times  Tid  kunde 
være  med  mig  i  Stephan  i  Eftermiddag,  istedetfor  at  læse 
hos  Mariboe,  saa  vilde  han  faae  Noget  for  sin  Tørst  efter  at 
see  Gothik. 


48  RELATIONER    MELLEM    ANDRÆ    OG    LÆSSØE. 

Dette  Brev  leverer  jeg  endnu  iaften  paa  Posthuset,  og 
Du  vil  altsaa  have  det  i  Sjælland  senest  d.  17.  eller  18.  Juli. 
Naar  Du  da  var  skikkelig  og  ikke  lod  gaae  mere  end  en 
Uge,  inden  Du  skrev,  saa  vilde  jeg  kunne  have  Dit  Brev  d.  5te 
eller  6te  August  i  Miinchen;  er  Du  derimod  ikke  skikkelig,  saa 
venter  jeg  at  finde  et  poste  restante  Brev  i  Straszburg.  —  Nu 
maa  jeg  bede  Dig  at  hilse  først  og  fremmest  Bjerring  fra  mig; 
jeg  anseer  ham  nu  for  heel  Militair  og  med  Hud  og  Haar 
vor;  gratuleer  ham  ret  meget  fra  mig,  forsaavidt  der  for  ham 
er  Noget  at  lade  sig  gratulere  til,  og  siig  ham,  at  jeg  gratu- 
lerer Dig  ligesaa  meget  til  at  have  faaet  ham  til  CoUega 
som  til  Din  egen  Ansættelse.  Dernæst  beder  jeg  hilset  alle 
Kammeraterne  i  Staben,  Trepka,  Caroc  og  Flensborg,  Didrich- 
sen og  andre  gode  Venner. 

Hvornaar  kom  Du  egentlig  paa  Landet,  og  hvornaar  kom- 
mer Du  hjem  igjen?  Naar  skal  Du  giftes?  Lad  mig  faae 
ordentlig  Besked.  Husk  paa,  at  jeg  efter  Dit  næste  Brev  ikke 
faaer  noget  førend  i  Paris  i  October  Maaned  tidligst.  Lad 
Ro  falde  paa  Dig  i  Forventning  om  de  kommende  bedre  Dage ; 
vi  skulle  alle  være  Trækdyr  til  en  Tid.  Men  hvad  enten  Du 
er  i  godt  eller  ondt  Lune,  saa  glem  ikke  at  skrive  til  Din 
hengivne  Ven,  som  Du  kan  være  vis  paa  sjeldent  har  andre 
eller  større  Ærgrelser  paa  sin  Reise,  end  naar  han  for  tidt 
maa  høre  forgjæves  paa  Posthuset. 

Lev  vel.     Din  hengivne 

F.  Læssøe^). 

Expederet  i  26^  Varme,  og  som  Du  seer  i  stor  Fart, 
hvorfor  Du  ikke  maa  være  streng  mod  min  løsagtige  Tanke- 
gang og  mit  Ladløbesprog».   — 


*)  Udhæv,  af  mig. 

Trods  den  smukke  Paamindelse  viste  An  dræ  sig  ikke 
« skikkelig »,  Der  var  intet  Brev  fra  ham  i  Miinchen.  I 
Haab  om,  at  han  dog  vilde  vise  sig  menneskelig,  og  at 
der  vilde  forefindes  Brev  fra  ham  i  Straszburg,  fort- 
sætter Læssøe  sin  Reiseberetning  med  at  fortælle  om 
en  Dampskibsfart  paa  Donau  og  en  Tour  paa  Hestebanen 
til  Gmunden. 

«Heidelberg,  d.  22.  August  1842. 

«Du  veed,  at  jeg  var  velfornøiet  i  Wien,  og  jeg  har 
stadigt  været  det  siden.  Jeg  har  seet  Kunst  og  Natur,  jeg 
har  arbeidet  i  mit  Fag  og  tumlet  mig  mellem  Mennesker, 
Alt  med  Glæde  og  Resultat. 

Den  21.  Juli  gik  jeg  med  Dampskib  fra  Wien  i 
meget  stort  Selskab,  der  havde  det  alvorligste  Forsæt  at 
more  sig  fortræffeHgt  paa  Reisen,  og  det  mislykkes  sjeldent, 
hvor  Wienere  danne  Hovedmassen.  Der  behøves  ingen  Time 
til  at  lade  dette  Selskab  arbeide  sig  sammen-,  Enhver  gav 
med  Fornøielse  sine  smaa  eiendommelige  Snurrigheder  til 
Priis  for  den  almindelige  Moro,  thi  han  var  vis  paa  at 
blive  behandlet  med  den  sandeste  Godmodighed,  og  det  er 
jo  altid  smigrende  i  nogle  Øieblikke  at  være  Gjenstand 
for  den  almindelige  Opmærksomhed.  En  ungarsk  protestantisk 
Præst,  der  beklagede  sig  over  Jesuiterne  og  i  samme  Øieblik 
saae  to  af  disse  sorte  Karle  til  sin  store  Skræk  bestige  Skibet; 
en  vindtør  elegant  Badereisende,  der  idelig  snakkede  om  sine 
Lidelser  og  sine  Helbredelser;  en  eensom  Linzerdame,  der 
var  bleven  narret  af  sin  Broder  (som  ikke  var  mødt  paa 
Skibet)  og  som  derfor  Alle  kappedes  om  at  tage  sig  af,  saa 
hun  snart  blev  den  mindst  Eensomme  af  Alle;  en  følsom  Rei- 
sende med  en  lang  Kikkert,  hvormed  han  idelig  gjorde  de 
utroligste  Opdagelser,  som  intet  andet  Menneske  var  istand 
til  at  ane,  —  Alle   maatte   holde   for,    og  Stemninger   og  Til- 

stande  vare  saadanne,  at  disse  Mennesker  idetmindste  i  de 
Øieblikke  vare  interessante  Personer.  —  Om  Aftenen  naaede 
naturligviis  Spectaklet  sin  Høide.  Damerne  havde  først  fattet 
den  heroiske  Beslutning  at  overnatte  paa  Dækket,  thi  der 
var  kun  een  Kahyt;  men  Regn  overvandt  dem,  og  Søv- 
nigheden efter  Dagens  Hurlumhei  ophævede  al  Etikette.  Da 
Alle  vel  havde  indrettet  sig  i  den  Smule  Plads,  der  var  til 
Disposition,  og  de  fleste  Øine  vel  vare  lukkede,  kommer  Man- 
den med  Kikkerten  ned  i  Kahytten;  hans  Kikkert  var  ogsaa 
Natkikkert;  han  havde  gjort  en  stor  Opdagelse,  den  maatte 
Selskabet  høre;  det  hjalp  ikke,  at  der  blev  hysset  og  bandet, 
han  vilde  tale,  og  Damerne  skulde  høre  ham,  og  snart  var 
Alt  under  voldsom  Latter  igjen  for  en  Tid  paa  Benene.  Ved 
Natten  og  næste  Formiddags  Regn  tabte  jeg  vel  en  Deel  af 
Donauens  Skjønheder,  men  saae  dog  det  Vigtigste. 

I  Linz  vandrede  jeg  rundt  om  den  interessante  befæstede 
Leir.  Derfra  paa  Hestebane  til  Gmunden.  I  Vognen 
en  Prager  Familie,  gamle  Fatter  og  Mutter  med  3  Døttre,  en 
Curlænder  og  en  Linzer,  etc.  Mutters  første  Ord,  da  hun 
satte  sig  i  Vognen,  vare  henvendte  til  Curlænderen  og  mig: 
»Ikke  sandt,  Østrigerinderne  ere  noget  svært  byggeder*,  og 
Fatter  ønskede,  efter  at  vi  havde  været  sammen  i  to  Minutter, 
at  en  ledig  Plads  ikke  maatte  blive  besat  «thi  nu  sidde  vi 
saa  godt  sammen ».  Det  begyndte  med  Latter,  og  det  endte 
med  Latter;  i  tre  samfulde  Timer  en  uafbrudt  Lystighed.  Jeg 
har  i  Danmark  kun  kiendt  een  eneste  Dame,  der  kunde  lee 
med  Østrigerindernes  mageløse  Hjertelighed*  ^). 

Til  Læssøes  Skuffelse  var  der  heller  ikke  Brev  fra 
Andræ    i  Straszburg,    og   ukjendt   med,    hvad  Grunden  vel 


*)  Udhæv,  tildels  af  mig. 

kunde  være  til  saa  stor  Forsømmelse,  udbryder  han  med 
Rette:  «Hør,  veed  Du  hvad,  det  er  dog  for  galt;  her  er 
intet  Brev;  Du  har  havt  idetmindste  en  heel  Maaned  at 
skrive  i,  og  Du  veed,  at  jeg  nu  ikke  kan  faae  Brev  førend  i 
October  i  Paris.  Du  maa  skamme  Dig.  Jeg  gider  nu  na- 
turligviis  ikke  skrive  et  Muk  mere.  —  Førend  jeg  gik  til 
Miinsteren,  var  jeg  paa  Posthuset;  jeg  vilde  have  læst 
Brevet  oppe  paa  Taarnet.    Ja,  bah ! »  ^). 

Læssøe  lod  dog  Naade  gaae  for  Ret  og  fortsætter 
faa  Uger  senere  fra  Bern  det  i  Straszburg  paabegyndte 
Brev: 

—  —  «Skjøndt  det  jo  egentlig  var  min  Mening,  at  Din 
Skammelighed  ikke  skulde  have  Brev  førend  fra  Paris,  saa 
kommer  jeg  dog  nok  til  at  forandre  Beslutning.  Det  rinder 
mig  nemlig  i  Hu,  at  Du  muligen  kunde  gaae  hen  at  blive 
Ægtemand  uden  at  lade  mig  vide  et  Ord  derom;  thi  i  Din 
ærede  Skrivelse  af  22de  Juni,  den  eneste,  som  jeg  i  de  fem 
forløbne  Maaneder  har  modtaget,  taler  Du  Intet  derom.  Da 
jeg  nu  upaa tvivleligt  ønsker  mig  repræsenteret,  idetmindste 
ved  en  net  Lykønskningsskrivelse,  saasom  jeg  er  for  ringe  en 
Person  til  at  afsende  en  Gesandt,  saa  maa  jeg  paa  det  Al- 
vorligste paalægge  Dig  uden  ringeste  Tøven  at  udfærdige  et 
Brev  til  mig,  hvori  der  nøie  angives,  hvad  der  er  mig  for- 
nødent at  vide*. 

«Jeg  skal  nu  vende  tilbage  til  min  Reiseberetning, 

der  ikke  skal  blive  meget  detailleret,  da  den  kommer  til  at  om- 
handle et  temmeligt  stort  Afsnit.  Jeg  opholdt  mig  nogle  Dage 
i  Ischl  og  nød  allerede  dér  en  Alpenatur,  som  jeg  efter  at 
have  seet  Schweiz  maa  sætte  meget  høit.  Jeg  plukkede  mine 
første   Alperoser,   seilede   paa   de   deilige   smaragdgrønne    Søer 


^)  Brev  fra  Læssøe  af  26.  August    1842. 

med  de  alvorlige,  kjæmpemæssige  Bredder,  vandrede  paa  Snee 
og  lis  og  saae  de  milevide  Udsigter.  Jeg  var  heldig  nok  til 
at  finde  meget  behagelige  Vandrekammerater  i  den  ovenom- 
talte Pragerfamihe  og  to  Curlændere,  der  som  Østersøboere 
her  vare  halve  Landsmænd.  Jeg  har  været  i  det  interessante 
Salzburg  og  seet  herhg  Bjergnatur  ved  Berchtesgaden.  —  I 
M  lin  c  hen  opholdt  jeg  mig  i  c.  14  Dage  og  havde  meget 
godt  af  Samlingerne.  Glyptotheket  har  de  bedste  Antiker  i 
Tydskland  og  maaskee  det  bedste  Locale  for  dem  i  Verden; 
det  var  første  Gang,  at  jeg  fik  nogen  egenlig  Idee  om  An- 
tikernes  Betydning.  I  Pinakotheket  gjenfandt  jeg  mine  gamle 
Venner,  og  flere  af  dem  i  endnu  herligere  Skikkelse  end  hid- 
til. Leuchtenbergs  Gallerie  er  en  af  disse  smaa  Samlinger,  der 
er  til  største  Gavn  og  Glæde  for  de  smaa  Connaisseurs,  fordi 
man  saasnart  kan  oversee  dem,  og  fordi  næsten  Alt  er  godt. 
løvrigt  er  det  Kong  Ludvig,  dei  skaber  Alt  her;  hans  Folk 
drikker  01  og  lader  sig  meget  lidet  røre  af  alle  Kunstsagerne; 
det  skulde  da  være,  at  der  knurredes  en  Smule  over  de  mange 
Penge,  der  udgives. 

Efterat  have  besørget  mine  Kogekjedelforretninger 
etc,  reiste  jeg  til  den  yndige  Have  Wiirttemberg,  hvor  den 
herlige  Ulmerdomkirke  var  min  første  Nydelse.  I  Ludwigsburg 
gjorde  jeg  Bekjendtskab  med  en  Deel  af  de  uendeligt  god- 
modige Schwaberofficerer,  der  viste  mig  Alt,  hvad  jeg  vilde 
see  og  en  Deel  til.  Jeg  spiste  modne  Druer,  reed  Spadsere- 
toure  i  Viinbjergene,  saae  daarlig  Comoedie  og  ilede  til  Heidel- 
berg, hvor  jeg  efter  lang  Tids  Forløb  atter  talte  Dansk  med 
Landsmænd. 

Med  Lic.  Krieger,  Dr.  Saxtorph^)  ogCand.  Linnemann^) 


^)  Formentlig   Lægen,    Etatsraad   Hans    Chr.    Saxtorph   (Dansk    biogr. 
Lexikon  XIV,  S.  625). 

'•*)  Omst.  S.  43. 

Og  Krarup^)  gjorde  jeg  Aftale  om  en  Schweizertour  og  gik 
saa  forud  op  ad  Rhinen  til  Carlsruhe,  hvor  jeg  under  et  Par 
Timers  Ophold  besøgte  det  andet  Kammer  og  glædede  mig 
inderligt  ved  engang  at  høre  en  offentlig  Forhandling  mellem 
Folkemænd.  Jeg  beklagede  de  ulykkelige  Beboere  af  saadanne 
snorlige,  kjedsommelige  Byer  som  Mannheim  og  Carlsruhe  og 
skyndte  mig  til  Straszburg,  hvor  jeg  første  Gang  fandt  de  rød- 
buxede  Franskmænd  og  syntes  meget  godt  om  dem.  Miinster- 
taarnet  besteg  jeg  til  de  fire  Smaataarnes  Altaner,  da  jeg  ikke 
gad  indhente  Mairens  Tilladelse  til  at  gaae  videre,  eller,  om 
Du  hellere  vil,  da  jeg  ikke  vilde  forkleine  Uin  Hæder  ved  at 
forøge  Bestigernes  Antal  ^).  Taarnet  er  herhgt  i  sin  Art,  det 
letteste,  yndigste,  man  kan  see  af  Architectur. 

Paa  den  fattigt  indrettede  Jernbane  gik  jeg  til  Basel  og  et 
Par  Timer  derefter  til  Schaffhausen.  Om  Morgenen  saae  jeg 
Rhinfaldet,  som  er  aldeles  værdt  at  see.  Det  har  ikke  sin  Lige 
i  Schweiz.  Paa  Veien  til  Ziirich  talte  jeg  et  Par  Timer  Fransk, 
hvilket  gav  mig  den  behagelige  Overbeviisning,  at  det  dog  til 
Nød  kunde  gaae.  Jeg  traf  de  fire  Landsmænd,  og  vi  tiltraadte 
vor  store  Fodvandring.  Det  gik  gjennem  Dale  og  over  Bjerge, 
paa  Stene,  paa  lis  og  Snee  og  paa  Græs  og  paa  Vand,  over 
Hacken  og  Schwyz  til  Kiisshacht  og  Brienz,  Meyringen,  Grimsel 
og  Gotthardt,  Furka,  Scheideck,  Grindelwald,  Lauterbrunnen  og 
Interlaken  —  i  ondt  og  i  godt  Veir  —  i  samfulde  femten  Dage. 
Det  var  Natur,  og  Natur  i  de  vidunderligste  afvexlende  For- 
mer, snart  vild  og  rædsom,  snart  yndig  og  tillokkende,  saa- 
længe  at  jeg  næsten  fik  nok  af  den.  Det  vilde  være  utak- 
nemmeHgt,  naar  jeg  ikke  sagde,  at  det  var  mig  herlige  Dage; 
men    een    og    samme  Art   af  Nydelse    uden    Afbrydelse    i    saa 


^)  Juristen,   den   senere  Justitsraad   og  Udskrivningschef  Nic.  Krarup 
(jfr.   «Orla  Lehmanns  efterladte  Skrifter«  1,  S.   143). 

^)  Biografien  om  Andræ  vol.  II,  S.  122 — 123. 

lang  Tid  maa  tilsidst  mætte,  og  da  nu  Paris  begynder  vold- 
somt at  trække,  da  jeg  længes  i  høieste  Grad  efter  Louvren 
og  Operaen  og  Comoedien  og  det  rolige,  faste  Ophold  og  Alt 
det  meget  andet  Gode,  der  venter  mig  under  de  faa  Maane- 
ders  Liv  i  Paris,  som  forestaaer,  saa  er  det  meget  muligt,  at 
jeg  gaaer  herfra  over  Lausanne  lige  til  Genf  og  Paris  uden 
at  see  Chamonixdalen.  I  saa  Fald  indtræffer  jeg  i  hotel  des 
étrangers,  rue  Vivienne^  omtrent  d.  21de  eller  22de  og  for- 
føier  mig  øieblikkelig  til  Posthuset  for  at  see,  om  der  muligviis 
allerede  skulde  være  Brev.  Pariserkaartet  ligger  allerede  paa 
mit  Bord;  jeg  har  været  i  stor  Fristelse  at  gaae  directe  over 
Belfort  derhen,  men  vil  dog  efter  nøiere  Betænkning  idet- 
mindste  see  Genfersøen  endnu. 

Maa  jeg  faae  at  vide,  hvorledes  det  har  sig  med  Schierns^) 
Reise;  hvornaar  kommer  han  til  Paris?  K rieger  kommer  der 
til  Julen;  i  ham  faaer  jeg  en  meget  behagelig  Pariserkamme- 
rat"); ogsaa  træffer  jeg  en  Dr.  Buntzen^),  men  ellers  veed 
jeg  Ingen ». 

—  —  «Jeg  haaber,  at  Du  er  frisk  og  vel  og  ved  Mod- 
tagelsen af  dette  Brev  i  fuld  Beskjæftigelse  med  at  ordne  Dig 
i  Kjøbenhavn.  Lev  vel,  hils  Alle  fra  Din  med  Hensyn  til 
Breve   yderst   misfornøiede,    men   iøvrigt   særdeles   tilfredse   og 

hengivne  Ven  .. 

F.  Læssøe»*). 


^)  Den  bekjendte  Historiker,  Prof.  Schiern. 

')  *Han  er  et  særdeles  elskværdigt  Menneske  i  alle  Henseender*, 
hedder  det  i  et  senere  Brev  fra  Læssøe,  « meget  godmodig,  meget  naiv  og 
oprindelig  og  dog  meget  grundig  og  solid;  det  vil  fornøie  Dig  engang  i 
Kjøbenhavn  at  blive  nærmere  bekjendt  med  ham». 

^)  Chirurgen,  Professor  Andreas  Buntzen  (Dansk  biogr.  Lexikon  III, 
S.  255,  jfr.  Orla  Lehmanns  efterladte  Skrifter  I,  S.   142 — 143). 

*)  Brev  af  15.  Septbr.  1842;  Udhæv,  tildels  af  mig. 

II. 

Brev  fra  An  dræ  —  Læs  sø  es  Glæde  over  Paris. 


I  Slutningen  af  September  holdt  Læssøe  omsider  sit 
Indtog  i  det  med  Længsel  imødesete  Paris  og  modtog 
dér  det  savnede  Brev  fra  Andræ  med  Svar  paa  en  Række 
Spørgsmaal  om  Forholdene  i  Staben  og  paa  Høiskolen, 
om  Opmaalingsvæsenet ,  Stænderne  og  vore  indenlandske 
Forhold,  etc.  etc. 

Først  søger  dog  Andræ  at  forklare  Grunden  til  den 
sene  Afsendelse  af  sit  Brev.  Ikke  blot  havde  han  selv 
været  upasselig,  og  hans  Forlovede  tilmed  alvorlig  upasse- 
lig, men  dertil  kom  Arbeidet:  « Ordningen  al  mine  Jour- 
naler fra  Opmaalingen  i  Sommer  —  et  Arbeide,  der  tager 
langt  mere  Tid,  end  jeg  havde  troet,  —  Exerceertids- Trivi- 
aliteter, Kjævlerier  med  Staben,  Flytningshistorier,  den 
Ubehagelighed  at  min  nye  Leilighed  maa  undergaae  en 
Hovedreparation,  hvilket  foraarsager,  at  mit  Giftermaal 
bliver  udsat  til  Slutningen  af  November ». 

« Dette  er  dog  tilhobe  kun  mindre  Fataliteter,  som 
let  kunne  overvindes,  naar  blot  de  respective  Sundheder 
bevares.  Rigtignok  længes  jeg  ganske  forbandet  efter 
at  komme  ind  i  Ægtestanden  og  faae  mig  arrangeret  et 
hyggeligt  Hjem,  men  Herre  Gud!  De  to  Maaneder  maa 
dog  engang  faae  Ende,  omendskjøndt  enhver  af  de  en- 
kelte Dage  bestandigt  bliver  længere  og  længere  i  det 
Uendelige.  Dog,  jeg  maa  nok  skynde  mig  med  at  ende 
dette  Privatissimum  og  gaae  over  til  en  Besvarelse  af  Dine 
Spørgsmaal,  da  det  ellers  turde  hænde,  at  hele  Brevet  blev 
fyldt  med  mine  egne  Historier. 

«For  at  begynde  med  Begyndelsen  maa  jeg  da  berette, 
at  her  i  politisk  Henseende  hersker  den  totaleste  For- 
stemthed og  Usselhed,  især  som  Følge  af  den  Roes- 
kilde Stænderforsamlings  ynkelige  Holdning,  der  atter 
især  er  fremkaldt  ved  Lehmanns  ubegribelige  Ad- 
færd. Denne  gode  Mand  er  nemlig  ganske  gaaet  over 
til  «Hvad  kan  det  hjælpe*  Partiet  og  har  saa  godt  som 
stedse  talt  i  høieste  Grad  spagfærdigt  og  underdanigt. 
Han  har  med  Iver  understøttet  de  quasi-preussiske  Stæn- 
derkomiteer, der  for  en  lang  Række  af  Aar  bringer  For- 
fatningsspørgsmaalet  til  Hvile  ^).  Alle  hans  Beundrere 
(W.  Bjerring  incl.)  have  slaaet  Haanden  af  ham,  men  Alle 
maa  dog  troe  paa  hans  Charakteers  Reenhed  og  betragte 
hans  Opførsel  som  fremkaldt  enten  af  en  complet  Modløs- 
hed, eller  af  en  vidunderlig  falsk  og  fiin  Politik,  liig  den, 
der  fulgtes  af  « Fædrelandet »  i  de  første  Maaneder  efter 
Thronbestigelsen.   —  For  at   charakterisere  Tonen  i  Stæn- 


^)  Hvortil  herved  sigtes,  fremgaaer  ikke  af  «Orla  Leh- 
manns efterladte  Skrifter ».  Derimod  findes  en  veiledende 
Bemærkning  i  Billes  Biografi  af  Lehmann  i  Dansk  biografisk 
Lexikon  (X,  S.  173),  saalydende:  « Noget  skilte  han  sig  fra 
sine  Meningsfæller  ved  sin,  om  end  betingede.  Tilslutning  til 
Forslaget  om  Stænderkomiteer,  et  Forsøg  paa  at  samle  Dele- 
gerede fra  de  4-delte  Provinsialstænder  til  en  fælles  raad- 
slaaende  Forsamling  for  hele  Monarkiet,  men  Tanken  fandt 
strax  Modstand  andensteds  og  blev  opgiven*.  løvrigt  hen- 
vises de,  der  ønske  detailleret  Oplysning,  til  Forhandlingerne 
i  Roeskilde  Stænderforsamling,  særlig  til  Lehmanns  Taler 
den  19.  August  og  5.  September  (Stændertid.  for  Østifterne 
1842,  I,  Sp.  2226 — 2236  og  II,  Sp.  3125 — 3132). 

derforhandlingerne  maa  jeg  fortælle,  at  man  i  stærke  Ud- 
tryk har  beklaget  sig  over  de  mageløse  Gager  og  Pen- 
sioner, som  ere  blevne  tilstaaede  Militairetaten,  hvilket  har 
givet  Din  OnkeP)  Anledning  til  en  lang  og  skarp  Tale, 
der  her  i  Byen  har  vundet  almindeligt  Bifald »^). 

Til  Anførte  føier  An  dræ  nogle  Bemærkninger  om 
Generalstaben  og  de  topografiske  Arbeider: 

«Med  Udgivelsen  af  Kaartet,  som  jeg  driver  paa  af 
alle  Kræfter,  seer  det  kun  maadeligt  ud.  Ligesaa  med  Er- 
hvervelsen af  en  ny,  dygtig  Tilgang  fra  Høiskolen.  Det 
lader  til,  at  de  nye  vanvittige  Bestemmelser  for  Indtrædel- 
sen i  Staben^)  skræmme  Alle  tilbage,  idetmindste  alle  de 
Dygtigere,  og  vor  høie  Chef  [Bardenfleth]  mangler  enten 
Evne  eller  Villie  til  at   faae   udvirket  de  absolut  fornødne 


^)  Høiskolens  første  Undervisningsdirektør,  Oberstl.  Abrahamsen, 
oftere  omtalt  i  Biografien  om  Andræ,  til  Ex.  vol.  II,  S.  31 — 32. 

')  Stændertid.  for  Østifterne  1842,  II,  Sp.  3973 — 4008,  4018—4027 
og  4573 — 4578  (henholdsviis   14.  og   18.  Septbr.). 

^)  I  saa  Henseende  foreskrev  Armeeorganisationen  af  1842, 
at  «for  at  kunne  vælge  Generalstaben  maatte  en  Officeer  have 
tjent  3  Aar  i  sit  Vaaben,  og  desuden  have  gjennemgaaet 
Exerceerskolen  og  en  Exerceertid  ved  Infanteriet  eller  Ca- 
valeriet,  eftersom  hans  eget  Vaaben  var  Cavaleriet  eller  In- 
fanteriet. Efter  at  have  gjennemgaaet  Høiskolen,  skulde  han 
gjøre  Tjeneste  eet  Aar  ved  Artilleriet,  et  andet  ved  Ingenieur- 
corpset,  et  tredie  ved  sit  oprindelige  Vaaben,  og  sluttelig  2 
Aar  ved  Stabens  topographiske  Afdeling.  En  Generalstabs- 
officeers  Uddannelse  vilde  saaledes  medtage  den  enorme  Tid 
af  omtrent  13  Aar»  (Høiskolens  Jubilæumsprogram,  S.  49,  jfr. 
MiHt.  Rescripter  1842,  S.  177 — 178). 

Modificationer.  Det  er  forgæves,  at  Olsen  ^)  gjentagende  har 
gjort  ham  opmærksom  paa  den  absolute  Nødvendighed  af  at 
gjøre  Noget;  han  er  og  bliver  lige  stiv  og  lige  ufrem- 
kommelig. Saavel  din  Fætter  [den  senere  Raadmand,  Oberst 
Abrahamson] ,  med  hvis  Examen  det  gaaer  godt ,  som 
Schovelin  [den  senere  Chef  for  Statsgjældsdepartementet] 
have  erklæret  sig  uvillige  til  at  gaae  Stabsveien*. 

Mere  tilfreds  seer  Andræ  paa  Forholdene  ved  Høi- 
skolen:  «0m  dens  Forbindelse  med  Landkadetacademiet 
tales  ikke  mere.  Herr  Lønborg,  der  nu  er  virkelig 
Underviisningsdirecteur^),  har  idetmindste  det  Fortrin,  nogen- 
lunde let  at  kunne  tales  til  Rette,  og  Bendz^),  den  Eneste 
der  har  Energie  og  som  Følge  deraf  Indflydelse,  synes  de- 
cideret at  ville  nærme  sig  til  Bjerring  og  mig.  Vi  haabe, 
at  faae  Sprogunderviisningen  sat  paa  en  fornuftigere  Fod,  og 
hvad  mit  Cursus  angaaer,  at  faae  atter  optaget  saavel  Geo- 
dæsien som  lidt  Astronomie  i  den  yngste  Afdeling.  —  Hvor- 
ledes det  iøvrigt  skal  gaae  mig  i  Vinter,  forstaaer  jeg  ikke, 
da  jeg  endnu  i  dette  Øieblik  er  beskjæftiget  med  Ordningen 
af  mine  Journaler  for  i  Sommer.  At  jeg  har  besluttet  ikke 
at  spare  nogen  Anledning  til  at  faae  lidt  Liv  ind  i  Under- 
viisningen,  behøver  jeg  ikke  at  sige.  Megen  Nytte  har  jeg 
upaatvivleligt  havt  af  mine  Arbeider  i  Sommer;  de  have 
gjort  mig  opmærksom  paa  en  heel  Deel,  som  jeg  før  igno- 
rerede. Blandt  Andet  har  jeg  fundet  en  temmelig  simpel 
Methode,  der  gjør  det  muligt  ved  Nivellementerne  at  und- 


^)  Den  omst.  S.  14  nævnte  Lærer  i  Topografi  og  Geodæsi,  Major  Olsen. 

2)  Omst.  S.  29. 

^)  Andræs  Forgænger  som  Lærer  ved  Høiskolen  i  mathematisk  Ana- 
lyse og  rationel  Mekanik  (Biografien  om  Andræ,  vol.  I,  S.  84). 

være  de  samtidige  reciproke  Zenithobservationer.  Af  Messe- 
catalogen  har  jeg  seet,  at  en  Herr  Gruithuisen  i  Miinchen 
for  nyligt  har  udgivet  en  lille  Piece  om  Re fr actionens 
Bestemmelse,  der  lader  mig  formode,  at  han  har  fundet 
en  lignende  Fremgangsmaade.  Skulde  Du  kjende  Noget  til 
den,  vilde  jeg  gjerne  høre  det,  da  det  endnu  ikke  har 
været  mig  muligt  at  faae  den  gjennem  Reitzel ». 

«Gid  Du  nu»,  slutter  Andræ  sit  Brev,   «maatte 

være  ret  lykkelig  og  tilfreds,  og  ret  snart  sende  mig  en 
Beretning  om  Pariserindtrykket,  hvorefter  jeg  længes  uhyre 
meget. 

Endnu  engang  Levvel. 

Din  hengivne 

Andræ*  ^). 


Saare  taknemlig  viste  Læssøe  sig  for  det  længsels- 
fuldt imødesete  Brev  og  viste  sin  Erkjendtlighed  i  Gjerning 
ved  strax  efter  Modtagelsen  at  fortælle  Andræ  om  sit  Ind- 
tryk af  Paris  og  dets  Herligheder,  —  til  en  Begyndelse 
ikke  mindre  betaget  af  Verdensbyen,  end  Andræ  for  5 
Aar  siden. 

«Paris,  d.  6te  Oktbr.  1842. 
«Kjære  Ven! 

Dit  Brev  beredede  mig  idag  en  Festdag;  jeg  har  siden 
Miinchen  aldeles  Intet  hørt  hjemmefra;  kun  Skade  at  der  var 
Sygdom,  da  Brevet  afgik  fra  Kjøbenhavn.  Jeg  haaber  dog, 
at  det  ikke  betyder  noget,  og  at  Alt  nu  er  vel  igjen. 


^)  Brev  af  26.  Septbr.  1842;  Udhæv,  af  mig. 

Jeg  er  nu  da  aldeles  virkelig  ankommen  til  Paris,  og 
hvad  mere  er,  jeg  er  midt  inde  i  Pariserlivet.  Det  er  Historier, 
at  man  maa  være  her  et  Par  Maaneder,  førend  man  kan  be- 
finde sig  rigtig  vel^);  jeg  var  aldeles  tilfreds  den  første  Dag, 
ja  den  første  Time,  og  det  er  gaaet  de  andre  herværende 
Danske  som  mig.  Jeg  kan  huske,  at  Bjerring  en  Dag  i  For- 
bløffelse over,  at  saa  mange  Danske  vare  misfornøiede  med 
Pariserlivet,  drev  sin  ironiske  Godmodighed  til  at  mene,  at 
Paris  da  maatte  have  forandret  sig  i  de  sidste  Par  Aar.  Vil 
Du  sige  ham,  at  der  da  nu  atter  maa  være  foregaaet  en 
Changement,  thi  vi  ere  Alle  enige  om,   at  her  er  Verdens  By. 

Men  jeg  maa  begynde  forfra.  Jeg  gik  dog  til  Chamonix. 
Veiret  blev  godt,  og  jeg  havde  den  yndigste  Maaneskinsaften 
i  Lausanne  med  Udsigt  fra  mit  Værelse  over  den  deilige 
Genfersø;  derfra  med  Dampbaad  en  over  al  Maade  herlig 
Reise  til  Villeneuve.  Fra  Martigny  gik  jeg  muttersene  over 
tete  noire  og  les  mottets  til  Prieuré.  Passagen  over  les  mottets 
er  den  vildeste,  jeg  har  seet  i  Schweiz,  og  man  har  en 
mageløs  Udsigt  fra  den  til  Montblanc,  der  denne  Dag  viste 
sig  i  allerhøieste  Glorie,  saaledes  som  det  kun  skal  være  Til- 
fældet lige  før  indtræffende  ondt  Veir.  Den  næste  Dag  fik  jeg 
netop  Tid  til  at  gaae  op  paa  Montanvert  og  see  mer  de 
glace;  Eftermiddagen  gav  Skylregn,  og  la  Flegére  maatte  op- 
gives. Fra  Genf  gik  jeg  med  Diligence  directe  til  Paris.  Jeg 
havde  naturligviis  den  meget  behagelige  Spadseretour  op  ad 
Juraen  tilfods,  blev  beværtet  under  hele  Reisen  med  de  dei- 
ligste  modne  Druer;  ja  om.  dem  kan  man  kun  gjøre  sig  Be- 
greb, naar  man  selv  har  været  i  Bourgogne  og  Champagne 
under  Viinhøsten;  besaae  et  Par  gothiske  Kirker  underveis 
(hvoriblandt  den  i  Sens  var  overraskende  smuk  og  stor)  og 
var  i  det  Hele  taget  i  Perlehumeur  ved  at  nærme  mig  Paris. 
Naar  man   i   et   halvt   Aar   har    flakket    om    fra   Stad   til   Stad 


^)  Biografien  om  Andræ  vol.  II,  S.  39 — 40. 

kun  med  et  Par  Ugers  Ophold,  saa  er  det  allerede  i  og  for 
sig  en  behagelig  Tanke  at  komme  til  Ro  igjen  i  længere  Tid; 
og  er  det  nu  ovenikjøbet  Pariserro,  der  venter  Een,  saa  er 
Tanken  berusende. 

Søndagen  d.  25de  September  om  Morgenen  Kl.  3  var  den 
høitidelige  Stund,  da  jeg  holdt  mit  Indtog  i  Paris.  Jeg 
glemmer  aldrig  min  Vandring  fra  Messageriet  i  rue  St.  Honoré 
til  rue  Vivienne  i  den  natlige  Stilhed  gjennem  de  halvt  op- 
lyste Gader.  Kl.  8  var  jeg  oppe  igjen  af  Sengen  og  vandrede 
med  Kaart  i  Haanden  gjennem  Palais  Royal  over  Carrousel- 
pladsen  til  Tuileriehaven  og  Place  de  la  Concorde.  Buh,  der 
stod  jeg;  det  var  noget  prægtigt;  en  Deel  mere,  end  jeg  havde 
tænkt  mig.  Saa  ind  i  Magdalenekirken  og  hørt  stolt  Musik; 
saa  langs  ad  Boulevarderne  til  det  store  Posthuus  og  til  Fisker- 
kj  ællingerne  paa  Marché  des  Innocens,  hvor  Skylregnen  blev 
saa  stærk,  at  jeg  maatte  blive  staaende  og  more  mig  koste- 
ligt over  al  Larmen  mellem  de  elskværdige  Damer.  Derfra 
over  i  Cité  til  Notre  Dame,  hvor  jeg  atter  fik  prægtig  Musik, 
og  endelig  tilbage  til  Palais  Royal,  hvor  jeg  tog  min  Mid- 
dagsmad. Efter  Bordet  til  Opera  Comique,  hvor  jeg  stod  en 
Times  Tid  i  Queue,  men  ikke  fik  Billet,  hvorfor  jeg  gjennem 
de  brillant  oplyste  Palais  Royal  Arcader  (jeg  havde  nær  tabt 
Næse  og  Mund)  begav  mig  til  Théåtre  Frangais,  heldigviis  fik 
en  lille  Plads  og  saae  en  Tragedie  af  Voltaire  og  en  Comoe- 
die  af  Mohére. 

Kl.  12  var  jeg  hjemme  efter  at  have  levet  den  længste 
Dag  i  mit  Liv;  det  forekom  mig,  at  jeg  havde  været 
idetmindste  en  Uge  i  Paris.  —  Da  jeg  i  dette  Øieblik  mod- 
tager Besøg  af  D'Herrer  Buntzen^)    og   Collin^),    som   invitere 


')  Omst.   S.   54. 

*)  Formentlig    Theaterlægen,    Professor    Theodor    Collin    (jfr,    H.    C. 
Andersen,   «Mit  Livs  Eventyrs,  2.  Udg.   1859,  S.  294), 

Krarup    og   mig    at    gaae    nedenunder    for  at    ryge    Tobak    og 
drikke  Noget  dertil,  saa  seer  Du,  at  jeg  maa  afbryde. 

—  Besøget  er  forbi;  et  Par  Ord  endnu  inden  jeg  gaaer 
tilsengs.  Jeg  boer  paa  Quai  St.  Michel  Nr.  13  i  et  Huus, 
der  kaldes  hotel  de  Vétoile  du  nord.  Jeg  har  et  meget  godt 
Værelse  til  35  fr.  med  Udsigt  over  Seinen,  paa  den  ene  Side 
til  Notre  Dame,  paa  den  anden  til  Louvre  etc.  I  samme 
Huus  boe  de  tre  ovennævnte  Herrer;  de  to  Doctorer  ere  flyt- 
tede ind  efter  mig.  Aldeles  privatim  mellem  os  sagt:  det  er 
mig  egentlig  ikke  ganske  med.  D'Hrr.  B[untzen]  og  C[ollin] 
have  igrunden  kun  særdeles  faa  Interesser,  med  hvilke  jeg 
kan  sympathisere ;  men  Skjæbnen  har  nu  eengang  villet  det, 
og  man  maa  see  at  ordne  det  saa  godt  som  muHgt.  Krarup 
er  en  af  disse  rolige,  solide  Naturer,  der  kun  trænger  til 
Vækkelse,  og  den  faaer  han  tilstrækkeligt  her.  I  Mangel  af 
bedre  er  han  mig  til  betydelig  Trøst.  Jeg  længes  imidlertid 
efter  Julen,  da  Krieger  kommer  hertil  fra  Italien,  og  senest 
til  den  Tid  haaber  jeg,  at  ogsaa  Schiern  er  her.  Krieger  er 
i  alle  Henseende  vakker;  jeg  tænker,  vi  skulle  faae  et  Par 
behagelige  Vintermaaneder,  naar  vi  kunne  samles. 

Jeg  kan  hilse  Dig  fra  Grisi.  Iforgaars  var  jeg  i  Opera 
Italien  og  hørte  Lucia,  hvor  rigtignok  Persiani  sang,  men 
Grisi  befandt  sig  i  den  bekj endte  lille  Sideloge.  løvrigt  staaer 
Persiani  et  overordentligt  Trin  over,  hvad  jeg  hidtil  har  hørt; 
Taddolini  i  Wien  er  Intet  imod  hende.  Man  maa  see  at  faae 
arrangeret  et  Abonnement;  Parterret  hos  Italienerne  er  utro- 
ligt lille,  og  Queuen  derfor  utaalelig.  —  De  første  fjorten  Dage 
offrer  jeg  næsten  udelukkende  til  Kunstnydelser;  med  Und- 
tagelse af  een  Dag,  som  jeg  anvendte  til  en  Versaillestour, 
har  jeg  været  hver  Formiddag  i  Louvre.  Baade  Malerisam- 
lingen og  Antiksamlingen  staae  i  Rigdom  langt  over  de  tydske 
Samlinger.     Det  er    aldeles   berusende    at   see    den    Masse    af 

Mesterværker.  Jeg  har  med  megen  Alvor  gaaet  dem  heelt 
igjennem^  det  var  et  Arbeide,  men  det  betaler  sig.  Kommer 
jeg  til  Italien,  har  jeg  allerede  forud  en  meget  anstændig  Idee 
om  Antiker.  Det  er  en  farlig  Sag  med  de  mange  Bouqui- 
nister^);  man  kan  ikke  gaae  i  Ro  paa  Gaderne;  idelig  kom- 
mer man  i  Fristelse.  Jeg  har  allerede  kjøbt  adskillige  ganske 
nye  Bøger,  fortrinlige  Udgaver  af  Klassikere,  rigtigt  lækkre, 
for  utrolig  billig  Priis,  og  jeg  indseer,  at  et  Par  Hundrede 
Francs  ville  gaae  med.  I  den  Anledning  har  det  betydelig 
Interesse  for  mig  at  drive  saamange  Penge  sammen,  som  kun 
muligt ». 

—  —  «Det  var  kun  traurige  Stabsnyheder,  Du  bragte 
mig.  Hvorledes  det  kan  gaae  saa  langsomt  paa  Laaland,  for- 
staaer  jeg  ikke;  men  Caroc  er  i  alle  Tilfælde  at  stole  paa; 
Schumacherianerne  bør  hænges!  Det  glæder  mig,  at  Du 
er  fornøiet  med  Resultaterne  af  Dine  Arbeider  i  Sommer.  Din 
Methode,  hvorefter  man  skal  kunne  undvære  de  reciproke 
Zenithobservationer  maa  jo  upaatvivlelig  være  af  stor 
Interesse  og  kunne  komme  os  med  de  faa  Hænder  til  betyde- 
lig Hjælp.  Den  baierske  Pjece  kjender  jeg  ikke.  At  Lønborg 
er  bleven  virkelig  Underviisningsdirecteur,  synes  mig  dog  et 
noget  stærkt  og  drabeligt  Stykke;  men  kan  han  behandles,  nu 
saa  faaer  det,  som  saa  meget  Andet,  gaae.  Jeg  haaber 
Meget  af  Dine  og  Bjerrings  Anstrengelser.  Hold  godt  fast 
paa  Bendz,  han  er  dog  en  Aal;  men  Bjerring  er  ikke  af  dem, 
der  let  føres  bag  Lyset. 

Med  Stænderne  har  det  altsaa  seet  maadeligt  ud.  Jeg 
har  været  og  er  i  den  totaleste  Uvidenhed,  om  hvad  der  er 
foregaaet  i  Roeskilde,  og  længes  derfor  meget  efter  «Fædre- 
landet».     Lehmann    forstaaer   jeg    aldeles    ikke;    skulde   han 


^)  Folk,  som  handle  med  gamle  Bøger. 

virkelig  være  charakteerløs ;  enten  det,  eller  ogsaa  han  sadler 
om.  I  alle  Tilfælde  vil  han  have  ondt  ved  at  gjenoprette, 
hvad  han  nu  maa  have  tabt  i  Manges  Øine^).  —  Apropos, 
hvorledes  gik  det  dog  med  Athenæum?  Jeg  har  virkelig  i  min 
Landflygtighed  mærket,  at  jeg  holder  en  heel  Deel  af  det 
gamle  Samlingssted  for  skammelige^)  Folk  og  gad  dog  nok 
vide,  hvorledes  dets  Skjæbne  er». 

—  —  «Det  er  ærgerligt,  at  Din  nye  Leilighed  skal  re- 
pareres; men  saa  meget  bedre  bHver  den  jo  siden-,  altsaa 
Taalmodighed.  See  kun  til  at  blive  rask,  hvis  Du  ikke,  som 
jeg  haaber,  allerede  er  i  Orden,  naar  Du  modtager  dette  Brev. 
Jeg  kan  indsee,  at  Du  vil  faae  overordentlig  travlt  i  den  nu 
tilstundende  Tid.  Begyndelsen  til  en  ny  Virksomhed  baade  i 
den  ene  og  i  den  anden  Retning,  Forberedelse  til  Forelæsninger 
paa  Høiskolen  og  til  det  huuslige  lAv  i  Kronprindsessegaden, 
—  det  vil  sige  Noget.  Jeg  vil  derfor  kun  anmode  om  Epistler 
af  en  temmehg  indskrænket  Udstrækning,  men  lad  dem  blot 
komme. 

Paa  god  Parisermaneer  er  Klokken  nu  blevet  hen- 
imod  to  [Nat].  Jeg  troede  i  Kjøbenhavn,  at  det  var  umuligt 
at  leve  paa  Kaffen  fra  Kl.  9  til  Kl.  5  og  at  undvære  al  Af- 
tensmad-, det  gaaer  som  alt  Andet  her  fortræffeligt,  og  — 
Maven  er  i  ypperlig  Orden.  Min  eneste  Ængstelse  er,  at 
Pariserlivet  engang  skal  ophøre,  og  —  Tydskland  komme 
ovenpaa.  Men  bort  med  saadanne  upassende  Tanker.  Lad 
mig  ret  hurtigt  høre  godt  Nyt  fra  Dig.     Lev  vel. 

Din  hengivne 

F.  Læssøe*^). 


^)  Omstaaende  S.  56. 

')  Herfra  Formeningen   om  Andræ    som  Republikaner  (Biografien  om 
Andræ  vol.  II,  S.  22  og  S,  33 — 35). 

^)  Udhæv,  af  mig. 

«Det  var  nok  Martensen,  der  interesserede  sig  særdeles 
for  Mr.  Martin^).  Samme  Mr.  lever  endnu;  jeg  kan  hilse  fra 
ham;  det  er  en  prægtig  Karb, 


Heller  ikke  dennesinde  viste  Andræ  sig  synderlig 
efterrettelig  med  at  imødekomme  Læssøes  Ønske  om  snar- 
ligt Brev,  men  kunde  fremdeles  paaberaabe  adskillige  « for- 
mildende Omstændigheder »  til  at  undskylde  den  tilsyne- 
ladende Uefterrettelighed. 

« Allerførst  maa  jeg  imidlertid  berette*,  skriver  Andræ 
til  ham  12.  Decbr.  (1842),  «at  jeg  allerede  siden  den 
23.  November  er  gift  Mand.  Som  ved  store  Over- 
gange i  Almindelighed  forekommer  det  mig  ogsaa  her  næsten 
utroligt,  at  der  kun  er  forløbet  saa  kort  Tid  efter  min  Ind- 
trædelse i  dette  ny  Tilværelsesafsnit.  Et  Pebersvende- 
liv synes  mig  tommere  end  nogensinde,  og  jeg  er 
kisteglad  over  godt  og  vel  at  være  sluppen  ud  af  det. 
Gid  jeg  blot  var  lidt  mere  i  Ro  og  lidt  bedre  istand  til  at 
kunne  nyde  det  huuslige  Livs  Behageligheder.  For  Øie- 
blikket  styrte  Forretningerne  saaledes  ind  over  mig,  at  jeg 
næsten  ikke  kan  faae  Tid  til  at  spise  og  drikke,  en 
Travlhed,  der,  som  Du  nok  begriber,  just  ikke  passer 
meget  fortrinligt  med  den  almindelige  og  naturlige  Leve- 
maade  i  Hvedebrødsdagene.  Dog  tilbage  til  den  chrono- 
logiske  Beretning  om  Begivenhederne,  hvoraf  flere  sikkert 
ville  kunne  gjøre  Regning  paa  at  interessere  Dig  en  lille 
bitte  Smule ». 


^)  Biografien  om  Andræ  vol.  II,  S.  64. 

I  saa  Henseende  berører  Andræ  et  Sammenstød  i 
Høiskolens  Underviisningsraad  mellem  2de  af  Skolens 
Lærere,  der  forløb  paa  en  saa  ubehagelig  Maade,  at  det 
næsten  betog  ham  Glæden  ved  at  være  bleven  ansat  ved 
Skolen : 

« Samme  Aften,  som  de  forskjellige  Elever  fore- 
tog Valget  [om  hvilket  af  de  militære  Korps  de  ønskede  at 
træde  ind  i],  var  der  naturligviis  Underviisningsraad,  i  hvilket 
Bjerring  og  jeg  deeltoge  for  første  Gang,  og  næsten  umid- 
delbart efter  vor  Indtrædelse  i  Forsamlingen  og  Forhand- 
lingernes Begyndelse  opkom  der  et  i  høieste  Grad  ube- 
hageligt og  uanstændigt  Skjænderi  mellem  DysseF)  og 
Baggesen^)  angaaende  en  af  Dyssel  given  Charakteer, 
hvis  Retfærdighed  saavel  Bjerring  som  flere  Andre  ikke 
kunde  indsee.  Under  dette  Skjænderi  forglemte  Dyssel  sig 
saa  complet,  at  Mødet  maatte  hæves  i  den  største  Forvir- 
ring. Alle  vare  i  høi  Grad  forbausede  og  forbittrede  over 
denne  Scene,  og  jeg  for  min  Person  følte  mig  saa  ube- 
hageligt afficeret,  at  hele  min  Glæde  over  at  være  ansat 
ved  Skolen  næsten  ganske  var  fordunstet.  —  De  paafølgende 
Dage  hengik  i  den  største  Spænding  og  med  Raadslagninger 
om,  hvad  der  muligt  skulde  gjøres  fra  Underviisningsraadets 
Side.  Naturligviis  blev  hele  Dyssels  Forhold  som  Lærer 
trukket  frem  for  Dagen,  og  Alt,  hvad  der  herved  var  at 
dadle,  kan  Du  nok  begribe,  gav  hans  Actier  en  yderst 
slet  Værdi  ^). 


^)  Andræs   Forgænger   som    Lærer    i    teknisk  Mekanik,    omtalt   i    Bio- 
grafien om  Andræ  vol.  I,  S.  85 — 86. 

2)  Omst.   S.  14—15. 

=*)  Jfr.  Dansk   biogr.  Lexikon  IV,    S.  386. 

« Enden  blev  paa  det,  at  han  selv,  muligt  efter  mit  pri- 
vate Raad,  indgav  Ansøgning  om  Afsked  med  ^/s  Gage  i 
Pension,  en  Forholdsregel,  der  naturligviis  forhindrede  værre 
Skridt  fra  Skolens  Side,  da  Majoriteten  var  enig  om,  at 
Ansøgningen  burde  anbefales  for  at  faae  Sagen  afgjort  paa 
den  mildeste  Maade. 

«Nu  hengik  atter  nogle  Dage,  inden  Ansøgningen 
kunde  blive  bevilget,  og  da  dette  endelig  skeete,  fulgte  atter 
Møder  for  at  overveie,  hvad  der  skulde  gjøres  med  den 
ledige  Lærerpost.  Af  Personer,  som  syntes  qualificerede 
til  at  komme  i  Betragtning,  vare  vel  Hummel  og  Wilkens 
ved  den  polytechniske  Skole  og  Boeck  eller  Dirksen  blandt 
Officererne  de  Eneste,  men  Ingen  af  dem  troede  man  sans 
fagon  at  kunne  antage.  Det  blev  derfor  vedtaget,  at  man 
for  dette  Cursus  skulde  hjælpe  sig  med  Skolens  egne 
Lærere,  og  nu  blev  da  jeg  arme  Synder  saa  at  sige 
med  Magt  tvungen  til  at  paatage  mig  den  tech- 
niske  Mechanik  og  den  almindelige  Maskinlære, 
hvorimod  Resten  enten  faldt  bort  for  denne  Gang  eller 
fordeeltes  mellem  Hoffinann,  Fibiger  og  Steenstrup. 

«Jeg  behøver  vel  ikke  at  fortælle,  hvor  haardt  det  maa 
være  at  skulle  læse  baade  i  yngste  og  ældste  Afdeling 
uden  nogen  speciel  Forberedelse,  og  saa  ovenikjøbet  faae 
en  heel  ny  Disciplin  faldende  ned  fra  Himlen.  Erklæringer 
om,  at  jeg  kun  meget  slet  vilde  skille  mig  fra  denne,  har 
jeg  naturligviis  øieblikkeligt  givet,  og  jeg  troer  rigtignok 
selv  en  heel  Deel  paa  dem». 

Til  Anførte  føier  Andræ  nogle  Bemærkninger  ved- 
rørende Opmaalingsvæsnet  og  eget  Tjenesteforhold  ved 
Generalstaben,    med   hvis  Chef   [Steinmann]    han    «fomylig 

5* 

havde  havt  en  Krig,  der  truede  med  at  blive  blodig,  — 
den  angik  mit  Tjenesteforhold  til  Staben;  Freden  er  fore- 
løbigt sluttet  paa  de  Vilkaar,  at  jeg  skal  møde  ved  Parolen, 
men  at  han  forøvrigt  skal  lade  mig  i  Ro>. 

«Hvad  mig  selv  angaaer»,  slutter  An  dræ  sit  Brev, 
«vil  Du  allerede  af  det  Foregaaende  kunne  danne  Dig  en 
Forestilling  om  det  Slid  og  Slæb,  hvori  jeg  daglig  bevæger 
mig.  —  Det  maa  være  Pligt  for  Dig  at  opretholde  mit 
synkende  Mod  ved  ugentlige  Breve  fra  det  guddommelige 
Paris  og  iøvrigt  ved  en  hurtig  Hjemkomst  udfylde  en  Dig 
ventende  Plads  i  vor  lille  Tokant,  der  saaledes  kan  blive 
til  en  orthodox  philosophisk  Triangel. 

Tusinde  Hilsener  og  hurtigt  Svar  til 

Din 

Andræ  » ^). 

« Paris,  d,  27de  Januar   1843. 

«Kjære  Ven! 

«Allerførst»,  svarer  Læssøe  tilbage,  «maa  jeg  natur- 
ligviis  bringe  Dig  mine  hjerteligste  Lykønskninger 
til  den  23de  November.  Du  veed  nok,  at  jeg  har  Vanske- 
lighed ved  at  sige  smukke  Ting,  selv  ved  de  bedste  Anled- 
ninger, og  altsaa  basta. 

Det  var  et  slemt  Ord,  der  undslap  mig,  thi  jeg  maa 
allerede  tygge  Pennen  ved  fjerde  Linie;  det  kommer  der  ud 
af  at  blive  over  de  Tredive.   Hvor  er  Letheden,  Snakkesalig- 


^)  Brev  af   12.  Decbr.  1842;  Udhæv,  tildels  af  mig. 

heden  og  Lystigheden  og  hvad  det  Alt  hedder!  —  Stækkede 
Vinger,  høie  Tindinger  og  Kulde  og  kloge  Beregninger,  det 
er  der  tilbage. 

Vil  Du  høre  Noget  fra  mig,  saa  kan  Du  gaae  op  i  Sta- 
ben og  læse  et  Brev  paa,  Gud  veed  hvormange  Ark,  med 
Hjerteudgydelser  over  Hø,  Havre  og  Halm,  Brød,  Kjød, 
Flæsk,  Brændeviin,  01  og  Viin,  Alt  til  Styrke  og  Næring  for 
østerrigske  Soldater,  General  Steinmann  og  Christian  den 
Ottende.  Du  seer.  Logiken  plager  mig  heller  ikke.  Det  usle 
Bibliothek,  bibliothlque  royale^  —  Ingenting  kan  man  faae  der; 
de  elendige  Boghandlere,  —  Ingenting  kunne  de  skaffe.  Skal 
man  bruge  en  fransk  Bog,  saa  er  den  udsolgt;  forskriver  man 
en  fremmed,  saa  bliver  det  glemt.  Taage  og  Regn  og  Slud 
have  vi,  og  det  i  Galleriets  sidste  Dage;  der  er  næsten  Intet 
at  see  deroppe.  Det  er  ogsaa  et  net  Barbari  at  hænge  Døgn- 
producterne  op  foran  Mesterværkerne  i  hele  Maaneder. 

Det  var  en  prægtig  Stads  ved  Kamrenes  Aabning.  Krarup 
og  J6g  fik  Lov  til  at  stikke  Næsen  indenfor  Tuileriegaardens 
Gitterværk  og  gabe  paa  de  Vogne,  der  skulde  hente  Kongen, 
og  siden  saae  vi  Nationalgardister  og  Municipaler,  der  havde 
spærret  Veien  for  os,  marschere  hjem  med  Tømmermænd  og 
Musik-,  og  om  Aftenen  raabte  de  med  cVéloquent  discours  du 
roi,  prononcé  devant  tous  les  pairs  et  ious  les  députés  du  royaume 
au  profit  de  tous  les  frangais\  4  sous  kostede  den  ved  Palais 
royal  Kl.  11,  og  i  sou  paa  Quai  St.  Michel  Kl.  11^/2.  —  Til 
Delong  maa  man  gaae  om  Aftenen  og  være  selv  tredivte  i 
den  mindste  af  alle  Saloner;  hos  Koss  maa  man  spise  til 
Middag  og  høre,  hvorlunde  han  har  bragt  Thiers  til  at  ind- 
rømme, at  Napoleons  Politik  var  gal.  —  Slud,  Regn,  Forkjølelse, 
Diarrhoe,  slemme  Efterretninger,  kjedelige  Besøg,  daarlig  To- 
bak, forgiftende  Cigarer,  kolde  Steengulve,  etc.  etc.  etc.  etc., 
og  hvad  der  er  det  Allerværste,  den  store,  hjerteskj ærende, 
sø vnforj agende  Ulykke:  Afskedens  Time  nærmer  sig  med  vold- 

somme  Skridt.  Mit  Hjerte  bløder,  hver  Gang  jeg  tænker  paa 
at  skulle  forlade  Paris  med  al  dets  Elendighed  og  Jammer, 
og  det  kommer  nok  til  at  forbløde  sig,  thi  den  rædselsfulde 
Tanke  bliver  mere  og  mere  paatrængende. 

Det  skal  være  kj edeligt  at  høre  tale  om  megen  Lykke; 
ingen  Ting  er  ubehageligere  for  en  smagfuld  Læser  end  de 
Sider,  som  en  Romanforfatter  skriver,  efterat  Giftermaalet  er 
bragt  i  Stand.  Jeg  har  stadigen  hidtil  underholdt  Dig  om 
min  mageløse  Veltilfredshed;  jeg  indseer  nu  min  Feil  og  beder 
Dig  tage  til  Takke  med  foranstaaende  lille  Samling  af  Ulyk- 
ker; den  er  ikke  stor  eller  glimrende,  og  min  Fremstilling 
har  været  meget  svag;  men  Du  maa  betænke,  at  jeg  ikke  er 
vant  til  den  Stileart,  og  at  det  derfor  har  kostet  mig  utrolig 
Møie  og  megen  Pennetyggen  at  faae  det  Lidet,  der  er,  sat 
sammen.  Jeg  har  tillige  ventet  en  temmelig  lang  Tid  med  at 
skrive  til  Dig  for  at  bevise  Dig,  at  ogsaa  jeg  har  Smag;  det 
er  mig  nemlig  aldeles  klart,  at  Dit  sidste  Brev  langt  overgik 
alle  mine  i  at  omtale  lykkelige  Tilstande;  der  var  udbredt 
en  vis  straalende  Hvedebrødsglæde  (undskyld  det  lidet  smag- 
fulde Udtryk)  over  det,  der  igrunden  var  aldeles  irriterende 
for  en  Pebersvend;  og  naar  ikke  Krigen  med  Steinmann, 
hvorved  jeg  mindes  om,  hvad  jeg  har  i  Vente,  og  et  Par 
mindre  behagehge  Udnævnelser  af  Høiskolelærere  havde  staaet 
der  som   Skyggestreger,    var  jeg   bleven   fuldkommen    opbragt. 

Her  burde  jeg  igrunden  ende  mit  Brev.  Hidtil  har  jeg 
været  ærgerlig,  arrig,  spids  til  en  saadan  Grad,  at  Du  aaben- 
bart  øieblikkelig  maa  gribe  Besvarelsens  Pen  og  fylde  mange 
og  lange  Sider;  men  nu  kan  jeg  ikke  mere;  jeg  maa,  selv 
med  Fare  for  at  standse  Din  gode  Gjerning,  slaae  om  i  den 
lykkelige  Tone; 

d.  5te  Februar, 
hvilket  imidlertid  ikke  lykkedes  førend  idag. 

Jeg  expederer  et  Brev  til  Steinmann  imorgen;  det  vil  nok 

komme  til  Kbhavn  Tirsdag  d.  14.  Febr.  Jeg  fortæller  deri  den 
gode  Mand,  at  jeg  ønsker  d.  iste  April  at  reise  herfra  til 
Italien  for  at  opholde  mig  dér  c.  3  Maaneder,  nemlig  6 — 8 
Uger  i  Mellemitalien  og  navnlig  i  Rom,  samt  en  Maanedstid  i 
Overitalien-,  at  jeg  dernæst  ønsker  at  gaae  til  Wien,  Dresden, 
Berlin,  bivaane  en  preussisk  Troppesamling  i  Septbr.,  i  Octbr. 
besøge  Rhinen  og  gaae  over  Cassel  og  Hannover  til  Kbhavn, 
hvor  jeg  da  efter  denne  Plan  vilde  indtræffe  d.  iste  Novbr. 

Da  min  Permission  er  udløbet  den  30.  Juli,  forlanger  jeg  alt- 
saa  3  Maaneders  Forlængelse.  Jeg  har  Grund  til  at  antage, 
at  det  vil  blive  tilstaaet,  og  jeg  haaber,  at  Steinmann  vil  re- 
noncere paa  at  være  strengt  samvittighedsfuld  og  altsaa  vil  lade 
mig  reise  i  Ro  til  Italien.  Muligt  var  det  imidlertid,  at  Olsen- 
Caroc  kunde  falde  paa  at  gjøre  Knuder  med  Hensyn  til  Som- 
merarbeiderne ;  det  vil  naturligviis  være  aldeles  urimeligt,  da 
jeg  jo  i  intet  Tilfælde  kommer  hjem  førend  iste  August  og 
jo  ikke  øieblikkeligt  kan  jages  ud.  Jeg  vil  altsaa  paa  det 
Alvorligste  have  mig  saadanne  Knuder  frabedte;  maaskee  gjør 
jeg  Vedkommende  Uret  ved  at  forudsætte  Muligheden,  men 
Forsigtighed  er  en  Borgmesterdyd.  Altsaa  gjør  mig  den  Tjeneste 
paa  en  eller  anden  snild  Maade  at  forhindre  alle  Flauser 
fra  Olsen-Carocs  Side,  hvis  Du  skulde  spore  det  Mindste 
til  Fare.  Steinmann  trænger  til  at  være  aldeles  fri  for  gode 
Raad,  hvis  han  skal  renoncere  paa  at  danne  sig  en  superb 
Overbeviisning  og  lade  fem  være  lige  i  Anledning  af  saa- 
danne gudsforgaaende  Projecter  som  at  reise  til  Italien. 

Endnu  bestandigt  er  her  ingen  Schiern  arriveret;  derimod 
er  for  en  8  Dages  Tid  siden  Krieger  indtruffet  fra  Italien; 
det  er  meget  behageligt,  da  han  er  et  særdeles  elskvær- 
digt Menneske  i  alle  Henseender;  meget  godmodig, 
meget  naiv  og  oprindelig  og  dog  meget  grundig  og 
solid;  det  vil  fornøie  Dig  engang  i  Kjøbenhavn  at 
blive  nærmere  bekjendt  med  ham.    Samtidig  med  Krieger 

er  den  lille  toppede  Bornemann^)  dragen  ind  i  vort  Nord- 
stjernehotel, ligesaa  snakkesalig,  montanisk  livlig  og  godmodig 
som  oppe  i  Athenæum,  men  —  med  den  uhyre  Forandring, 
som  der  ligger  i  det  blotte  Factum,  at  han  er  gaaet  til  Paris. 
Nu  mistvivler  jeg  snart  ikke  mere  om  nogen  Dansk,  naar  en 
saa  indhegelet  Preusser,  en  saadan  incarneret  kjøbenhavnsk 
Professorlatinitet  kan  falde  paa  at  mene,  at  der  er  Noget  at 
gjøre  i  Paris.  Det  har  været  mig  en  stor  P'ornøielse  at  obser- 
vere de  forskjeUige  Capitulationsacter,  som  den  gode  Mand, 
naturligviis  de  trls-mauvaise  gråce,  har  maattet  indgaae,  hver 
Gang  noget  Mægtigt  og  Skjønt  ikke  lod  sig  fornægte.  Lykke- 
ligviis  kom  han  saa  tidligt,  at  han  strax  kunde  slaaes  med 
Louvregalleriet;  siden  har  Rachel,  Italienerne,  Concordeplad- 
sen,  Michelet,  etc.  etc,  hamret  saaledes  løs  paa  das  Preussen- 
thum,  at  der  er  det  grundigste  Haab  om  en  Art  af  Om- 
^^endelse.  —  Jeg  beder,  ikke  et  Ord  om  delte  til  Professoren 
[Juristen  Fr.  Bornemann];  det  flyver  øieblikkeligt  til  Broderen 
og  kommer  varmt  til  Paris;  det  er  utroligt,  til  hvilken  Grad 
den  Smaa  er  underrettet  om  hvert  Ord,  der  falder  i  Kbhavn. 

Puh  1 1  hvilken  babil!  Jeg  er  aldeles  forskrækket  og  for- 
bauset  over  mig  selv,  men  afsted  igjen  i  Galop;  Pennen  ren- 
der det  voldsomste  Fuldblodsvæddeløb;  færdigt  skal  nu  Brevet 
være  idag.     Tilbage  til  Kbhavn  —  Hop. 

Det  er  en  net  Historie  med  Dyssel;  en  værdig  Afsked 
fra  hans  sidste  Ansættelse;  jeg  har  ikke  hørt  Andet  om 
Scenen  end  det,  Du  lod  ane;  men  jeg  længes  slet  ikke 
efter  at  høre  mere.  Det  var  ellers  en  noget  drøi  Skose 
at  maatte  overtage  den  techniske  Mechanik;  imidlertid  jeg 
tænker,  at  jo  mere  der  fordres  af  Dig,  desto  mere  vil  Du 
yde.      Nu   har    Du    da   Noget   at   bestille,    som    hverken    Du 


^)  Theologen    Johan    Alfred    Bornemann    (Dansk    biogr.    Lexikon    II, 

S.  536). 

selv  eller  Andre  kan  kimse  af.  Lykkelige  Menneske  1  Du 
er  i  Havn,  i  2  Havne,  ja  i  3!  Captain  med  mange 
Penge,  landet  ved  Høiskolen  og  gift!  Gift!  Det  er  mig 
igrunden  en  noget  egen  Historie  at  tænke  mig^  at  vore 
téte-å-téte  Soireer  med  Thevandet  og  Smørrebrødet  og  Piberne 
i  Toldbodgaden  saaledes  ganske  ere  afsluttede  uden  nogen 
Overgang,  og  at  Herren  faaer  Lov  til  at  blive  gammel  Ægte- 
mand og  slaae  Streg  over  en  heel,  længe  tilvant  Væremaade, 
uden  at  jeg  mærker  det  Mindste  dertil.  Jeg  gamle  Stiv- 
stikker har  noget,  der  ligner  Examensfeber,  naar  jeg  fore- 
stiller mig,  hvorlunde  jeg  skal  til  at  præsentere  mig  i  en  pæn 
Dagligstue,  hvor  jeg  aldeles  ikke  har  Lov  til  at  være  uartig 
og  skubbe  Bøgerne  ind  i  Hylden.  Men  jeg  har  jo  humpet 
igjennem  til  mere  end  een  Examen  og  har  havt  vidunderligt 
Held  med  at  Folk,  der  egentlig  skulde  holde  sig  for  gode 
til  det,  have  givet  sig  af  med  mig,  saa  jeg  slipper  vel  taale- 
ligt  fra  det,  som  jeg  er,  ogsaa  denne  Gang». 

—  —  «Lad  mig  vide,  hvorledes  det  gaaer  i  Staben; 
nogle  Smaadetailler.  Naar  Du  tier,  er  jeg  aldeles  uvidende  i 
saa  Henseende.  Men  for  Herrens  Skyld,  lad  Caroc  forskaane 
mig  med  Commissioner.  Der  har  Steinmann,  rimeligviis  efter 
denne  utrættelige  Opfinder  Carocs  Tilskyndelse,  paalagt  mig 
at  snuse  op  efter,  hvad  Farver  de  bruge  i  depot  de  la  guerre, 
og  at  tage  et  heelt  Apothek  af  Flasker  med  draabeflydende 
Varer  hjem  med;  man  gjør  sig  ingen  Idee  om,  til  hvilken 
Plage  saadanne  Commissioner  ere  for  en  stakkels  Reisende. 
At  slæbe  en  halv  Snees  F'^lasker  gjennem  Frankrig, 
Italien  og  Tydskland  til  Danmark,  at  have  Kjævle- 
rier  med  den  halve  Verdens  Toldbetjente,  at  ulei- 
lige  Krigsministre  og  Generaler  og  Gesandter  med 
Visiter  og  Skrivelser,  —  og  det  Altsammen,  fordi 
Farverne  paa  nogle  lumpne  Reentegninger  falme! 
O    Ven!     Lad    mig    endelig    være   fri    for    flere    Ubarmhjertig- 

heder.  Kogekjedlerne  have  eengang  bragt  mig  Fortvivlel- 
sen nær.  Og  naar  man  saa  eengang  troer  at  indlægge  sig 
Fortjeneste,  saa  bliver  den  stjaalet.  Dér  havde  jeg  snuset  op, 
hvorlunde  man  i  Østerrig  lavede  mere  velsmagende  og  sundere 
Brød  for  en  ringere  Betaling  end  før,  og  saae  mig  allerede  i 
Aanden  som  Dannebrogsridder  etc,  og  belæsset  med  alle 
Garnisoners  Velsignelse;  saa  kommer  der  en  Berlingsk  Indsen- 
der og  fortæller  min  Historie  i  Bladet  netop  den  Dag,  da 
mit  Brev  maa  være  arriveret  til  Kbhavn  og  skulde  gjøre 
Effect.     Det  er  kj  edeligt. 

Det  er  ikke  Meget,  hvad  jeg  har  faaet  fortalt  om  Lykken 
i  Paris.  Hvad  vil  Du  vide?  Vil  Du  høre  om  de  stormende 
Møder  i  Palais  Bourbon,  om  Guizot,  der  staaer  med  Dicta- 
torveltalenhed  og  arbeider  mod  Alt,  hvad  der  er  Frihed  og 
Folkelighed;  om  Republikanerne,  der  raabe  til  ham,  at  det 
er  en  engelsk  Tale,  han  holder,  og  ikke  nogen  fransk;  om 
det  hele  Kammer,  der  udbryder  i  det  meest  rasende,  stor- 
mende Bifalds-  eller  Mishagsraab,  der  næsten  bragte  en  dansk 
Captain  til  at  skjælve  paa  Tribunen;  om  den  rullende  Sam- 
tale, der  fulgte  efter  Raabet  som  Bølgernes  Dundren  efter 
Orkanen,  og  hvorunder  vist  ikke  lo  af  de  400  Deputerede  i 
en  Tid  af  flere  Minutter  havde  Munden  lukket  et  Øieblik,  — 
Vil  Du  vide  dette  og  meget  Didhørende,  saa  tænk  tilbage  paa 
de  Scener,  Du  selv  har  seet  i  en  Forsamling  af  Franskmænd. 
Vil  Du  vide  Noget  om  de  divine  Italienere,  hvoraf  Grisi  vel 
er  lidt  kortaandet,  men  dog  altid  la  divine^  og  om  Mozarts 
«Don  Giovanni*,  hvor  Lablache,  Tamburini,  Grisi  og  Persiani 
paa  eengang  skulle  henrykke,  —  saa  maa  Du  vente ;  thi  det  er 
først  imorgen,  at  denne  første  af  alle  Operaer  bliver  givet  til 
Benefice  for  Lablache;  vil  Du  høre  om  Rachel,  der  altid  er 
stor,  der  altid  bringer  Tusinder  af  Franskmænd  til  at  vente  i 
hele  Timer  i  Palais  Royals  skidneste,  mørkeste  Gang;  om 
Mie  helet    med   sit   overfyldte  Auditorium,  hvor  et  Menneske- 

bjerg  lytter  til  de  aandrige,  lette,  noget  paradoxe  Ord ;  om 
de  nye  Samlinger,  der  ere  aabnede  i  Louvre;  om  Versailles, 
Triumphbuen,  Smaatheatrene,  Fæstningsværkerne,  etc.  etc. 
etc,  —  saa  maa  Du  vente  til  næste  Gang;  thi  der  er  forbistret 
lidt  Papir  tilbage. 

Ganske  alvorligt:  Du  maa  naturligviis  ikke  troe,  at  det 
er  som  Hævn  for  Din  Forsømmelighed  i  Brevskriven,  der 
tilstrækkeligt  eller  næsten  tilstrækkeligt  undskyldes  ved  Alt, 
hvad  Du  har  havt  at  gjøre,  at  jeg  har  ladet  en  usæd- 
vanlig lang  l'id  hengaae  uden  at  svare.  Jeg  burde  navnlig 
have  ilet  med  at  gratulere  Dig,  da  Du  underrettede  mig  om 
d.  23de  November;  men  nogle  slemme  Familieskyer,  der  nu 
lykkeligviis  lade  til  at  fordele  sig,  satte  mig  i  flere  Uger  i  et 
saa  uheldigt  Humeur,  at  jeg  ikke  gad  fæstne  det  til  Pa- 
piret. — 

Hils  alle  hjemme.  Lev  selv  vel.  Jeg  længes  betyde- 
ligt efter  at  høre  nærmere  fra  Dig  om  alle  de  nye  Forhold. 
Den  iste  November  haaber  jeg  at  være  hjemme,  men  heller 
ikke  før,  hvis  Alt  gaaer,  som  det  bør.  Betragt  dette  som 
et  Brev,  der  fortjener  Svar;  dertil  hører  Indbildningskraft  i 
ikke  ringe  Grad;  men  hvad  gjør  man  ikke  for 

sin  hengivne  Ven 

F.  Læssøe»^). 

Saa  indholdsrigt,  muntert  Brev  om  allehaande  Nyt  fra 
Pariserlivet  fortjente  visselig  snarligt  Svar,  og  skjøndt  Andræ 
forsikrer,  at  «det  hører  til  det  for  ham  næsten  complet 
Umulige  blot  at  faae  i  å  2  Timer  til  et  eller  andet  privat 
Arbeide*,  lykkedes  det  ham  da  ogsaa  at  faae  sit  Brev  af- 


^)  Udhæv,  tildels  af  mig. 

sendt  saa  betids,  at  Læssøe  modtog   det^  inden  han  forlod 
Paris : 

«Det  har  ret  fornøiet  mig  at  see,  hvormeget  Pariser- 
hvet  behager  Dig.  Derimod  gjør  det  mig  ondt  at  skulle 
undvære  Dig  endnu  7 — 8  Maaneder,  da  jeg  ret  inderligt 
længes  efter  at  faae  Dig  hjem  hos  mig,  for  atter  igjen  at 
føre  en  af  de  gamle,  herlige  Passiarer.  —  Dog  egoistiske 
Hensyn  bør  sættes  tilside,  og  jeg  gratulerer  derfor  af 
Hjertet  til  den  forlængede  Permission.  Man  var  —  in 
parenthesi  —  yderst  forundret  over,  at  Du  ingen  flere 
Penge  vilde  have,  Noget  der  gjorde  saa  stor  Efifect,  at  jeg 
troer,  man  med  Glæde  havde  tilstaaet  Dig  10  Aar,  om 
Du  havde  bedt  derom.  For  Commissioner  haaber  jeg, 
idetmindste  efter  hvad  jeg  har  Grund  til  at  antage,  at  Du 
nu  ganske  er  fritaget.  Glæd  Dig  nu  tilbunds  og  kom  saa 
hjem  med  dobbelt  Lyst  til  igjen  at  komme  i  Ro;  saa 
skulle  vi  ret  med  Fornøielse  discutere  om  alle  himmelske 
og  jordiske  Ting». 

Til  de  «jordiske  Ting»  hørte  selvfølgelig  Generalstaben, 
Høiskolen  og  Opmaalingsvæsenet,  om  hvilke  An  dræ  strax 
meddeler : 

«I  Staben  gaaer  Alt  piano  pianissimo.  Med  uhyre 
Anstrengelse  er  det  lykkedes  i  disse  Dage  at  faae  begyndt 
paa  Stikningen  af  det  ene  Lolland-Falsterske  Blad.  Caroc 
er  jo  utrættelig,  men  som  Du  veed  pedantisk  i  det  Uende- 
lige. Han  havde  allerstørst  Lyst  til  complet  at  cassere 
alle  de  tidligere  Maalinger. 

«Jeg  selv  har  iøvrigt,  om  jeg  bør  sige  det,  præsteret 
det  Utrolige  ved  i  Løbet  af  Vinteren  at  beregne  saa  godt 
som   hele  Projectionen  af  Kaartet,  construere  Længde-  og 

Breddetavlerne  og  endelig  specielt  expedere  de  fornødne 
Tegninger  for  Bladene,  der  skal  stikkes,  og  for  Detailmaa- 
lingen  til  Sommeren.  Du  vil  derfor  kunne  begribe,  hvor 
overlæsset  jeg  niaa  være.  Tre  Forelæsningsrækker  paa 
Høiskolen  og  Stabens  Beregninger,  Commissioner,  Paroler 
og  andre  lignende  Historier ! !  1  Det  er  næsten  til  at  blive 
gal  over,  men  kommer  jeg  først  lykkelig  og  vel  gjennem 
det  første  Cursus,  saa  vil  ogsaa  Hvilen  smage  saameget 
desto  deiligere».  — 

Til  de  « jordiske  Ting»  fremdeles  at  henregne  «Høi- 
s  ko  len,  hvor  man  er  ifærd  med  at  redigere  en  heel  ny 
Plan,  der  i  denne  Tid  discuteres  i  Underviisningsraadet. 
Jeg  kan  slet  ikke  sige  Andet,  end  at  man  i  det  Hele 
taget  viser  sig  vel  stemt  for  det  Bedre.  —  Jeg  selv  har  faaet 
Programmerne  i  mine  Fag  bestemte  ganske  efter  min 
Villie,  og  Bjerring  har  ligeledes  gjenindført  Litteraturerne 
i  Sprogunderviisningen.  Desuden  have  vi  virkeligt  erholdt 
Gjenindførelsen  af  Dansk  med  Indbegreb  af  en  Fremstil- 
ling af  Sprogenes  almindelige  Grammatik  og  Udviklings- 
historie. Dette  vil  vel  ogsaa  blive  Grændsen  for  de  Frem- 
skridt, der  denne  Gang  kunne  gjøres.  At  indføre  nye  Di- 
scipliner i  Planen,  naar  der  ikke  er  Mulighed  for  at  er- 
holde Lærere,  der  kunne  fyldestgjøre  nogenlunde  rimelige 
Fordringer,  maa  jeg  nemlig,  fra  mit  nuværende  mere  prac- 
tiske  Standpunkt,  betragte  som  absolut  fordærveligt» . 

« løvrigt  gaaer  det  saa  la-la  ved  samme  Høiskole. 

Den  yngste  Afdeling  lover  ret  godt,  men  den  ældste,  der 
ingenlunde  er  slet  instrueret,  huer  mig  just  ikke  meget. 
Det  er  især  Tonen  og,  om  jeg  kan  udtrykke  mig  saaledes, 
den  kras-materielle  Anskuelse,  som  ærgrer  mig.  Aldrig 
hører    man    Andet   end    Examens-   og  Anciennetetshensyn. 

At  gjøre  Noget  for  selve  Sagen,  falder  Ingen  ind.  Naar 
jeg  saaledes  henvender  mig  til  nogle  af  de  Flinkeste  med 
extraordinaire  Problemer,  som  skulde  løses  paa  egen  Haand, 
blive  de  mig  saa  godt  som  stedse  Svar  skyldige  og  for- 
tælle en  heel  Deel  om  Mangel  paa  Tid,  etc.  etc.» 

Af  litterært  Nyt  maa  Læssøe  lade  sig  nøie  med  saare 
Lidet,  —  «I  Litteraturen  gjør  en  ny  Bog  i  to  Bind  stor 
Opsigt.  Dens  Forfatter  holder  sig  hemmelig,  men  er  ganske 
vist  S.  Kierkegaard.  Værket  fører  Titel  af  « Enten — 
Eller»  og  gjennemfører  med  en  uhyre  Bredde  to  forskjellige 
Opfattelser  af  Livet.  Paa  mange  Steder  gives  der  inter- 
essante, men  paa  endnu  flere  kjedelige  Episoder  »^). 


IIL 

Forlængelse  af  Læssøes  Permission  —  Ophold  i  Ro?n  og  Neapel. 


Som  alt  berørt  i  Andræs  Brev,  erholdt  Læssøe  den 
ønskede  3  Maaneders  Forlængelse  af  sin  Permission,  og 
imod  hvad  oprindelig  var  sat  som  Maal  for  Reisen  be- 
stemte han  sig  til  at  benytte  denne  Forlængelse  til  et  Be- 
søg i  Neapel  og  Rom.  Fra  den  sidste  By  er  hans  næste 
Brev  til  Andræ  dateret: 


^)  Brev  fra  Andræ  af  20.  Marts   1843;  Udhæv,  tildels  af  mig. 

c  Rom,  d.  9de  Juni    1843. 
«Kjære  Ven! 

Hvorledes  gaaer  det  derhjemme  i  det  gamle  Danmark? 
Her  midt  i  den  romerske  Herlighed  hører  jeg  netop  saa 
Meget  derfra,  at  jeg  kan  vide,  at  det  endnu  er  til;  men  det 
hele  Liv  i  Orangelandet  er  saa  langt  borte  fra  det  nordiske, 
at  jeg  ikke  ret  veed,  om  mine  Erindringer  fra  Norden  ikke 
skulde  være  underlige  Drømme.  Jeg  har  ingen  Tid  eller  Lei- 
lighed  til  at  besinde  mig  paa,  hvad  der  venter  derhjemme, 
og  det  faaer  at  gaae  saaledes,  indtil  jeg  atter  kommer  norden- 
for Alperne,  og  Fortryllelsen  hører  op. 

Det  gaaer  nu  ogsaa  stærkt  paa  Hjemveien.  Med  Neapel 
er  jeg  færdig,  Rom  skal  jeg  forlade  om  nogle  Dage,  og  sidst 
i  Juli  er  jeg  i  Wien, 

I  mine  sidste  Pariserdage,  høilovlig  Ihukommelse,  var 
Schiern  ankommen  dertil;  jeg  maa  oprigtigt  tilstaae,  at  han 
saa  meget  var  den  gamle,  saa  lidet  havde  faaet  mere  Hold- 
ning —  hans  Aand  dingler  jo  accurat  som  hans  Krop  —  at 
jeg  ikke  havde  megen  Glæde  af  ham;  jeg  haaber  en  god 
Bedring  for  ham.  Han,  Buntzen,  Lehmann,  Krarup  og 
K rieger  vare  iøvrigt  mit  daglige  Selskab,  og  vi  havde  mange 
gode  Dage,  som  jeg  ikke  ret  tør  tale  om;  thi  Skilsmissen  fra 
Paris  var  meget  haard,  og  Saaret  er  endnu  ikke  lægt  i  den 
balsamiske  italienske  Luft. 

Med  al  Honnør  blev  jeg  fulgt  til  Diligencegraven  af  Ven- 
nerne og  rullede  til  Chalons^),  hvorfra  det  med  Dampbaad  gik 
over  Lyon  til  Avignon  i  Hundekulde  med  Snee  og  lis  nedad 
den  rivende,  vilde  Rhone;  saa  til  Marseille  gjennem  det  yn- 
dige Sydfrankrig.  Fra  Kjøbmandsbyen  over  de  Danskes  Vei 
til  Roes  og  Magt  til  Genua,  hvor  jeg  saae  Paladser  og 
Fæstningsværker    og    italienske    Fruentimmer    med    Slør    over 


^)  Saaledes   skriver  Læssøe,    men    mener   selvfølgelig   den    derfra    for- 
skjellige  By:  C  halon  ved  Saone-Floden. 

Hovederne  og  mange  Kirker  og  Malerier,  men  dog  egentlig 
ikke  endnu  var  i  Italien. 

Fra  Livorno  kjørte  jeg  paa  en  lille  Gig  hurtigt  til  Pisa 
og  saae  i  et  Par  Timer  det  gamle  Torv  med  de  4  Monu- 
menter: Domkirken,  Campanilen,  Baptisteriet  og  Camposanto; 
det  var  prægtigt  Veir,  stille  og  Solskin;  den  uendelige  Rolig- 
hed inde  paa  Kirkegaarden  med  sin  hellige  Jord,  sin  gothiske 
Buegang  og  de  gamle,  naive,  dybtfølte  Giotto'ske  Malerier 
gav  mig  det  første  ægte  italienske  Indtryk. 

Med  Dampbaaden  videre  over  Civitavecchia  til  Neapel. 
Om  Morgenen  tidligt  seilede  vi  ind  mellem  Procida  og  Cap 
Mycene.  Solen  stod  op  lige  af  Vesuvs  Krater;  Neapels  stolte 
Bygninger  og  Haver  rullede  sig  op  for  os  som  et  bevægeligt 
Panorama,  alt  som  vi  kom  dybere  ind  i  Bugten.  Efter  Spec- 
takler  med  ryggesløse  Toldbetjente  og  alle  Slags  Gavtyve  kom 
jeg  endeligt  til  Ro.  Lehmann  var  taget  et  Par  Dage  før  jeg 
fra  Paris  til  Rom;  han  kom  et  Par  Dage  efter  mig  fra  Rom 
til  Neapel,  hvor  jeg  havde  fundet  en  prægtig  gemytlig  Nord- 
mand Thue^),  en  Philolog.  Vi  tre  leiede  os  en  Leihghed  ved 
Strandbredden  med  den  deiligste  Udsigt  over  Neapels  Hav- 
bugt; ligefor  os  Vesuv  og  Kysten  ligetil  Sorrent,  nedenunder 
os  en  af  Neapels  meest  levende  Quaier,  hvor  det  lystige, 
støiende  Folk  evigt  er  i  Bevægelse.  Her  havde  vi  Tre  mangen 
en  phantastisk  Aften,  naar  vi  sad  i  Kreds  for  det  aabne 
Vindue  med  sin  Altan  og  saae  Solen  gaae  ned  og  gjøre  alle 
sine  sydlige  Kunststykker  med  at  gløde  og  farve  Havet  og 
beskinne  Vesuv  med  den  stolte  Røgsøile.   I  Mørkningen  maatte 


')  Henning  Junghans  Thue,  «Lector  i  græsk  Filologi  ved  Unive rsi- 
tetet»  i  Christiania  (Halvorsen,  «Norsk  Forfatter- Lexikon  1814 — i88o»  V, 
S.  761).  løvrigt  omtales  Thue's  Samvær  med  Læssøe  og  Lehmann  hint 
Foraar  i  Neapel  af  den  i  et  følgende  Brev  fra  Læssøe  nævnte  norske 
Filosof  M.  I.  Monrad,  der  i  et  Forord  til  « Efterladte  Arbeider  i  Vers  og 
Prosa*  af  Thue  (S.  VII)  bemærker,  at  denne  «i  fælleds  Fritimer  fortolkede 
[for  Orla  Lehmann  og  Capitain  Læssøe]  udvalgte  Steder  af  Dante,  Timer, 
som  fra  begge  Sider  erindredes  med  Glæde ». 

Thue  begynde  sin  Oplæsning  af  Dante  og  tyde  Poeten  for  os, 
medens  vi  Andre  strakte  os  i  de  magelige  Lænestole  og  lode 
Legemet  hvile  og  gotte  sig  i  den  ætheriske  Aftenluft  og 
Aanden  sværme  om  i  det  Dante'ske  Helvede. 

En  Dag  toge  Lehmann  og  jeg  et  Par  Æsler  i  Resina, 
een  af  de  venlige  Smaabyer,  der  i  en  uafbrudt  Linie  strække 
sig  4  Mile  vidt  langs  Strandbredden  ligefra  Neapel  til  Castel- 
lamare.  Vi  begyndte  Vandringen  til  Vulcanen.  Først  gik 
det  gjennem  et  deiligt  frugtbart  Landskab  med  Viin,  Oliven 
og  Morbær,  siden  blev  det  temmehgt  nøgent  og  tilsidst  aldeles 
vildt  og  mørkt;  vi  havde  naaet  de  store  Lavamasser,  der  om- 
trent i  Formen  ligne  Gletscherne,  men  mangle  det  deilige, 
blaahvide  Farvespil;  de  ere  næsten  sorte  og  om  muligt  endnu 
vildere  formede  end  de  evige  lismasser.  Gjennem  disse  Død- 
ningemarker gaaer  det  en  halv  Times  Tid  til  Foden  af  den 
store  Kegle,  hvor  Æslerne  blive  tilbage,  og  man  begynder  at 
klavre  op  med  Hænder  og  Fødder.  Det  varer  en  Time. 
Naar  man  nærmer  sig  Toppen,  hører  man  allerede  en  huul 
Dundren  af  Vulcanen,  der  snart  bliver  tydeligere  og  bestemtere; 
det  bruser  som  stærke  Havbrændinger;  af  og  til  hører  man 
en  fjern  Torden,  og  saa  følger  der  en  voldsom  Susen,  ganske 
som  naar  Stormen  tager  fat  i  Takkelagen  af  et  stort  Skib. 
Undertiden  tier  Larmen  i  et  Minut  eller  længere,  men  saa 
kommer  der  ogsaa  en  voldsom  Explosion  og  en  tung,  huul 
Stønnen  ligesom  det  besværligt  tilbageholdte  Aandedræt  af  en 
uhyre  Kjæmpe  i  Bjergets  Indre.  Den  tykke  Svovldamp  stiger 
langsomt  op  af  Krateret  og  danner  sig  til  tunge  Klodeskyer. 
Det  er  et  mægtigt  høitidehgt  Skuespil,  denne  sidste  for  Men- 
nesker aabenbarede  Yttring  af  det  hemmelighedsfulde  Arbeide, 
som  foregaaer  derinde  i  vor  store  Klode.  —  Jeg  gik  rundt  om 
Krateret;  allevegne  fra  dets  Sider  og  Kanter  udgaae  Svovl- 
dampe.  Ofte  er  Jordbunden  saa  heed,  at  man  mærker  Varmen, 
hvor  man  træder. 

Aldrig  kan  man  i  et  Nu  see  større  Kontrast,  end  naar 
man  fra  Vesuvs  Top  først  vender  Øiet  mod  det  store  mørke 
Hul,  der  spyer  Ild  og  Røg  og  livagtig  ligner  Helvede,  og 
saa  mod  det  deilige  lyseblaa  Hav  med  sine  yndige  Øer  og 
Landtunger,  hvor  Alt  er  spillende  Farvepragt  og  Liv.  Ved  Sol- 
nedgang reed  vi  hjem  igjen  og  glædede  os  ved  den  venlige 
Natur,  der  kom  os  imøde  meer  og  meer,  alt  som  vi  stege 
længere  ned. 

Jeg  har  naturligviis  besøgt  Herculanum  og  Pompeii,  Sor- 
rento, Bajæ  og  Capri,  osv.  osv.;  men  nu  skal  Du  være  fri 
for  meer  Beskrivelse. 

Lehmann  reiste  til  Sicilien,  og  jeg  gik  til  Rom.  Her 
har  jeg  i  en  Maaned  ført  et  meget  herligt  Kunstliv.  Det 
gaaer  over  alle  Grændser  med  Rigdommen  af  alle  Slags  Kunst- 
værker, og  Byen  selv  er  saa  afvexlende  og  rig  paa  Origina- 
litet, at  man  godt  kunde  være  her  et  Aar.  Jeg  maa  imidler- 
tid lade  mig  nøie  med  fem  Uger. 

Min  Plan  er  for  Øieblikket  saaledes:  Herfra  til  Florents, 
hvor  jeg  vel  bliver  til  Udgangen  af  denne  Maaned;  dernæst 
over  Bologna  til  Verona  og  efter  Omstændighederne  til  Mai- 
land eller  Venedig,  eller  maaskee  til  begge  Steder;  det  kom- 
mer an  paa  Penge  og  Tid.  Gjennem  Tyrol  over  Innsbruck  og 
Salzburg  til  Wien,  hvor  jeg  haaber  at  komme  sidst  i  Juli  eller 
først  i  August ». 

«Til  min  store  Forskrækkelse  har  jeg  i  Augsburgeren 

læst,  at  der  skal  være  holsteensk-hannoveransk  Troppe- 
samling  ved  Llineburg  i  Septbr.  dette  Aar.  Jeg  skulde  dog 
ikke  haabe,  at  man  befaler  mig  at  gaae  dertil.  For  det  Første 
vilde  det  være  næsten  ufordøieligt  for  mig  at  fungere  som 
tydsk  Officeer,  om  end  kun  i  Uger;  idetmindste  indseer  jeg  for 
Øieblikket  ikke,  hvorledes  det  skulde  gaae  af  uden  slemme 
Conflicter;  dernæst  er  det  jo  saa  godt  som  umuligt  for  mig 
at  blive  equiperet  i  Udlandet;  jeg  har  jo  ikke  Andet  end  det 
gamle  Munderingstøi   med   Rabatter  o.   s.  v.  hos  mig.     Skulde 

Du  høre  Noget  om,  at  man  fatter  slemme  Hensigter  med  mig, 
saa  gjør  den  sidste  Vanskelighed  gjældende;  det  kunde  dog 
maaskee  forhindre  en  Befaling,  der  vilde  være  mig  den  ube- 
hageligste af  alle;  men  begynd  ikke  at  tale  om  Noget,  hvis 
der  ingen  Fare  er. 

Det  har  glædet  mig  meget,  at  det  er  gaaet  godt  med 
Redactionen  af  den  nye  Plan  for  Høiskolen;  lad  mig  høre 
nærmere  derom  i  Wienerbrevet.  Gjenindførelsen  af  Dansk  med 
tilhørende  almindelig  Sprogbetragtning  er  fortræffelig.  Jeg  kan 
ikke  ret  forestille  mig,  hvorledes  Du  tager  Dig  ud,  over- 
hængt med  Forretninger  som  Du  jo  nu  virkelig  maa 
være;  og  jeg  længes  efter  at  see,  hvorledes  Dit  hele  Liv 
har  gestaltet  sig  efter  de  betydelige  Forandringer,  der  ere  ind- 
traadte  efter  min  Afreise. 

Jeg  er  selv  med  Hensyn  til  mit  Reisevæsen  kommen  paa 
et  meget  behageligt  Punkt.  Lige  indtil  den  italienske  Reise 
talte  jeg  med  Ængstelighed  de  Maaneder,  der  forløb  af  min 
Permissionstid.  Jeg  syntes  ikke,  jeg  kunde  faae  reist  nok;  jeg 
drømte,  at  jeg  pludselig  stod  hjemme  paa  Kongens  Nytorv, 
meget  flau  over  at  være  vendt  tilbage  med  for  utilstrækkeligt 
et  Resultat.  Nu  er  det  ganske  anderledes;  jeg  er  nær- 
ved at  tælle  de  Maaneder,  jeg  har  tilbage,  for  at  see, 
om  jeg  ikke  snart  kan  komme  hjem;  og  uagtet  jeg  glæder 
mig  meget,  navnlig  til  hvad  jeg  har  tilbage  af  Italien,  saa 
føler  jeg  dog,  at  jeg  er  bleven  tilfredsstillet  i  alle  væsentlige 
Retninger,  idetmindste  i  alle  dem,  som  vare  nogenlunde  til- 
gjængelige  for  mig.  Det  er  en  meget  behagelig,  rolig  Følelse, 
som  jeg  skylder  min  vellykkede  italienske  Reise. 

Jeg  glæder  mig  til  Alt,  hvad  jeg  skal  have  fat 
paa,  naar  jeg  kommer  hjem.  Det  er  især  i  ægte  national 
Henseende,  at  jeg  maa  til  at  uddanne  mig;  det  er  skammeligt 
saa  Lidet  jeg,  og  vel  de  fleste  Andre  af  mine  Lige,  er  be- 
kjendt  med  vor  nordiske  Litteratur,  baade  den  ældre  og  den 
nyere.     Vor  Fortydskelse  bliver  mig  meer  og  meer  gruelig; 

6* 

den  maa  og  skal  «heraus».  Der  staaer  hjemme  i  min  Hylde 
baade  Schiller  og  Goethe  i  over  halvhundrede  Bind,  og  hverken 
Oehlenschlæger  eller  Sagaerne  eller  en  eneste  svensk  Bog. 

Det  store  Forsvarsproblem,  de  tre  nordiske  Riger 
mod  Rusland  og  maaskee  en  eller  anden  Nabo  til,  maa  jeg 
strax  have  fat  paa,  naar  jeg  kommer  hjem.  Der  maa  først 
gjøres  et  ordentligt  Studium  af  de  tre  Landes  Geographie  og 
Statistik  og  en  Reise  idetmindste  til  Stockholm.  Det  kan  jo 
ogsaa  ypperligt  passe  med  min  Stilling  i  Staben,  og  hvis  det 
skulde  lykkes,  maaskee  ogsaa  med  et  Foredrag  paa  Høiskolen. 

Du  seer,  jeg  kan  sommetider,  endogsaa  i  Rom,  besinde 
mig  paa,  hvad  der  venter  derhjemme;  men  her  er  ogsaa  spe- 
ciel Anledning,  idet  de  to  brave  Nordmænd,  Thue  og  Monrad^), 
ere  komne  hertil.  Ihre  har  faaet  Tilladelse  til  at  lade  en  Deel 
Documenter  vedrørende  Norges  Historie  copiere  i  det  vati- 
canske  Archiv;  det  er  en  meget  interessant  Sag.  Jeg  skaffer 
mig  alle  Underretninger  om,  hvad  Vei  der  maa  gaaes  for  at 
opnaae  en  saadan  Tilladelse,  thi  det  synes  mig  aldeles  nød- 
vendigt, at  vi  gjøre  som  Nordmændene.  Christian  d.  8de  har 
vel,  da  han  var  her  som  Prinds,  faaet  nogle  Documenter  co- 
pierede,   men  det  var  kun  et  ringe  Antal. 

Det  er  meget  glædeligt  at  see,  hvorledes  det  yngre  civi- 
liserede Norge  mere  og  mere  bliver  stemt  for  Unionssagen; 
alle  de  Nordmænd,  jeg  har  truffet  paa,  have,  naar  man  gik 
dem  paa  Klingen  —  «Vil  I,  eller  vil  I  ikke?»  —  erklæret 
sig  for  Unionen.  Svenskerne  behøver  man  ikke  at  tale  om; 
deres  hele  Historie  har  givet  dem  et  saa  skarpt  politisk  Blik, 
at  de  intet  Øieblik  betænke  sig,  men  vist  ere  endnu  solidere 
stemt  for  Sagen,  end  vi  selv.     Lykke  med  den. 

Her  i  Rom  har  jeg  dog  ogsaa  nogle  militaire  Skuespil. 
Jeg  saae  forleden  Dag  den  hele  pavelige  Armee,  5  Batailloner 


^)  Omst.  s.  80. 

Og  3  Escadroner,  Borgervæbning  og  Linie,  ialt  14 — 1500  Mand, 
ligge  paa  Knæ  foran  Laterankirken,  og  i  disse  Dage  have  vi 
havt  et  Felttog  mod  Græshopperne;  Paven  sendte  først  100 
Vogtere  ud,  der  skulde  slaae  de  slemme  Dyr  ihjel;  men  da 
det  ikke  rigtigt  vilde  gaae,  sendte  han  Munkene  og  Præsterne 
ud  af  alle  Porte  for  at  exorcicere  dem;  det  hjalp.  Campagnen 
blev  reddet*. 

—  —  «Lev  nu  ret  vel  i  det  Par  Maaneder,  der  staae 
tilbage  inden  min  Hjemkomst.  See  til,  at  Du  kan  faae  rappet 
noget  fra  Dig  af  Høiskolearbeidet,  saa  at  Du  ikke  er  altfor 
overhængt  med  Forretninger,  naar  vi  sees;  thi  nogle  Driver- 
aftener,  baade  i  Athenæum  og  hjemme,  maae  vi  nødvendig- 
viis  have». 

—  —  «Jeg  haaber  Alt  staaer  vel;  hils  Alle  fra  Din  vel- 
fornøiede  og  hengivne  Ven 

F.  Læssøe»^). 


Dennesinde  kunde  Læssøe  ikke  klage  over  Mangel 
paa  Expedithed  hos  Andræ  som  Brevskriver;  ved  An- 
komsten til  Wien  i  Slutningen  af  den  paafølgende  Juli 
Maaned  laa  der  Svar  til  ham  paa  Posthuset,  og  først  og 
fremmest  glæder  Andræ  sig  heri  over  sin  Vens  Ønske  om 
at  komme  til  Ro  efter  sine  Reisefata. 

«Kjøbenhavn,  den    19.  Juli   1843. 

«Kjære  Ven! 

Endelig,  efter  en  uhyre  lang  Venten,  ankom  da  Dit 
italienske  Brev  og  beroligede  mig  atter  med  Hensyn  til 
Dine  Reisefata.  Jeg  seer  nu,  Gud  skee  Lov,  at  Alt  er  gaaet 
paa  det  Allerbedste  for  Dig.     En  overvættes  riig  Nydelse, 

^)  Udhæv,  af  mig. 

Og  en  saadan  Nydelses  naturligste,  men  just  ikke  alminde- 
ligste Følge,  Lyst  til  atter  at  komme  i  Ro,  til  atter  og 
med  fornyet  Kraft  at  arbeide  sig  ind  i  de  hjemlige  Kredse, 
afpræger  sig  i  hele  Dit  Brev  og  forsikkrer  mig  om,  at  Du 
ved  Din  Hjemkomst  vil  finde  Dig  vel  tilmode  og  ikke 
vandre  omkring  med  kjedsommelige,  vidt  svævende  Længs- 
ler. Gid  vi  nu  snart,  glade  og  tilfredse,  maatte  sidde  sam- 
men her  i  min  lille  Stue,  snakke  opbyggeligt  om  Alt  det 
Forbigangne  og  med  god  Fortrøstning  udkaste  vore  Planer 
for  Fremtiden*. 

Som  vanligt  meddeler  Andræ  Oplysning  om  hjemlige 
militære  Forhold;  om  «de  topographiske  Sager»  bl.  An- 
det, «der  gaae  uhyre  langsomt  og  nok  kunne  trænge  til  Din 
Hjælp,  —  Caroc  er  jo  meget  activ,  men  saa  omstændelig, 
at  det  Hele  truer  med  Stilstand*;  fremdeles  om  «de  Her- 
rer Schumacherianere,  der  ere  uforbederlige;  de  rode 
endnu  paa  Sjælland,  og  det  er  høist  problematisk,  om  de 
i  Sommerens  Løb  blive  færdige  her.  Jo  mere  jeg  kan 
kige  dem  i  Papirerne,  jo  mere  overbevises  jeg  om,  at  det 
Hele  er  Charlatanerie,  og  at  der  ikke  er  Andet  for, 
end  at  vi  selv  maa  tage  Arbeidet  fra  dem. 

«Med  Hensyn  til  Høiskolen  gaaer  det  ogsaa  søvnigt. 
Den  udarbeidede  Plan  stødte  først  paa  de  Bardenfleth 'ske 
Skjær,  fra  hvilke  det  lykkedes  Lønborg  igjen  at  gjøre  den 
flot.  Men  da  vi  nu  troede  den  hellige  Grav  vel  forvaret, 
og  der  slet  ikke  manglede  Andet  end  Allerhøiestes  Navn, 
faaer  Samme  pludseligt  Skrupler  og  vil  ikke  beslutte  Noget 
Høiskolen  angaaende,  før  han  har  havt  Tid  til  selv  grun- 
digt at  studere  den.  Nu  kom  der  Ordre  til  at  give  en 
motiveret  (1)   Fremstilling   af  de   Forandringer   i   Underviis- 

ningen,    som   Skolen    siden   sin  Oprettelse  var   undergaaet, 
etc.  etc. 

«Kort  sagt,  endnu  have  vi  ingen  Plan  approberet  og 
lidt  Frygt  for  Ugler  i  Mosen.  —  Noget  rigtigt  kan  der 
naturligviis  i  intet  Tilfælde  gjøres,  før  vi  faae  Undsætning 
af  friske  Lærere.  Det  glæder  mig  af  Dit  Brev  at  see  en 
Yttring,  der  lader  mig  haabe  Din  Hjælp  ogsaa  til  dette 
Værk.  Bjerring  har  med  den  bedste  Villie  hverken  Tid 
eller  Evne  til  at  kunne  tage  sig  synderligt  af  en  militair 
Høiskole;  Jonquiéres  er  for  ung  og  Wørishøffer  =  O,  saa 
jeg  i  en  vis  Betydning  staaer  ganske  isoleret ». 

Mere  opmuntrende  har  det  vistnok  været  for  Læssøe 
at  læse,  hvad  An  dræ  fortæller  ham  om  et  Studenter- 
møde i  Upsala: 

«I  de  sidste  Uger  er  det  mod  Norden  at  Blikket  har 
vendt  sig.  Studenterne  fra  Kbhavn  og  Lund  aflagde  nemlig 
i  Pintseferien  et  Besøg  hos  Upsalenserne,  uden  at  denne 
Tour  for  de  Fleste  var  fremtraadt  som  Andet  end  en  billig 
Forlystelsesreise  til  Stockholm.  Men  ved  Ankomsten  til 
denne  By,  og  endnu  mere  i  Upsala,  forvandledes  Charak- 
teren  aldeles  ved  den  festlige  og  hjertelige  Modtagelse, 
som  Alle  skjænkede  dem.  I  de  daglige  og  natlige  Gilder, 
hvoraf  det  ene  afløste  det  andet,  baade  i  Stockholm  og  i 
Upsala,  var  Talen  fra  først  til  sidst  om  det  i  Heden- 
old begrundede  Fostbroderskab  og  om  den  Union, 
der  snart  skulle  til  evige  Tider  forene  Brødre- 
folkene. Endnu  bestandigt  seer  man  alle  Blade,  saavel 
her  som  i  Sverrig  og  Norge,  opfyldte  med  Beretninger 
om  Reisen  og  med  Reflexioner  over  dens  Betydnings. 

—   —    «Endnu»,   afslutter  Andræ  sit  Brev,   «maa  jeg 
dog  tale  ogsaa  lidt  om  mig  selv.    Jeg  har  det  baade  godt 

Og  slet.  Hvad  min  Stilling  i  det  Hele  angaaer,  kan  Du 
nok  begribe,  at  jeg  baade  har  og  indseer  at  have  største 
Grund  til  at  være  meget  tilfreds.  Men  for  Øieblikket  kan 
jeg  ikke  komme  til  rigtigt  at  føle  det.  Det  anstrengende 
Arbeide,  jeg  en  stor  Deel  af  Vinteren  og  Foraaret  har 
væiet  underkastet,  og  fremfor  Alt  den  ruinerende  Omstæn- 
dighed uafladeligt  at  skulle  springe  fra  det  Ene  til  det 
Andet,  fra  Forelæsninger  til  Selvstudium,  fra  Beregninger  til 
Conferencer  og  Møder,  har  efterladt  sig  nu,  da  Arbeidet 
virkelig  tager  betydeligt  af,  en  vis  aandig  Svækkelse  og 
Slaphed  og  Mangel  paa  at  kunne  bevæge  Tankerne  frit, 
som  i  enkelte  Øieblikke  endogsaa  i  høi  Grad  ængster  mig. 
Imidlertid  vil  jeg  haabe  det  Bedste,  naar  jeg  godt  og  vel 
kommer  ind  i  Vinteren.  Naar  Du  erindrer,  hvor  længe  jeg 
alt  har  været  gift,  vil  Du  ogsaa  nok  kunne  beregne,  at 
der  snart  forestaaer  anden  huuslig  Uro,  som  jeg  fremfor 
Alt  vilde  ønske  at  være  vel  ovre. 

«Som  sagt»,  slutter  An  dræ  sit  Brev,  «Give  Gud,  vi 
begge  maatte  sidde  veltilfredse  ved  Kakkelovnens  hygge- 
lige Blus  og  med  de  dampende  Cigarstumper,  naar  No- 
vember Maaned  arriverer;  først  da  vil  jeg  rigtigt  tilgavns 
faae  det  godt.  Jeg  stoler  sikkert  paa  endnu  en  lille  Epistel 
fra  Berlin.  Indtil  da  ønsker  jeg  Dig  al  mulig  Glæde,  Lad 
mig  see,  Du  ikke  svigter  Din 

Andræ*  ^). 


^)  Udhæv,  tildels  af  mig. 

IV. 

Læssøes  Hjemreise  —  Paatænkte  Arbeider  i  Hjemmet. 


Flittig  Brevskriver  som  Læssøe  var,  sendte  han  faa 
Dage  efter  Modtagelsen  af  anførte  Brev  en  næste  Reise- 
beretning fra  Wien,  og  her  i  « Trivialitetens  Riges-  længes 
han  end  mere  efter  at  komme  til  Ro  og  Arbeide  i 
Hjemmet. 

«Wien,  den  5  te  August   1843. 
«Kjære  Ven! 

Tak  for  Dit  Brev,  som  jeg  modtog  her  nogle  Dage  efter 
min  Ankomst.  Jeg  vil  haabe,  at  Du  varer  Din  Sundhed  og 
derfor  farer  nogenlunde  imag  med  Dine  mangehaande  nye 
Forretninger*. 

<Det  var  nok  ved  Enden  af  mit  Romerophold,  at  jeg 
sidste  Gang  skrev  til  Dig.  Jeg  har  siden  den  Tid  været 
i  Florents,  hvor  der  næsten  er  ligesaa  store  Kunstskatte  som 
i  Rom.  Jeg  har  passeret  de  deiHge  Apenniner  til  Bologna, 
gjennemstrøifet  den  lombardiske  Slette  over  Modena,  Parma, 
Piacenza  og  Lodi  til  Mailand,  den  nymodens  By;  seet  Verona 
med  Østerrigernes  nye  Befæstninger  ved  Foden  af  Alperne 
ved  den  rivende  Etsch;  og  er  endeligen  bleven  jaget  ud  af 
Italien  og  op  i  de  stolte  Tyroleralper  for  atter  at  kunne  trække 
frisk  Luft.  Sommerluften  i  Sletten  blev  mig  saa  usund  og 
trykkende,  at  jeg  tabte  Lysten  til  at  see  mere  og  ikke  vovede 
at  gaae  til  Venedig.  De  friske  Alper  med  den  nordiske  Luft 
var  mig  i  høi  Grad  velgjørende;  de  ærlige  Mennesker  med 
deres  brede,  tydske  Maal  vare  yderst  elskværdige  ovenpaa  de 

kjeltringeagtige  Italienere  med  deres  evige  Optrækkeri;  og 
saa  blev  jeg  fri  for  Lopper,  der  til  Slutningen  næsten  bog- 
staveligt aad  mig  op.   — 

Her  er  jeg  da  igjen  i  Wien,  i  den  gamle  Kjødgryde- 
stad;  det  stormer  og  regner  uafladeligt,  næsten  aldrig  en  Sol- 
straale;  jeg  er  midt  inde  i  Indkvarterings-  og  Kjørselsvæsenet. 

Der  er  igrunden  Intet  mere  for  mig  at  gjøre  i  Udlandet, 
idetmindste  kunde  jeg  udrette  mere  hjemme.  Det  er  trist;  jeg 
har  forlangt  en  Maaned  formeget  i  Permission.  Nu  er  Rei- 
sen mig  en  Forviisning;  ovenpaa  Italien  er  det  en 
Galskab  at  reise  i  Tydskland  med  andet  Maal  end 
snarest  muligt  at  komme  hjem.  Paris  staaer  klart  og  be- 
stemt for  mig;  jeg  veed,  hvad  jeg  har  seet  og  udrettet  dér; 
Italien  er  mig  allerede  nu  en  deilig  Drøm,  der  ikke  rimer  sig 
med  min  øvrige  Tilværelse;  det  var  et  Trylleland,  som  jeg 
halv  frivilligt  har  forladt,  thi  det  var  deiligt,  men  ondt.  Tydsk- 
land er  Trivialitetens  Rige;  jeg  er  for  mine  Synders 
Skyld  kommen  til  at  vade  i  dette  aandehge  Dynd,  og  er 
trods  Jernbaner  og  Dampskibe  nødt  til  at  træde  dybt  ned  og 
slæbe  Foden  langsomt  op  for  hvert  lille  Skridt:  Wien,  Berlin, 
Darmstadt,  Frankfurt  og  maaske  Cassel  og  Luneborg  med. 
Bufl    Baf! 

Nu  har  jeg  ovenikjøbet  gjort  en  bestialsk  Feil  ved 
min  Reiseplan;  jeg  har  været  blind  som  næsten  Alle  der- 
hjemme; jeg  burde  aabenbart  have  endt  min  Reise  i  Sverrig 
og  Norge.  Det  havde  vistnok  været  opnaaeligt  at  faae  Til- 
ladelsen for  et  halvt  Aar  siden;  hvem  veed,  om  den  vil  blive 
given  ad  Aare. 

Da  jeg  var  hjemme,  gik  jeg  og  famlede  og  vidste  ikke, 
hvad  jeg  skulde  tage  fat  paa;  jeg  haaber,  at  denne  Ubestemt- 
hed nu  er  radicalt  cureret.  Jeg  veed  nu  snarere  for 
Meget  end  for  Lidt,  der  skal  gjøres.  Til  Din  velvillige 
Bedømmelse  indstilles  saaledes  følgende: 

i)  At  udkaste  en  Forsvarsplan  for  de  tre  nordiske 
Riger,  grundet  paa  de  Kræfter,  der  for  Tiden  staae  til  Dis- 
position, hvorved  det  skal  vises  Folk,  at  der  overhovedet  kan 
gjøres  Noget,   og  at  der  bør  gjøres  Meget, 

2)  At  udarbeide  en  Befæstningsplan  for  Kjøbenhavn, 

3)  At  arbeide  med  ved  vore  topographiske  Arbeider, 

4)  At  faae  samlet  krigshistoriske  Documenter, 

5)  At  udarbeide  Forslag  til  Forbedring  i  det  Staben 
underlagte  Forpleiningsvæsen, 

6)  At  udarbeide  en  Militairgeographie,  for  Dan- 
mark specielt,  for  de  to  andre  nordiske  Kiger  noget  alminde- 
ligere, med  en  Udsigt  over  Europas  Terrainforhold  og  strate- 
giske Tilstand  som  Indledning. 

Noget  bliver  vel  sagtens  liggende  som  raat  Gods;  men  en 
Deel  skulde  dog  udarbeides  til  afsættelige  Varer.  Jeg  vilde 
kun  ønske,  at  jeg  nu  kunde  lære  af  Dig,  naar  jeg 
kommer  hjem,  at  bestille  Meget  i  kort  Tid;  det  er  jeg 
just  ikke  vant  til.  Nr.  3  er  jo  aldeles  nødvendig  og  falder  af 
sig  selv.  Med  Nr.  4  seer  det  vel  sagtens  misligt  ud,  især  da 
man  dér  faaer  baade  med  St[einmann]  og  Baggesen  at  gjøre, 
saa  det  bliver  maaskee  en  Fugl,  man  maa  lade  flyve.  Det 
samme  gjælder  om  Nr.  5,  forsaavidt  Steinmann  ikke  vil  give 
Adgang  til  alle  Materialier  og  interesserer  sig  selv  virksomt 
for  Sagen.  Nr.  2  burde  gjøres  af  en  Ingenieur;  men  hvem  er 
der?  Og  i  Nødsfald  kan  man  da  selv  gjøre  noget  Foreløbigt. 
Nr.  I  og  6  ere  de  Arbeider,  jeg  har  meest  Lyst  til  og  er 
bedst  forberedt  til;  men  der  behøves  egentlig  nogle  Maaneders 
Reise  i  Danmark  og  de  to  andre  Riger  og  i  alle  Tilfælde  et 
meget  betydeligt  Studium  og  flittig  Samlen  i  et  Par  Vintre. 

Om  et  Par  Dage  reiser  jeg  herfra  til  Berlin,  hvor  jeg 
vel  vil   indtræflie  d.  i6de  til  i8de  August.     Der   bliver  iaar  en 

Troppesamling  ved  denne  velsignede  By ;  jeg  maa  overvære  en- 
deel af  Øvelserne  og  vel  sagtens  blive  i  Berlin  til  over  Midten 
af  September.  Der  er  megen  Rimelighed  for,  at  jeg  kommer 
til  at  skaffe  mig  endeel  ny  Eq vipering  under  dette  Ophold. 
Vil  Du  ikke  gjøre  mig  den  Tjeneste  at  lade  mig  faae  detail- 
leret Underretning  om,  hvorledes  jeg  skal  see  ud,  navnlig 
hvad  Munderingskjolen  angaaer:  om  der  skal  være  2  Rader 
Knapper,  hvormange  Knapper  i  Raden,  om  Opslagene  ere 
spidse,  eller  ei,  om  der  er  hvide  Kanter,  etc.  etc.  Lidt  Teg- 
ning eller  et  Reglement,  hvis  et  saadant  existerer,  vil  ypper- 
ligen  kunne  hjælpe  mig  og  min  tilkommende  Berlinerskrædder ». 

Til  Andræs  Klage  over  «Schumacherianerne»  kan 
Læssøe  ganske  slutte  sig,  —  «jeg  haaber  snart  at 
see  Dig  knække  Halsen  over  paa  et  Par  Schumacher- 
ianere  eller  paa  dem  Allesammen,  jo  før  jo  bedre;  ellers 
kunde  man  endnu  opleve  at  see  dem  indenfor  Dørene,  og 
saa  er  det  forbi  med  Halsknækningen».  Ogsaa  deler  han 
Andræs  Betænkeligheder  ved  Kongens  pludselige  Interesse 
for  Høiskolen,  —  «Saa  Christian  VIII  vil  selv  studere  Høi- 
skolen  I  Vor  Herre  være  med  os  I  >  —  og  udtaler  sluttelig 
sin  Glæde  over,  hvad  meddelt  ham  om  Studentermødet  i 
Upsala : 

—  —  «Det  har  naturligviis  været  mig  en  sjelden  Glæde 
at  fornemme  Noget  om  svenske  Toget,  især  fordi  der  er 
givet  Vidnesbyrd  om,  at  Svensken  heelt  op  til  Upsala  og 
Stockholm  mener  det  alvorligt.  Naar  jeg  sammenholder  dette 
Vidnesbyrd  med  Alt,  hvad  jeg  har  hørt  af  de  ikke  faa  Svenske, 
som  jeg  har  truffet  i  Udlandet,  saa  giver  det  mig  ingen  ringe 
Fortrøstning  for  Fremtiden,  Ogsaa  den  yngre  Slægt  af  dan- 
nede Nordmænd  er  brav;  jeg  har  seet  nogle  af  dens  dyg- 
tigste Repræsentanter,  deels  i  Pa,ris  og  deels  i  Neapel;  de 
ere  ængstelige  for  deres  Selvstændighed,  bange  for 
ikke  at  kunne  hamle  op   med   de    to  andre  Riger,    hvis 

Selvstændighed  er  ældgammel;  men  naar  man  gaaer  dem  paa 
Klingen  —  «Vil  I,  eller  vil  I  ikke?»  —  svare  de  et  be- 
stemt «JaU 

Om  noget  over  2  Maaneder  er  jeg  hjemme. 

Hils  Alle   fra 

Din  hengivne  F.  Læssøe*^). 


Endnu  et  Brev,  et  sidste,  tilskrev  Andræ  sin  Ven 
under  dennes  Reise  og  udtaler  deri  paany  sin  Glæde  over 
at  Læssøe  længes  efter  at  komme  til  Ro  i  Hjemmet: 

«Det  glæder  mig,  at  Du  længes  efter  Hjemmet,  og 
at  Du  kommer  tilbage  med  frisk  Mod  og  fortræffelige 
Planer.  Fremfor  Alt  (det  Topographiske  naturligviis  und- 
taget) maa  jeg  holde  paa  Militairgeographien  og  det 
derpaa  støttede  Udkast  til  Forsvarsplanen.  Allerede  næste 
Aar  maa  Du  op  paa  Høiskolen,  hvad  enten  Du  synger 
eller  piber.    Tænk  Dig,  vi  have  endnu  Hr.  Baggesen. 

« løvrigt  staaer  Alt  herhjemme  complet  in  statu  quo, 
en  lille  Skandale  med  en  «Skandinavisk  Forening* 
undtaget.  Du  har  vel  seet,  at  de  hjemkomne  Studenter 
have  udstedt  Indbydelser  til  at  træde  sammen  for  at  virke 
til  Nordens  «litteraire  og  sociale  Forening*.  Mange 
tegnede  sig;  men  Cancelliet  traadte  pludselig  frem  med  sit 
Magtsprog  og  forbød  Foreningen  at  danne  sig.  En  Klage 
til  Kongen  fik  det  Svar,  at  Cancelliets  Adfærd  havde  AUer- 
høistsammes  Bifald.   Om  disse  Historier  dreie  sig  for  Tiden 


*)  Udhæv,  af  mig. 

alle  Bladartikler,   hvoraf  imidlertid   Hr.   Reiersen    beholder 
de  fleste  for  sig». 

Sluttelig  undlader  Andræ  ikke  at  give  ønsket  Oplys- 
ning om  det  fremførte  Uniformspørgsmaal,  men  be- 
mærker iøvrigt  herved: 

«I  det  Hele  taget  troer  jeg  det  neppe  mere  muligt 
for  Nogen  at  sige  nøiagtigt,  hvorledes  han  skal  være  klædt. 
Deels  kommer  der  Dag  for  Dag  nye  Bestemmelser,  og 
deels  ere  Paaklædningernes  Antal  Legio.  Du  kan  vel 
indsee,  at  Frakke,  Skjærf,  Kjole,  Kaarde  og  Sabel  samt 
Beenklæder  med  og  uden  Sølv,  for  ikke  at  tale  om  mere, 
maa  kunne  give  Anledning  til  et  anstændigt  Antal  Com- 
binationer,  hvoraf  hver  enkelt  skal  bruges  ved  sin  be- 
stemte Leilighed.  Et  lille  Værk  i  Octav,  der  er  udkommet 
for  at  hæve  Tvivlene,  har  kun  gjort  Confusionen  endnu 
større.  —  Summa-Summarum :  Se  til  at  lave  Dig  en  saa 
øconomisk  Uniform  som  muligt  af  Dine  gamle  Sager  og 
lad  i  hvert  Tilfælde  Buxer  og  Kjole  være  Din  eneste  nye 
Stads.  Allerbedst  var  det  vel,  om  Du  kunde  paa  en  snild 
Maade  ignorere  alle  Troppesamlinger.  Men  nok  om  disse 
fiirchterlige  Emner». 

—  —  «Give  nu  Gud»,  længes  Andræ  paany,  «at  et 
Par  Maaneder  vare  vel  gaaede,  og  at  vi  tilfredse  sad  sam- 
men i  min  lille  Stue,  —  da  først  skulde  Glæden  begynde. 

Lev  vel!    Din 

Andræ  » ^). 


^)  Brev  af  23,  August  I843;  Udhæv,  af  mig. 

Nogle  sidste  Linier  fra  Læssøe  i  Berlin  om  deu 
«Luneburgske  Troppesamling»  ere  for  saa  vidt  cha- 
rakteristiske,  som  de  vise,  hvorledes  den  militære  Aand, 
efterhaanden  som  Hjemmet  rykker  nærmere,  blusser  op  i 
ham.  Skjøndt  nemlig  denne  Troppesamling  tidligere  satte 
ham  « mange  Fluer  i  Hovedet,  og  han  slet  ikke  indsaae, 
hvorledes  han  skulde  faae  Raad  til  at  bivaane  den»,  og 
skjøndt  «Steinmann  i  meget  net  Brev  ganske  havde  over- 
ladt det  til  hans  egen  Bestemmelse,  om  han  vilde  gaae  til 
Liineburg,  eller  ei»,  saa  « mener  jeg  dog  nu»,  bekjender 
Læssøe,  «ikke  at  kunne  lade  det  være;  og  det  har  jo 
ogsaa  sin  Interesse.  Det  er  unægteligt,  at  jeg  her  i  Berlin 
først  er  vaagnet  op  igjen,  da  jeg  kom  paa  Heste- 
ryg og  hørte  Trompeterne  skralde  og  Kanonerne 
dundre;  saa  meget  Soldat  er  jeg  dog.  Siden  Italien 
havde  jeg  her  i  Tydskland  gaaet  afskyeligt  i  Taage;  nu 
bedrer  det  sig»  ^). 


^)  Brev  fra  Læssøe  af  13.  Septbr.  1843;  Udhæv,  af  mig.  — 
Maaske  tvende  Artikler  i  «Militairt  Repertorium*  for  1844 
(S.  72  ff.  og  S,  223  fif.)  om  « Concentreringen  [ved  Lyneborg] 
af  det  tydske  Forbunds  lode  Armeecorps  i  Efteraaret  1843, 
fremstillet  af  en  Deeltager,  med  specielt  Hensyn  til  det  hol- 
steen-lauenborgske  Contingent»,  ere  netop  Indberetninger  af 
Læssøe  om  disse  Militærmanøvrer. 


V. 

Læssøes  Hjemkofust  —  Ansættelse  som  Lærer  ved  Høi- 
skolen  og  Af  ske  dige  hen  derfra. 


JVied  Overværelsen  af  de  omtalte  Troppemanøvrer 
var  Læssøes  Reise  afsluttet,  og  træt  og  mæt  af  Reise- 
livets Glæder  var  han  efter  1^/2  Aars  Fraværelse  i  Slut- 
ningen af  Oktober   1843  tilbage  i  Kjøbenhavn. 

Længselsfuldt  har  vi  seet  Andræ  imødesee  hans  Hjem- 
komst, og  sikkert  var  han  da  i  den  kommende  Vinter 
en  ikke  mindre  kjær  og  hyppig  Gjæst  i  Andræs  Hjem 
som  Nygift  paa  Hjørnet  af  Kronprindsessegade  og  Dron- 
ningens Tvergade,  end  i  den  tidligere  Ungkarlebolig.  Og- 
saa  Andræs  Hustru  syntes  godt  om  sin  Mands  lidt  ældre 
Ven,  ikke  at  tale  om  de  smaa  Sønner,  der  for  senere 
Aars  Vedkommende  tydelig  mindes  « Onkel  Læssøe»,  vel 
med  et  noget  alvorligt,  næsten  strengt  Ydre,  i  Modsæt- 
ning til  en  yngre  af  Andræs  militære  Venner,  saakaldte 
<  Onkel  Blom»^),  men  som  vandt  deres  Hjerter  ved  paa 
sine  Formiddagsbesøg  at  medbringe  Kræmmerhuse  med 
kulørte  Sukkermandler. 


')  Daværende  Premierlieutenant  Gustav  Blom,  omtalt  i  det  Følgende. 

Næst  Glæden  ved  at  opfriske  Reiseminder  har  Sam- 
talerne selvfølgelig  dreiet  sig  om  de  militærvidenskabelige 
Emner,  hvormed  Læssøe  ønskede  at  tilfredsstille  sin  Virk- 
somhedstrang,  ikke  mindst  om  den  attraaede  Stilling  som 
Lærer  i  Militærgeografi  ved  Høiskolen,  —  en  An- 
sættelse, som  med  den  oppositionelle  Aand,  der  tillagdes 
ham,  kunde  forudsees  at  ville  møde  Vanskelighed. 

Som  vanlig  fik  det  fornøielige  Samvær  sin  Afslutning 
henad  Sommertid,  idet  Læssøe  blev  beordret  til  Opmaa- 
ling  paa  Lolland  og  Falster.  Uforandret  forekom  dette 
Arbeide  ham  saare  kjedsommeligt,  —  <Jeg  kan  forsikkre, 
at  jeg  ikke  har  havt  nogen  menneskelig  Aften,  siden  jeg 
sidst  var  indenfor  Din  Dørtærskel;  jeg  beder  derfor  Tiden 
være  skyndsomt,  skriver  han  fra  Falster  til  Andræ,  men 
med  Haabet,  om  at  «nu  for  sidste  Gang  denne  ublide 
Skjæbne*  overgik  ham,  kommer  hans  Veraab  over  Gjer- 
ningen dog  langtfra  saa  stærkt  til  Orde  som  tidligere: 

« Sundby  Færgegaard,  d.  19.  Juni   1844. 

«Naa,  hvor  gaaer  det  da,  min  stumme  Ven!  Exa- 
men,  Censureren  op  over  Ørerne  fra  Morgen  til  Aften? 
Bah!  det  er  ingen  Ting;  jeg  spadserer  ii  Timer  om  Dagen, 
og  har  endda  —  ikke  Tid  til  at  skrive,  uden  naar  det  er 
Regnveir  som  idag.  løvrigt  maa  det  jo  nu  snart  være  paa 
Heldningen  med  det  hele  Examensvæsen,  og  Du  kunde  nok 
lade  mig  vide  Noget  om  Udfaldet » . 

—  —  «Jeg  fik  for  nogen  Tid  siden  et  meget  snurrigt 
Brev  fra  Høiskolens  Chef,  ledsaget  af  en  Afskrift  af  en  Er- 
klæring fra  Generalstaben.  Brevet  var  noget  kunstigt  Gali- 
mathias;  for  den  Uindviede  var  det  aldeles  gaadefuldt.  Jeg, 
der  forstod   at  læse  mellem  Linierne,  fik   ud  deraf,    at   de   to 

Chefer  ikke  vilde  sige  til  Kongen,  vi  gjøre  en  Generalstabs- 
officeer  til  Lærer  paa  Høiskolen;  thi  Kongen  har  sagt,  I 
skulle  ikke  gjøre  nogen  Generalstabsofficeer  til  Lærer  ved 
den  Skole  ^),  og  de  to  Chefer  have  selv  raadet  Kongen  til 
at  sige  saa;  jeg  fik  endvidere  ud  af  Brevet,  at  de  to  Chefer 
nok  vilde  gjøre  mig  til  Lærer  paa  Høiskolen,  naar  jeg  kjønt 
vilde  finde  mig  i,  at  det  skeete  ganske  sagte,  ganske 
privat,  saa  Ingen  kunde  sige,  det  var  skeet,  uden  at  de  to 
Chefer  kunde  sige:   Bevares  I 

Det  var  nu  saa  meget  nemt  at  lade  det  gaae  saaledes 
ganske  jevnt,  og  jeg  havde  naturligviis  mine  Anfægtelser; 
men  efter  min  gamle  Regel:  Gjør,  hvad  Du  har  be- 
sluttet, og  efter  min  anden  gamle  Regel:  Tal  til  Alle  om 
Din  Beslutning,  saa  er  Du  bunden,  naar  du  bliver  svag, 
tog  jeg  det  dog  over  mig  at  tilskrive  Høiskolens  Chef  og 
fortælle  ham,  at  jeg  ingenlunde  havde  isinde  at  liste 
mig  ind  paa  Høiskolen  og  at  staae  dér  som  en  Time- 
lærer i  al  Uendelighed.  Det  lykkedes  mig  imidlertid, 
hvad  jeg  i  de  første  Øieblikke  ikke  havde  troet,  ogsaa 
at  sætte  mine  Ord  saa  kunstigt,  at  det  forekommer  mig, 
der  er  fundet  en  Udvei.  Jeg  renoncerer  nemlig  paa  kongelig 
Udnævnelse,  saa  at  de  to  Chefer  ikke  behøve  nogensinde 
at  tale  til  Kongen,  og  jeg  forlanger  til  Gjengjæld  at  blive 
saa  fast  Lærer,  at  jeg  kan  være  Medlem  af  Underviis- 
ningsraadet.  Tillige  har  jeg  søgt  at  gjøre  det  indlysende 
for  Bardenfleth  eller  Vedkommende,  at  Steinmann  ikke  har 
videre  med  Sagen  at  gjøre  efter  sin  engang  afgivne  Erklæ- 
ring. Om  mine  Ord  ere  talte  hen  i  Veiret,  vil  Tiden  lære. 
Jeg  har  Tid  at  vente.  Du,  Factotum,  Fortrolige,  Raad- 
giver;  har  Du  ikke  hørt  Noget  om  denne  Sag;  saa  lad  mig 
ogsaa  vide  Noget  derom ». 


^)  De  omst.  S,   14 — 15  anførte  Reskripter. 

Fra  Lærerstillingen  paa  Høiskolen  vender  Læssøe 
Tanken  til  Opmaalingsarbeidet : 

—  —  «De  horizontale  Curver  give  fortræffelige  Resul- 
tater, naar  kun  ikke  den  forbistrede  Refr action  var;  men 
hvad  skal  man  gjøre,  naar  det  pludseligt  behager  et  Kirke- 
taarn  at  løbe  5  Fod  tilveirs?  Jeg  sigter  til  A.  og  til  B. 
og  bestemmer  mit  Standpunkt;  begge  Sigter  give  nøiagtigt 
samme  Resultat;  jeg  aflægger  en  Deel  omliggende  Punkter, 
og  for  en  Sikkerheds  Skyld  sigter  jeg  efter  et  Qvarteers  Forløb 
igjen  til  A.  og  B.;  nu  er  B.  5  Fod  høiere  end  førll  A. 
staaer  urokket.  O  Lidelse;  Raderinger  paa  Kaartene,  to — tre 
Dages  Arbeide  har  jeg  maattet  gjøre  om,  fordi  B.  en  heel 
Dag  igjennem  stadigt  havde  narret  mig,  uagtet  jeg  snart 
havde  været  nær  derved,  snart  fjernt  derfra.  Jeg  veed  intet 
sikkert  Raad;  kan  Din  Lærdom  give  mig  noget  solidt  og 
—  praktisk  Raad  under  forhaandenværende  Omstændigheder 
angaaende  Refractionen.  Ulykken  er  nok  den,  at  Refrac- 
tionen  ingenlunde  er  eens  i  de  forskjellige  Himmelretninger, 
idetmindste  i  mange  Tilfælde. 

«Den  Lehmannske  Sag»,  slutter  Læssøe,  «har  voldet 
mig  Ærgrelse.  Jeg  veed  hverken,  om  han  har  Ret  eller  Uret; 
men  det  veed  jeg,  at  han  skulde  have  ladet  være  at  gjøre 
Uro    dengang^).     Det   er    meget    godt    at    være    saa    mageløs 


^)  Formentlig  sigtes  herved  til,  at  Lehmann  for  i  April 
1844  at  opnaae  Stillingen  som  Høiesteretsadvokat  maatte  under- 
skrive den  « absolutistiske  Embedseed»  (Dansk  biogr.  Lexikon  X, 
S.  174),  —  en  Villighed,  som  det  —  bemærker  Topsøe  (« Poli- 
tiske Portrætstudier >,  S.  12)  —  kunde  «falde  noget  vanskehgt 
at  forstaae,  hvorledes  han  kunde  forene  det  med  sin  hele  Op- 
træden* (scil.  imod  Enevælden,  bl.  A.  i  den  saakaldte  « Falsterske 
Tale»  i  Januar  1841). 

ærlig-  men  hvorfor  ville  være  det  saa  meget  mere  end  alle 
andre  Mennesker;  deri  kan  man  vel  uden  Uretfærdighed  see 
lidt  Forfængelighed.     Hils  ham  iøvrigt,  naar  Du  seer  ham. 

Din  hengivne  Ven 

F.  L  æ  s  s  0  e  »  ^). 

«Tak  for  Dit  længe  forventede  Brev»,  svarer  Andræ 
tilbage  (6te  Juli  1844). 

«Jeg  gaaer  strax  til  Hovedsagen,  til  Din  Ansættelse, 
hvormed  det  for  Øieblikket  staaer  daarligt  nok.  Saavidt 
jeg  seer,  er  Sammenhængen  følgende : 

« Bardenfleth  tør  vel  driste  sig  til  uden  Kgl.  Sanc- 
tion  at  overdrage  Dig  Lærerposten  underhaanden.  En 
fast  Ansættelse  formener  han  at  være  ligefrem  imod  Kon- 
gens Befaling^),  og  directe  at  forsøge  paa  at  udvirke 
Allerh.  Tilladelse  har  han  hverken  Mod  eller  Lyst  til, 
saameget  mindre  som  han  nok  privat  har  forpligtet  sig 
mod  Steinmann.  Den  Eneste,  der  under  disse  Forhold 
muligviis  kunde  drive  Sagen  igjennem,  er  Lønborg. 
Men  Samme,  der  meget  interesserer  sig  for  at  faae  Under- 
viisn ingen  overdraget  til  Dig,  har  en  urokkelig  Tro 
paa  Dine  ustyrlige  Reformplaner  og  seer  med  Din  Ind- 
trædelse i  Underviisningsraadet  Krigen  paa  Liv  og  Død 
med  Hoffmann'),  etc.  etc.  Han  har  gjentagende  erklæret 
mig,    at    han    for    sin  Samvittigheds    Skyld    vilde    i    dette 


^)  Udhæv,  af  mig. 

^)  De  omst.  S.  14 — 15  anførte  Reskripter. 


^)  Davær.  Premierlieutenant  Hoffmann,  Lærer  i  Physik  og  Chemi. 

Punkt  (Indtræd,  i  Underv.-Raadet)  holde  sig  ganske  neutral. 
Kunde  det  sættes  igjennem,  uden  at  han  behøvede  directe 
at  anstrenge  sig  derfor,  vilde  han  ikke  sige  Noget  der- 
imod. Det  er  forgjæves,  at  jeg  har  gjort  ham  det  evident, 
at  dette  factisk  er  det  samme  som  at  hindre  det,  da  det 
er  ham  alene,  der  har  directe  Indflydelse  paa  Bardenfleth, 
og  det  kun  ved  hans  Hjælp  er  muligt  at  faae  Under- 
viisningsraadet  til  at  gjøre  Gavn.  At  handle  imod  sin  Over- 
beviisning,  mener  han  Ingen,  Du  selv  heller  ikke,  vil 
kunne  fordre  af  ham,  og  just  i  den  Omstændighed,  at  Du 
absolut  vil  have  Stemme  dér,  mener  han  at  see  Bekræf- 
telse paa  sin  Frygt.  —  I  en  Samtale  iforgaars  yttrede  han, 
at  han  gjerne  selv  vilde  directe  skrive  Dig  til,  hvorfor  han 
ikke  kunde  gjøre  mere  ved  Sagen,  da  han  ønskede,  at  Du 
skulde  see  Sammenhængen,  som  den  var,  og  ikke  troe,  der 
laa  Andet  under. 

« Eftersom  jeg  stedse  troer  det  godt,  at  Folk  staae 
paa  en  reen  Fod  med  hinanden,  har  jeg  understøttet  ham 
i  dette  Forsæt.  Igaar  viste  han  mig  Concepten  til  Brevet, 
hvori  jeg  tillod  mig  at  rette  tvende  Punctummer,  der 
blandt  Andet  omtalte  hans  Formening  om  Militairgeogra- 
phiens  mindre  Betydning,  hvilken  baade  var  unødvendig 
og  ubegrundet.  Skulde  Du  stødes  lidt  over  Tonen,  da 
maa  jeg  bede  bemærket,  at  Brevet  er  skreven  i  den  aller- 
bedste Mening  og  med  en  virkelig  Iver  for  at  faae 
Dig  knyttet  til  Høiskolen.  Dette  maa  undskylde,  hvad  der 
kan  mangle  Stilen*. 

Efter  yderhgere  detailleret  at  have  fortalt  Læssøe  om 
Udfaldet  af  Adgangs-  og  Afgangsexamen  ved  Høiskolen 
slutter  Andræ  med  en  lille  Afhandling  om  Refrac- 
t ionen,  —  Bemærkninger,  som  skjøndt  mere  end  to  Men- 

neskealdre    ere    forløbne,    siden    de   blev  fremsatte,    mulig 
fremdeles  kunne  være  af  Interesse  for  Geodæter: 

«Nu  en  lille  Afhandling  om  Refraction.  Paa  alminde- 
lige Tider  og  paa  almindelige  Steder  tør  man  vistnok 
antage  Refractionen  for  at  være  temmelig  nær  den  samme 
i  samme  Moment,  uafhængig  af  Retningen,  naar  blot 
ingen  af  Sigtelinierne  gaaer  altfor  nær  Terrainets  Over- 
flade. Derimod  maa  man  aldrig  gjøre  Høidebestemmelser 
om  Morgenen  eller  om  Aftenen,  hvortil  man  saa  let 
fristes,  da  Luften  just  paa  den  Tid  pleier  at  være  fortrinlig 
reen  og  klar.  Før  Kl.  lo  om  Formiddagen  og  efter  Kl.  6 
om  Aftenen  er  Refractionen  sædvanligviis  ganske  rebelsk. 
Selv  i  den  disigste  Middag  derimod  fornuftig.  At  tilskrive 
Refractionen  en  Forandring  af  5  Fod  i  Kirketaarnet  Herr 
B.'s  Høide,  forekommer  mig  neppe  tilladeligt,  forudsat 
Observationerne  foretages  mellem  10  og  6.  Jeg  gad 
nok  vide,  hvor  nøiagtigt  det  Instrument  var.  Sandsyn- 
ligviis  ligger  Hovedfeilen  i  det.  Lad  os  f.  Ex.  antage 
Hrr.  B.  er  en  halv  Miil  borte.  Den  største  Feil,  Re- 
fractionen kan  foraarsage,  maa  i  Bue  anslaaes  til  6  Se- 
cunder  paa  denne  Afstand,  eller  omtrent  4 "  i  Høidedifif. 
Refractionscoefficienten  sættes  nemlig  almindeligt  =  o, os  og 
vil  neppe  nogensinde  ligge  udenfor  Grændserne  0,03  og  0,19, 
naar  Forholdene  ikke  ere  aldeles  abnorme.  Men  ^/2  Miil 
er  2  Minutter  i  Bue,  og  ^/2o  af  2  Minutter  just  de  angivne 
6  Secunder.  Derimod  svarer  5  Fods  Høidedifif.  paa  en 
halv  Miil  til  Vs  Minut,  en  Feil,  som  Instrumentet  sik- 
kert .  .  .^)  kan  foraarsage,  især  naar  man  deler  den  i  to 
Dele,  og  lader  lidt  af  den  falde  paa  den  første  og  lidt  paa 


^)  .  .  .  skyldes  en  Rift  i  Brevet. 

den  anden  Observation,  —  Ved  det  secondaire  trigonome- 
triske Nivellement  troer  jeg  slet  ikke  Refractionen  har 
Noget  at  betyde,  hvorimod  sikkert  selve  Vinkelinstrumenteme 
bør  være  tilbørligt  verificerede  og  istand  til  at  give  20 " 
med  fuldstændig  Sikkerhed.   — 

« Hvorledes  jeg  iøvrigt  har  levet,  vil  Du  let  kunne  fore- 
stille Dig:  14  Dages  Inspection,  Gjennemsynet  af  circa 
400  mathematiske  Specimina,  200  Tegninger,  foruden  den 
geodætiske  Examen  kan  nok  holde  Een  i  Aande.  Hjemme 
have  vi  det,  Gud  skee  Lov,  endnu  saa  godt,  som  Omstæn- 
dighederne tillade  det.  Min  Kone  beder  Dig  ret  meget 
hilset.  Vi  længes  begge  af  Hjertet  efter  at  see  Dig  igjen 
ved  Aftensbordet.  Naar  Gud  blot  lykkelig  og  vel  lader 
mig  komme  henimod  Slutningen  af  September,  haaber  jeg 
sikkert  at  gaae  en  glædelig  Vinter  imøde,  som  jeg  nu  og- 
saa  begynder  ret  meget  at  trænge  til,  da  jeg  næsten  er 
ganske  udaset  af  den  daglige  Trædemølle.  — 

Skriv  ret  snart  til  Din 

hengivne 

Andræ*  ^). 


Med  Hensyn  til  de  Vanskeligheder,  som  mødte 
Læssøe  ved  Ansættelsen  som  Lærer  paa  Høiskolen,  har 
jeg  andetsteds  hidsat  et  Brev,  som  han  sendte  Skolens 
daværende  Undervisningsdirektør,  Oberstlieutenant  Lønborg, 


^)  Udhævelser  —  dog  ikke  i  Andræs  Bemærkninger  om  Refractionen 
tildels  af  mig. 

om  at  han  ikke  kunde  modtage  Ansættelsen  paa  Vil- 
kaar,  der  udelukkede  ham  fra  Deltagelse  i  Skolens  Be- 
styrelse, m.  a.  Ord  fra  at  have  Sæde  og  Stemme  i 
Undervisningsraadet ,  og  at  han  derfor  for  Tiden  mente 
at  burde  give  Afkald  paa,  hvad  længe  havde  været  ham 
et  kjært  Ønske:  at  virke  for  den  Institution,  som  han 
skyldte  sin  Dannelse  og  som  han  altid  havde  fulgt  med 
den  mest  levende  Interesse^). 

Maaske  Andræ  forinden  at  blive  kjendt  med  det  be- 
rørte Brev  vilde  have  fundet,  at  Læssøe  stillede  sig  lidt 
ubetænksom  ved  saa  absolut  at  afvise  det  skeete  Tilbud; 
<divide  et  imperay>  —  «Deel  og  behersk »,  m.  a.  Ord:  Først 
Gjerningen  som  Lærer  ved  Høiskolen,  dernæst  at  faae 
Andeel  i  dens  Bestyrelse  ved  at  blive  Medlem  af  Undervis- 
ningsraadet, —  «det  syntes  mig  dog  nok  muligt »,  lyder  en 
indledende  Bemærkning  i  Andræs  nedenstaaende  Brev^  «at 
see  Sagen  fra  en  Side,  der  gjorde  Tilbudet  antageligt 
for  Dig».  Efter  imidlertid  at  have  erfaret  Læssøes  Be- 
slutning, saaledes  som  den  forelaa  ham  i  en  Afskrift  af 
Brevet  til  Lønborg,  kunde  Andræ  ikke  Andet  end  bi- 
falde den: 

«Dit  Brev  til  Lønborg»,  svarer  han  tilbage,  «stiller 
Forholdet  i  et  andet  og  klarere  Lys.  Det  har  i  enhver 
Henseende  min  fuldkomne  Billigelse,   og  jeg  troer  nu  selv, 


^)  Biografien  om  Andræ  vol.  II,  Tillæg  S.  131  fF.,  idet  jeg 
iøvrigt  benytter  Leiligheden  til  at  rette  en  Unøiagtighed  an- 
førte S.  131,  hvor  Lønborg  urettelig  er  nævnt  som  Chef  for 
den  militære  Høiskole  i  Stedet  for  som  Undervisningsdirektør 
ved  denne. 

at  det  var  rigtigt,  Sagen  blev  taget  paa  den  Maade.  Na- 
turligviis  gik  jeg  strax  til  Lønborg  for  at  tale  med  ham. 
Han  beklagede  meget  den  lilfærdighed  (sic)  —  om  For- 
ladelse —  hvormed  Du  havde  skrevet  til  Generalen  [Barden- 
fleth], og  indsaae  ikke,  hvad  der  nu  kunde  gjøres.  Efter 
nogen  Overveielse  lovede  han  imidlertid  at  faae  Barden- 
fleth til  at  oversende  Underviisningsraadet  den  hele  Corre- 
spondance.  Der  tilbød  sig  da  den  Udvei,  at  Raadet  kunde 
bede  Chefen  om  at  begynde  forfra  og  indlede  de  fornødne 
Underhandlinger  om  en  Kongelig  Tilladelse ;  thi  uden  denne 
lod  sig  nu  Intet  gjøre.  Ved  disse  Forhandlinger  vilde  Løn- 
borg forholde  sig  passiv,  men  lovede  mig  at  tage  sig  varmt 
af  Sagen  hos  B[ardenfleth],  hvis  det  lykkedes  at  faae 
Underviisningsraadet  til  at  gjøre  første  Skridt. 

«Saaledes  var  der  da  endnu  lidt  Haab,  og  Du  vil  let 
begribe,  at  jeg  først  ønskede  at  skrive,  naar  jeg  kunde  be- 
rette Dig  Udfaldet  af  Bjerrings  og  mine  Bestræbelser  for 
at  faae  alle  vore  ærede  Colleger  paa  vort  Partie.  — 

« Endeligt  kom  da  det  længselsfuldt  ventede  Møde  i 
Begyndelsen  af  denne  Maaned  [August  1844].  Efter  lang 
Snak  endtes  med  Votering  paa  et  af  mig  redigeret  Svar 
til  Chefen,  der  gik  igjennem  med  5  Stemmer  mod  2 
(Worishoffer  og  Steenstrup  vare  borte).  Dermed  var  den 
første  og  maaskee  største  Vanskelighed  overvunden,  og  et 
Par  Dage  efter  fortalte  Lønborg  mig,  at  B [arden flet hj  nu 
havde  erklæret  sig  villig  til  at  gaae  ind  med  en  Forestilling 
om  Sagen.  Ulykkeligviis  var  St[einmann]  i  de  Dage  borte, 
og  med  Generalstabens  Chef  meente  B[ardenfleth],  det  var 
hans  Pligt  at  tale,  forinden  der  skeete  Noget.  —  Da  Stein- 
mann  endeligt  kom  tilbage,  var  Kongen  reist,  og  nu  opstod 
det  Spørgsmaal,  hvorvidt  det  var  tilraadeligt,    at   lade  det 

komme  an  paa  en  skriftlig  Afgj øreise.  Lønborg  var  over- 
tydet om,  at  det  var  altfor  farligt,  da  der  derved  lettere 
kunde  risqueres  et  afgj  ørende  ugunstigt  Svar,  end  naar 
Vedkommende  først  kunde  drøvtygge  det  nogle  Dage 
med  Ewald  ^).  Saaledes  er  det  da  nu  besluttet,  at  lade  det 
staae  hen  til  Kongens  Hjemkomst,  hvilket  som  det  Sikkreste, 
vel  ogsaa  maa  ansees  for  at  være  det  Rigtigste,  uagtet 
det  i  og  for  sig  Ubehagelige  i  en  saa  lang  Uvished.  En 
officiel  Skrivelse  fra  Høiskolen  vil  der  jo  neppe  være  An- 
ledning til  at  sende  Dig  forinden  den  endelige  og,  som 
jeg  haaber,  gunstige  Afgj  øreise.  Privat  har  jeg  paataget 
mig  paa  Lønborgs  Vegne  at  lade  Dig  vide  det  Forefaldne. 
Han  selv  er  for  Øieblikket  borte  fra  Byen  (paa  Bornholm) 
og  var,  som  jeg  troer,  lidt  uvis  om,  hvad  han  skulde 
skrive.  At  Du  (som  jeg  har  forsikkret)  ikke  vil  refusere, 
naar  Du  nu  ansættes  paa  den  af  Dig  forlangte  Maade,  er 
jo  vel  en  Selvfølge. 

« løvrigt  bliver  det  ogsaa  Dag  for  Dag  mere  indlysende, 
at  Høiskolen  virkeligt  maa  gjøre  alvorlige  Skridt  for  at 
sikkre  sig  de  Dygtige  mellem  dens  forhenværende  Elever. 
Alle  Planer,  Programmer  etc.  gjælde  jo  til  Wandsbeck,  saa- 
længe  man  ikke  finder  Personer,  der  kunne  indblæse  dem 
Liv.  Desto  værre  veed  jeg  i  den  Retning  hverken  ud  eller 
ind,  men  troer  næsten  paa  Nødvendigheden  af  at  maatte 
vente  en  lang  Tid  endnu,  idetmindste  saalænge  til  vore 
nuværende  Elever  blive  udviklede  og  modnede.  Af  alle  de 
Ældre,  fra  først  til  sidst,  veed  jeg  foruden  Dig  selv  ikke 
en  Eneste,  som  man  kunde  ønske  at  faae  knyttet  til  Skolen, 


^)  Generalmajor  Carl  Ewald,  dengang   tjenstgjørende  Generaladjudant 
og  Chef  for  Kongens  Adjudantstab  (Dansk  biogr.  Lexikon  IV,  S.  619). 

ligesom  Du  ogsaa,  ved  at  indtræde  i  Underviisningsraadet, 
vil  blive  den  Eneste,  med  hvem  jeg  alvorligt  kan  arbeide 
sammen;  thi  Bjerrings  uhyre  civile  Beskedenhed  tillader 
ham  jo  sjeldent  at  have  nogen  Mening  om,  hvad  han  kal- 
der «militaire  Sager »,  og  Jonquiéres,  al  sin  Dygtighed 
uagtet,  staaer  paa  et  Standpunkt,  der  ikke  tilsteder  nogen 
fuldstændig  Udvexling  af  Ideer ». 

«Gid  vi  havde  saa  vel  Vinteren »,  længes  Andræ 

ogsaa  som  ung  Ægtemand,  «og  jeg  saae  Dig  sidde  her  i 
mit  Skab  med  Cigaren  i  Munden.    Lev  vel  og  skriv  snart  til 

Din 

Andræ»^). 


Som  bekjendt  endte  alle  Betænkeligheder  ved  Læssøes 
Ansættelse  som  fast  Lærer  ved  Høiskolen  med,  at  han  i 
Oktober  1844  opnaaede  den  paa  ønsket  Maade  med  Sæde 
og  Stemme  i  Undervisningsraadet. 

Ansættelsen  blev  imidlertid  af  ringe  Varighed,  lidet 
over  et  halvt  Aar.  Saaledes  som  de  nærmere  Omstændig- 
heder ved  den  pludselige  Afskedigelse  skildres  af  Læssøe 
i  et  Brev  til  en  unævnt  Ven,  « opstod  der  først  [alt 
een  Maaned  efter  Ansættelsen]  en  Uenighed,  da  en  yngre 
Lærer  paastod,  at  enhver  Lærer  havde  Ret  til  at  høre 
de  Andres  Forelæsninger,  og  erklærede  at  ville  gjøre  Brug 
af  denne  Ret  for   at   blive   bekjendt   med  Undervisningen 


^)  Brev  af  19,  August   1844. 

i  dens  hele  Omfang.  En  ældre  Lærer  ^)  indgav  endog  i  denne 
Anledning  sit  Forlangende  om  Afsked.  Herpaa  kom  en 
Kongl.  Resolution  med  en  Uartighed  mod  samtUge  yngre 
Lærere  og  en  Fornærmelse  mod  den,  der  havde  villet 
høre  Forelæsningerne,  det  Hele  støttet  til  et  Referat,  som 
var  givet  Kongen,  om  hvad  der  tildeels  var  foregaaet  under 
fire  Øine»  ^). 

For  Læssøes  Vedkommende  medførte  Sagen  i  Øie- 
blikket  ikke  Følger  udover  den  antydede  Uartighed,  men  bi- 
drog selvfølgelig  til  at  øge  den  Mistanke,  hvormed  han  paa 
Forhaand  var  modtaget  ved  Skolen  som  «den,  der  havde 
Ondt  i  Sindes.  «Men  ikke  ret  længe  efter »,  hedder  det 
videre  i  Læssøes  Brev,  «fik  en  Deel  afgaaede  Elever  den 
ulykkelige  Idee,  at  komme  med  en  Slags  Klage  overSteen- 
strup^),  og  nu  kom  hans  Tour  til  at  forlange  Afsked.  Det 
hjalp  kun  lidet,  at  alle  vi  yngre  Lærere  vare  totalt  udenfor 
de  afgaaede  Elevers  Beslutning,  og  at  vi  tvertimod  stode  i 
det  bedste  Forhold  til  Steenstrup,  som  ærligt  havde  under- 
støttet os  i  Underviisningsraadet  ved  forskjellige  Leilig- 
heder;  det  skulde   naturligviis  være   os,   der   spillede   under 


^)  Den  omst.  S.  loo  nævnte  Kaptain  Hoffmann,  med 
hvem  der  ved  Læssøes  Indtrædelse  i  Undervisningsraadet  be- 
frygtedes at  ville  opstaae  Krig  paa  Liv  og  Død,  omtalt  iøvrigt 
i  « Livserindringer »  af  Kaptain  Waldemar  Bauditz  (S.  loo)  som 
livlig  og  vækkende  i  sin  Underviisning  i  Chemi,  hvorimod 
«hans  Forelæsninger  i  Physik  ikke  vare  videre  gode». 

^)  Abrahamson,  1,  c.,  S.   17 — 18. 

^)  Davær.  Kaptain  Steenstiup,  Lærer  i  Krigsbygnings- 
kunst  m.  m.,  omtalt  i  ovennævnte  « Livserindringer*  (S.  100 
— loi)  som  «ilde  lidt  af  Eleverne  paa  Grund  af  sin  Lunefuld- 
hed og  Uretfærdigheds,  saa  at  « Eleverne  i  ældste  Afdeling 
indgave  en  begrundet  Klage  over  ham>. 

Dække  og  nu  vilde  bortjage  en  anden  gammel,  velfortjent 
Lærer».  Saaledes  opfattedes  Sagen  af  Højskolens  Chef,  og 
da  « Kongen  siden  sin  Thronbestigelse  ikke  havde  ophørt  at 
formane  enhver  Høiskoleelev,  der  kom  ham  under  Øine,  til 
ikke  at  troe  sig  klogere  end  ældre  Folk,  var  Intet  derfor  lettere 
end  at  overbevise  høie  Vedkommende  om  Nødvendigheden 
af  at  bibringe  de  unge  Oprørere  et  føleligt  Slag.  Derfor 
udvirkede  man  den  aldeles  lovstridige  og  umotiverede  Af- 
skedigelse for  Jonquiéres  og  mig.  For  mig  var  man  defini- 
tivt befriet,  og  man  har  sandelig  ikke  gjort  noget  Skridt 
for  at  faae  mig  igjen;  Jonquiéres  maatte  man  samme  Dag, 
som  man  meddeelte  ham  hans  Afsked,  tilbyde  Posten  paany; 
han  afslog  den  naturligviis,  og  det  er  først  efter  Artilleriets 
Anmodning,  at  han  har  lovet  at  fungere  som  Lærer  i 
næste  Cursus»  ^). 


Alt  forinden  Udstedelsen  af  den  kgl.  Resolution  (lode 
Mai  1845)  havde  Læssøe  afbrudt  sine  Forelæsninger  og 
begivet  sig  til  Opmaalingsarbeide  paa  Møen.  Dér  modtog 
han  Meddelelsen  om  den  pludselige  Afskedigelse  og  faa 
Dage  senere  et  Brev  fra  An  dræ,  hvori  denne  udtaler  sig 
om  Resolutionens  uventede  Indhold: 

«Kjøbenhavn,  Onsdag  Middag  [14.  Mai   1845]. 

«Kjære  Ven. 

Først  igaaraftes  fik  jeg  den  kgl.  Resolution  communi- 
ceret.    Uagtet  jeg   formoder,  at  Du  allerede  selv  har  mod- 


^)  Abrahamson  1.  c.,  S.   18 — 19,  jfr.   tHøiskolens  Jubilæumsprogram», 

S.  54. 

taget  den,  eller  idetmindste  modtager  den  samtidigt  med 
dette  Brev,  saa  vil  jeg  dog  for  en  Sikkerheds  Skyld  for- 
tælle, at  den,  foruden  det  vi  ventede  [d.  e.  hvorledes  der 
for  Elevernes  Vedkommende  skulde  forholdes  ved  Kaptain 
Steenstrups  Afgang],  endnu  indeholder  den  forbausende 
Bestemmelse,  at  Du  og  Jonquiéres  strax  skulle  af- 
gaae  fra  Høiskolen. 

«Jonquiéres  har  tilligemed  Resolutionen  erholdt  et  Brev 
fra  Bardenfleth,  hvori  han  opfordres  til  atter  at  overtage 
Posten  1846  Det  Hele  er  altsaa  møntet  paa  Dig,  eller 
maaskee  snarere,  om  endogsaa  ad  en  Omvei,  paa  Skolens 
fuldstændige  Ruin. 

«Jeg  er  endnu  altfor  forbauset,  altfor  indigneret  til  at 
kunne  skrive  noget  Fornuftigt.  —  Jonquiéres  er  i  det 
høieste  Raseri  over  den  skammelige  Behandling,  Modparten 
har  troet  at  kunne  byde  ham.  Han  ønsker  først  efter  nær- 
mere Aftale  med  Dig  at  gjøre  et  Skridt,  og  har  desaarsag 
i  Sinde,  saafremt  ikke  uoverstigelige  Hindringer  forbyde 
det,  paa  Fredagmorgen  at  gaae  med  Dampskibet  til  Møen 
for  mundtligt  at  afhandle  det  Fornødne. 

«Gjør  altsaa  i  intet  Tilfælde  noget  Skridt,  før  han  kom- 
mer til  Dig,  eller  før  Du  faaer  nærmere  Underretning,  og 
skriv  saa  snart  som  muligt  til 

Din 
Andræ». 

«E.  Skr.  Jeg  har  ikke  idag  talt  med  Nogen  af  Cote- 
riet.  Bjerring,  som  jeg  saae  iformiddag,  var  uforandret  og 
erklærede,  at  han  længe  havde  vidst,  at  Intet  var  saa  galt, 
at  det  jo  godt  kunde  skee.  Han  meente  iøvrigt,  ligesom 
jeg,  at  I  først  og  fremmest  bør  fordre  en  authentisk 
Fortolkning  af  Udtrykket  «afgaae>,  der  forstaaet  som 

definitiv  Afskedigelse    staaer    i    aabenbar  Strid    med    den 
P    Kgl.  Plan,  hvilket  man  dog  formodentlig  neppe  har  under- 
rettet Kongen  om»^). 


Med  hvilken  Sindsro  Læssøe  formaaede  at  stille  sig 
overfor  den  uretfærdige  Medfart,  der  saa  brat  afsluttede 
hans  militær- videnskabelige  Gjerning,  fremgaaer  af  hans 
Svar  faa  Dage  senere  paa  omstaaende  Brev  fra  Andræ. 

«Askeby  paa  Møen,  d.  30,  Mai   1845. 

«Kjære  Ven! 

Das  war  eine  Haupt-  und  Staatsaction !  At  vi  have  tabt 
Slaget  og  for  en  Tid  ere  Aors  de  combat^  det  er  vist  nok ;  men 
hvorvidt  vore  Modstandere  kunne  taale  at  vinde  mange  saa- 
danne  Slag,  det  er  en  anden  Sag.  Det  var  mig  meget  kjært, 
at  Jonquiéres  kom  herover;  vi  endte  og  vendte  Sagen  sam- 
men paa  alle  mulige  Maader,  og  til  hvilket  Resultat  vi  kom, 
vil  han  have  sagt  Dig.  Det  kan  ikke  hjælpe  at  gjøre  sig 
Illusioner;  man  maa  engang  beslutte  sig  til  at  tage  Verden, 
som  den  er.  Den  Allerhøieste  hører  til  samme  Kathegori  i 
Et  og  Alt  som  Bardenfleth-Lønborg;  der  skal  Pokker  gaae 
hen  og  lægge  Øret  til  end  et  Slag,  uden  engang  at  have 
den  Tilfredsstillelse,  at  Folk  veed,  hvorfor  man  faaer  Prygl. 
Saalænge  I  ville  holde  Jer  Kampens  Regler  efterrettelige,  vel, 
saa  lad  os  kjæmpe;  men  bruge  I  Vold,  nei  tak,  saa  ere  I 
de  Stærkere,  saa  helle  min  Leg.  Den  Sag  er  nu  meget  klar 
for  mig,  der  er  aldeles  ude  af  Kløerne  paa  de  Godtfolk.  At 
Du  har  en  langt  misligere  Stilling   midt   imellem   dem,   at  Du 


^)  Udhæv,  af  mig. 

har  en  lang  og  kjedsommelig  Kamp  ivente,  det   seer  jeg  kun 
altfor  vel. 

Hvad  der  for  Øieblikket  er  at  gjøre,  troer  jeg,  maa  ind- 
skrænke sig  til,  at  gjøre  dem  Frugterne  af  deres  Gjerning  saa 
bittre  som  muligt;  forurolige  dem,  maaskee  ydmyge  dem  og, 
hvem  vced,  om  ikke  ogsaa  tilsidst  knække  dem.  Det  er  i 
denne  Hensigt  at  Jonquiéres  og  jeg  bleve  enige  om,  at  han 
burde  udenvidere  afslaae  al  Forbindelse  med  dem,  saafremt 
Afskeden  skulde  staae  ved  Magt.  At  de  derved  komme  i  den 
betydeligste  Forlegenhed  synes  vist  nok;  indstille  at  Høiskolen 
skal  gaae  ind,  fordi  man  nu  heller  ikke  har  Lærer  i  Artillerie, 
kunne  de  ikke;  thi  saa  svares,  hvorfor  i  al  Verden  da  af- 
skedige den,  I  havde;  de  maa  altsaa  efter  al  Sandsynlighed 
henvende  sig  til  Artilleriecorpset.  Men  det  er  just,  som  det 
skal  være,  thi  dér  er  det  eneste  Sted,  hvorfra  vi  kunne  vente 
nogen  Hjælp,  og  det  gj ælder  kun  om  at  give  Fibiger^)  en 
passende  Leilighed  til  med  Ret  at  blande  sig  i  Sagen.  Naar 
det  endelig  skulde  komme  til  det  Yderste,  og  man  virkeUg 
ingen  Lærer  kunde  faae  i  Artillerie,  selv  efter  at  man  har  yd- 
myget sig,  ja  saa  er  det  en  anden  Sag,  saa  kan  Jonquiéres 
altid  træde  til. 

Hvad  sige  mine  ærede  forhenværende  Colleger  i  Under- 
viisningsraadet?  Lad  mig  vide  noget  derom.  Saa  ganske  stille 
kan  det  jo  ikke  være  gaaet  af,  eller  maaskee  gaae  af,  thi  det 
falder  mig  ind,  at  der  jo  rimeligviis  imorgen  som  den  sidste 
Lørdag  er  Samling.  Jeg  haaber,  at  Du  og  Bjerring  sørge  for, 
at  vi  Afdøde  faae  vore  Mindeord. 

Du  ærgrer  Dig  sagtens,  at  jeg  ikke  er  lidt  rasende  m.m.; 
men  jeg  kan  sandt  for  Herren  ikke.     Dersom  det   havde 


*)  Daværende  Oberstl.,   Stabschef  ved  Artilleribrigaden  J.  S.  Fibiger, 
Jonquiéres'    Forgænger   som  Lærer  i  Artilleri  ved  Høiskolen. 

truffet  mig  i  Kjøbenhavn,  saa  var  det  en  anden  Sag;  herovre 
staaer  jeg  ganske  som  Tilskuer;  det  forekommer  mig  saa  ind- 
lysende, at  der  ikke  er  nogen  sund  Virken  tænkelig  for  mig 
under  saadanne  Indflydelser  som  dem,  der  nu  have  Magten  paa 
Høiskolen,  at  jeg  ikke  kan  beklage,  at  jeg  er  fjernet  derfra. 
Resignere  mig  til  de  blotte  Foredrag  har  jeg  aldrig 
villet  og  vil  fremdeles  ikke.  Dernæst  seer  jeg  endnu  be- 
standigt ikke,  at  jeg  har  nogen  Skyld  i  den  hele  Kamp; 
havde  jeg  fremkaldt  den,  saa  kunde  det  maaskee  bebreides 
mig,  at  jeg  ikke  havde  indseet  de  Andres  endelige  Overmagt 
ved  en  souveræn  Villiesyttring ;  men  Kampen  kom  og  væltede 
sig  ind  paa  mig  Slag  efter  Slag;  og  Enden,  Resultatet  er 
saa  aldeles  fornuftløst,  saa  reent  ude  af  Forbindelse  med  alle 
Forudsætninger,  at  man  maa  tage  det  som  den  Storm,  der 
nu  raser  udenfor  mine  Vinduer  i  3  Dage,  men  ogsaa  engang 
hører  op.   — 

Jonquiéres  vil  have  meddeelt  Dig  min  Epistel  til  Barden- 
fleth. Som  Svar  har  jeg  modtaget  en  kort  og  god  Tilkjende- 
givelse  af,  at  man  efter  det  Kgl.  Rescript  anseer  al  Tjeneste- 
forbindelse med  mig  for  fuldkommen  hævet,  og  at  man 
ikke  vil  bevirke  authentisk  Fortolkning,  da  man  ikke  kan 
give  mine  Argumenter  nogetsomhelst  Medhold;  bene.- 

Jonquiéres  har  meddeelt  mig,  hvad  Svar  han  fik;  det 
synes  noget  mærkeligere;  men  derom  venter  jeg  at  høre 
fra  Dig. 

løvrigt  har  jeg  det  godt  nok.  Det  er  ganske  behageligt 
at  være  Høistkommanderende  paa  Møens  Land,  der  virkehg 
er  ret  smukt,  og  jeg  finder  mig  som  sædvanligt  vel  i  min  En- 
somhed, forsynet  som  jeg  er  med  al  Slags  medførte  Bekvemme- 
ligheder og  et  fortræffeligt  Bibliothek». 

«Vil  Du  hilse  Bjerring  og  sige  ham,  at  jeg  ganske 

hylder  hans  Troesbekjendelse  og  kun  vilde  ønske  mig  lidt  af 
hans   uforlignelige   Ligevægt,  den  jeg   desværre   aldrig   naaer». 

—  —    « Skriv   strax    til    mig,    som   jo   er   meget   uoplyst, 
og  tag  Dig  iøvrigt  Verden  ikke  for  nær. 

Din  hengivne  Ven 

F.  Læssøe»^). 


Lidt  vanskeligt  faldt  det   Andræ    at    efterkomme   sin 
Vens  Formaning  om    «ikke  at  tage  sig  Verden   for  nær». 


«Din  stoiske  Ro»,  svarer  Andræ  tilbage,  «kan  jeg 
beundre  og  maaskee  gjøre  mig  Haab  om  selv  om  føie 
Tid  at  naae,  men  endnu  er  jeg  langt  fra  at  have  til- 
kjæmpet  mig  den. 

« Desuden  synes  det  mig,  at  Nederlaget  for  en  stor  Deel 
er  begrundet  i  vor  egen,  ægte  danske  Passivitet.  Det 
er  gaaet  som  ved  Cavalleriangreb.  Den  Part,  der  først 
vender  Ryggen,  har  uigjenkaldeligt  tabt.  Havde  man 
derimod  sluttet  Geledderne  og  rask  ladet  staae  til,  vilde 
udentvivl  Modparten  være  bleven  nødt  til  at  smøre  Haser. 
At  stole  paa  Fibiger'ske  Reserver,  er  efter  min  Mening  kun 
at  gjøre  sig  Illusioner,  hvortil  jeg  for  Øieblikket  mindre 
end  nogensinde  føler  mig  oplagt.  Tvertimod  vil  jeg  af  al 
Kraft  forsøge  paa  at  bortjage  de  sidste  Phantasier  og 
grundigt  orientere  mig  i  det  reale  Snavs,  hvori  jeg  nu  en- 
gang er  bleven  henkastet.  Naar  jeg  kun  kan  philosophere 
mig  til  Ro,  tænker  jeg  nok  at  skulle  faae  fast  Bund  at 
staae  paa.   — 

«I  det  ordinaire  Underviisningsraad,  der  ganske  rigtigt 
afholdtes  den  31.  Mai,  Kl.  5V2  slet,  dreiede  Discussionen  sig 


^)  Udhæv,  tildels  af  mig. 

først  om  Dit  og  om  Dat,  syv  Lange  og  syv  Brede.  Endelig 
blev  det  os  communiceret,  at  Lærerposten  i  Artillerie  var 
vacant,  saasom  Chefen  havde  skrevet  til  Jonquiéres,  og 
saasom  denne  havde  svaret,  etc.  etc.  Imidlertid  kunde  man 
dog  gjøre  sig  Haab  om  at  faae  Lieuten.  Reich  ^),  naar 
Underviisningsraadet  blot  rigtigt  vilde  klemme  paa,  etc.  etc. 
—  Lang  Pause  —  Endelig  foer  Tolden  mig  af  Munden: 
«Jeg  var  overmaade  forundret  over  de  Complicationer,  der 
vare  indtrufne.  Jeg  kunde  slet  ikke  forstaae,  at  Rescriptet 
afskedigede  Lærernes  —  Afbrydelse:  «Det  var  en  Kgl. 
Allerh,  Bestemmelse »,  —  «Jeg  havde  den  dybeste  Ære- 
frygt for  Majestæten  og  derfor  en  ubegrændset  Tro  paa 
hans  Viisdom,  og  just  derfor  kunde  jeg  ikke  fatte,  at  Nogen 
havde  kunnet  see  Andet  end  en  temporair  Afgang  for 
Lærerne  som  for  Eleverne  i  de  Kongl.  Ord»  ^),  etc.  etc. 

«Conclusionen  var  altsaa,  at  Underviisningsraadet  burde 
udvikle  for  Chefen  de  Grunde,  der  syntes  at  gjøre  en  allerh. 
authentisk  Fortolkning  nødvendig  —  Pause  —  Ingen,  ikke 
engang  min  gode  Ven  Bjerring,  der,  in  parenthesi,  lige  fra 
Begyndelsen  af  har  været  momisk- stoisk,  quækkede  det 
Mindste.  —  Endelig  bemærkede  Commandeuren  [Lønborg], 


^)  Den  senere  Artillerioberst,  Krigsminister  i   1864. 

^)  Reskriptet  af  lode  Mai  1845  om  Læssøes  og  Jonquiéres' 
Afskedigelse  fra  Høiskolen  findes  hverken  i  Samlingen  af  mili- 
taire  Reskripter  eller  i  «Militairt  Repertorium»  for  1845;  heller 
ikke  i  « Fædrelandet*  for  1845  sees  det  omtalt,  hvorimod  de 
afgaaede  Elevers  Klage  over  Premierlieutenant  Steenstrup  om- 
handles i  en  Artikel  af  i.  Marts  1845  (Nr.  1828)  og  yderligere 
i  3de  Artikler  af  en  Unavngiven  om  «Den  militaire  Høiskole» 
(19 — 2ide  Mai  1845,  Nr.  1890 — 1892)  rettes  et  stærkt  Angreb 
paa  den  »Bardenfleth — Lønborgske  Styrelse  af  Skolen ». 

8* 

at  han  paa  det  Allerbestemteste  maatte  fraraade  Raadet  at 
gjøre  noget  saadant  Skridt.  Særdeles  douce  Svar  fra  mig, 
hvori  jeg  udtaler  som  min  urokkelige  Overbeviisning,  at 
Høiskolens  Vee  og  Vel  staaer  paa  Spil,  men  at  Alt  kan 
blive  saa  overmaade  rart,  naar  man  blot  vil  slaae  ind  paa 
den  af  mig  angivne  concilierende  Vei  —  Lidt  Snik  og 
lidt  Snak.  —  Rescriptets  Ord  findes  fuldkommen  klare  af 
Kellner  og  Hoffmann  —   Basta  U   — 

«I  de  siden  Mødet  forløbne  Dage  er  det  Mærke- 
ligste Følgende:  —  Høiskolen  har  skrevet  til  Artilleriet,  — 
Artilleriet  har  skrevet  til  Jonquiéres,  at  det  har  faaet  et 
saadant  Brev,  at  det  ikke  kan  ansee  Nogen  uden  ham  for 
skikket  til  at  overtage  Underviisningen  i  næste  Cursus,  og 
at  Brigaden  derfor  haaber,  at  han  paa  dens  Begjæring  og 
af  Hensyn  til  Vaabenets  Tarv  vil  paatage  sig  Posten;  — 
Jonquiéres  har  svaret,  at  han  af  dette  Hensyn  lod  sig  be- 
væge til  endnu  næste  Cursus  at  fungere.  —  Saavidt  ere 
Sagerne  komne.  Om  Artilleriet  har  svaret  Høiskolen,  og  i 
dette  Tilfælde,  hvad  det  har  svaret,  veed  jeg  endnu  ikke.  — 
Jonquiéres  meente  i  Førstningen,  at  Fibiger  vilde  rigtigt 
gribe  sig  an.  Efter  den  sidste  Tale,  jeg  havde  med  ham, 
lod  det  imidlertid,  som  om  dette  Haab  var  nær  ved  at 
glippe.  —  Jeg  for  min  Person  er  vis  paa,  det  glipper, 
løvrigt  har  Jonquiéres  i  disse  Dage  faaet  den  ansøgte  Per- 
mission til  at  foretage  en  Udenlandsreise  paa  lidt  over  eet 
Aar.  —  Han  vil  altsaa  i  intet  Tilfælde  retournere  til  iste 
Mai  næste  Aar. 

«Hans  Høivelbaarenhed  Chefen »,  slutter  Andræ  sit 
Brev,  «har  gjort  et  Skridt,  der  synes  at  være  i  forsonende 
Retning  mod  mig.  Han  har  nemlig  opfordret  mig  til  at 
ville  overtage  i  Løbet  af  Efteraaret  og  Vinteren  Underviis- 
ningen i  Mathematik  af  Hs.  høifyrstelige  Durchlaucht,  Prinds 

Nicolai  af  Gliicksburg,  der  med  tilstundende  Mai  Maaned 
af  Hs.  Majestæt  er  bestemt  til  at  gjennemgaae  Høiskolens 
Studier.  —  Jeg  har  ærbødigst  excuseret  mig  og  henledet 
Opmærksomheden  paa  min  Ven  Hrr.  Berg^)  ved  Acade- 
miet.  —  Blot  dette  nu  ikke  ogsaa  bliver  for  mig  en  crhnen 
læsæ  jnajestatis^. 

«Lad  mig  saa  snart  som  muligt  høre  fra  Dig  — 

Jeg  har  en  ganske  uendelig  Trang  til  at  modtage  nogle 
stoiske  Draaber,  hvoraf  Du,  i  Din  paradisiske  Landro,  jo 
har  Herrens  Velsignelse.     Lev  vel! 

« Mange  Hilsener  fra  min  Kone  og  fra  Mome  Bjerring. 

Din 

Andræ»  ^). 


^)  Omtalt  i  Biografien  om  Andræ  vol.  III.   S.  3. 
■^)  Brev  af  14.  Juni    1845;  Udhæv,  af  mig. 


VI. 


Fra    Læssøes    Krigsaar:    Hans    Redegj øreise    til   Krieger 

for    Afskedigelsen    fra     Overkommandoen     efter     Ulykken 

5.  April  i8^g   i  Eckernforde   Fjord  —   Læ  s  sø  e   omtalt  som 

Bataillonskommandør  paa  Als. 


JLlint  Brev  fra  Læssøe  af  30.  Mai  1845  er  det 
sidste,  der  foreligger  mig  af  hans  mange  Breve  til  Andræ, 
og  jeg  er  saaledes  ikke  i  Stand  til  paa  Grundlag  af  saa- 
danne  at  meddele  yderligere  om  Læssøes  Tilværelse  i  de 
følgende  Aar.  Umiddelbart  efter  Afskedigelsen  fra  Høi- 
skolen  var  han  beskjæftiget  med  Opmaalingsarbeide  paa 
Møen,  i  paafølgende  Somre,  1846 — 47,  i  Jylland;  og  at  der 
ogsaa  under  disse  Fraværelser  er  vexlet  Breve  mellem  begge 
Venner  fremgaaer  bl.  A.  af  et  lille  Brev  fra  Juni  1847, 
hvori  Andræ  udtaler  sig  om  Beregningen  af  forskjellige 
geodætiske  Punkter  i  Jylland  og  derhos  fortæller  om  en 
« Prøvefart  paa  vor  nationale  Jernbane*: 

lUdveien  gik  meget  langsomt,  da  vi  (samtlige  In- 
genieurer  og  Sagkyndige)  vare  af  paa  hvert  Sted,  hvor  der 

var  Noget  at  see.  Paa  Tilbageveien  blev  derimod  Styk- 
ket fra  Roeskilde  Banegaard  til  Overskjæringen  med  Kjøge- 
Landevei  tilbagelagt  i  i6  Minutter;  Resten  derimod,  hvor 
Banen  var  mindre  at  stole  paa,  i  en  forholdsviis  langt 
større  Tid,  nemlig  27  Minutter.  Bestemmelsen  er  at  gjøre 
bele  Veien  (Opholdene  underveis  fraregnede)  med  jevn 
Hastighed  i  40  Minutter.  Vogne  etc.  etc,  synes  at  være  i 
fortrinlig  Stand;  Penge  er  smidt  bort  som  Snavs,  især  ved 
Valby  ». 

—  —  « Tusinde  Hilsener  fra  min  Kone,  mine  Søn- 
ner og  mig. 

Din  hengivne 

Andræ»  ^). 

Af  særlig  Interesse  havde  det  selvfølgelig  været  at 
kunne  meddele,  hvad  Andræ  og  Læssøe  mulig  have  til- 
skrevet hverandre  i  de  trende  Krigsaar,  der  gav  Læssøe 
Leilighed  til  paa  saa  glimrende  Maader  at  lægge  sit  strate- 
giske Talent  for  Dagen.  For  begges  Vedkommende  fattes 
imidlertid  enhver  Antydning  af  en  Brevvexling  i  hine  Aar. 
Kunde  jo  tænkes,  at  Andræ  har  tilbageleveret  Læssøe, 
hvad  denne  har  tilskrevet  ham  under  Krigen,  idet  Læssøe 
siges  «i  Vinteren  1848  til  49  at  have  samlet  et  rigt 
Materiale  for  i  en  kommende  Tid  at  skrive  P'elttogets  Hi- 
storie*^).  Maaske  dog  snarere  en  yngre  Broder  af  Læssøe, 


^)  Brev  af  12.  Juni  1847.  En  spøgefuld  Udhævelse  i  Andræs 
Brev,  idet  Sønnerne  dengang  kun  vare  henholdsvis  3  og  2  Aar 
gamle. 

-)  Vaupell,    « Krigen   i    i848».  Forord  S.  VI,   jvfr.  samme 
Forf.s   « Krigen   i    1850*,  Forord  S.  VI^  hvorefter  Vaupell  i  sin 

Pastor  Læssøe,  har  Ret,  naar  han  besvarer  en  Forespørgsel 
af  mig  i  den  omhandlede  Retning  derhen:  «Jeg  troer  ikke, 
at  Deres  Fader  og  min  Broder  have  korresponderet  under 
Krigen.  Deres  Fader  misbilligede  Krigen;  han  fandt,  at 
det  var  Daarskab,  at  Danmark  vilde  føre  Krig  med  Preus- 
sen; det  vilde  jo  ogsaa  være  gaaet  os  galt,  dersom  Rus- 
land ikke  var  kommet  os  til  Hjælp.  Deres  Fader  udtalte 
sig  aabent  om  sin  Misbilligelse.  Min  Broder  var  enthou- 
si  as  ti  sk  for  Krigen,  idet  han  stolede  paa  det  gamle  Ord, 
at  Lykken  hjælper  den  Kjække^). 

« Mulig  har  denne  forskjellige  Opfattelse  af  Krigen 
standset  Korrespondancen.  Det  er  kun  en  Formodning  fra 
min  Side,  men  jeg  troer,  at  den  er  rigtig  »^). 

Men  om  end  Læssøes  Broder  kan  have  Ret  i  sin  For- 
mening —  dens  Begrundelse  tør  jeg  hverken  bestride  eller 


Fremstilling  har  benyttet  Læssøes  Dagbøger  fra  Krigen, 
løvrigt  fandt  Læssøe  selv  Anledning  til  at  udgive  noget  af 
sine  Optegnelser  fra  Krigstiden  i  en  lille  Brochure,  dateret 
Fredericia  den  i8.  Marts  1849:  « Anmærkninger  til  «Den 
slesvigske  Krig  i  1848  ved  en  Officeer  af  Armeen>  af  F.  Læssøe, 
Oberstlieutenant  i  Generalstaben » . 

^)  1  saa  Henseende  skriver  daværende  Premierlieutenant 
Gustav  Blom  til  Andræ  (i.  Oktbr.  1849):  —  —  « Læssøe 
mener,  at  vi  ved  en  dygtig  og  kjæk  Benyttelse  af  vor  Strids- 
magt ikke  blot  kunne  kue  Holstenerne ,  men  ogsaa  slaae  de 
øvrige  Tydskere  saaledes,  at  de  tabe  Smagen  for  at  blande 
sig  i  vore  Sager »,  —  en  sangvinsk  Tro,  der  visselig  ingensinde 
er  bleven  delt  af  Andræ. 

')  Brev  af  17,  Juni   1895;  Udhæv,  af  mig. 

bekræfte  —  er  Andræs  Efterladenskab  dog  ingenlunde 
blottet  for  Meddelelser  fra  Læssøe  i  de  omhandlede 
Krigsaar,  ihvorvel  de  ikke  ere  stilede  til  ham  selv.  Saa- 
ledes  foreligger  et  interessant  Aktstykke,  hvori  Læssøe 
gjør  Rede  for  den  sande  Sammenhæng  af  de  Omstæn- 
digheder, som  efter  Ulykken  i  Eckernforde  Fjord  bragte 
den  daværende  Krigsminister  Hansen  til  at  fjerne  ham 
og  General  Krogh  fra  Overkommandoen  under  Paa- 
skud af,  at  de  ved  Forsømmelse  i  at  efterkomme  givne 
Ordrer  vare  Medskyldige  i  det  ulykkelige  Udfald  af  hin 
Expedition  (5.  April  1849).  Forsvaret  for  Overkomman- 
doens Færd,  der  er  dateret  «Odense,  den  19.  April  1849* 
og  stilet  til  Læssøes  Ven  fra  Reiseaarene,  daværende  Pro- 
fessor Krieger,  foreligger  hos  Andræ  in  original  i,  og 
da  det  ikke  findes  optaget  hverken  i  Generalstabens  store 
Værk  «Den  dansk-tydske  Krig  1848 — 50*  eller  i  Vaupells 
« Krigen  i  i849»  og  kun  med  væsentlige  Unøiagtigheder 
og  Udeladelser  i  Sidstnævntes  Skrift  « Læssøes  Levned  »^), 
hidsættes  det  her  efter  Læssøes  Manuskript  i  sin  Helhed 
saalydende : 


^)  Til  Ex.  lader  Vaupell  (1.  c,  S.  128)  Redegjørelsen 
være  skrevet  fra  «Middelfart  d.  18.  April  i849»  [Udhæv. 
af  mig],  medens  rette  Sted  og  Dag  er  «Odense,  d.  19de  April 
i849»,  som  der  jo  overhovedet  i  nævnte  Skrift  af  Vaupell 
er  ikke  faa  Unøiagtigheder  i  Retning  af  Steds-  og  Tids- 
angivelser. 

« Odense,  d,  19de  April   1849. 

«Min  høistærede  Ven! 

De  vil  vistnok  med  flere  andre  ikke  uden  nogen  For- 
undring have  hørt,  at  Armeens  hidtilværende  Overcom- 
mando  er  bleven  rappelleret  kort  efter  Fjendtlighedernes 
Begyndelse,  og  De  vil  spørge  om,  hvad  der  kan  være 
Aarsagen  dertil.  Svaret  herpaa  vil  i  Kjøbenhavn  blive 
givet  af  mine  Uvenner  med  mere  eller  mindre  Aabenhed. 
Da  jeg  imidlertid  ikke  kan  ønske  at  overlade  Marken  alene 
til  disse,  saa  skal  jeg  tillade  mig  i  nedenstaaende  Linier 
at  fremstille  den  sande  Sammenhæng,  dog  naturligviis 
med  den  Discretion,  som  baade  den  Stilling,  jeg  har  be- 
klædt og  de  bestaaende  Krigsforhold  kunne  gjøre  Krav 
paa.  Der  kan  uden  Skade  siges  saa  meget,  at  Sagen  bli- 
ver klar. 

De  vil  vide,  at  mit  Forhold  til  den  nuværende 
Krigsminister  [General  Hansen]  allerede  fra  Begyndelsen 
af  det  forrige  Felttog  var  misligt,  og  De  vil  som  Politiker 
let  fatte,  at  det  havde  været  ganske  i  sin  Orden,  om  Krigs- 
ministeren ikke  havde  betroet  mig  i  nærværende  Felttog 
den  Tillidspost,  som  jeg  beklædte  i  det  forrige.  Han  gjorde 
det  imidlertid  uden  nogen  Tilskyndelse  fra  min  Side,  idet 
jeg  indskrænkede  mig  til  at  virke  for,  at  den  Overcom- 
mando,  der  valgtes,  hvad  enten  den  sammensattes  paa  den 
ene  eller  den  anden  Maade,  fik  fuld  Myndighed  over 
hele  Armeen  og  Frihed  til  at  handle  efter  egen  Be- 
slutning i  Alt,  hvad  der  angik  Krigsoperationerne. 

General  Krogh  fik  først  kort  førend  Fjendtlighedernes 
Udbrud  Overcommandoen  over  Armeen.  Krigsministeren 
havde  selv  Vinteren  igjennem  havt  Ledelsen  af  alle  For- 
beredelserne til  det  kommende  Felttog;  han  bestemte  selv, 

hvorledes  Tropperne  skulde  samles  førend  Felttogets  Aab- 
ning,  og  endelig  mødte  han  personlig  i  Armeens  Hoved- 
qvarteer  i  Assens  d.  29de  Marts.  Han  medbragte  ikke 
nogen  Operationsplan  •,  derimod  var  der  tidligere  paa  en 
indirecte  Maade,  nemlig  i  en  Afskrift  af  Marineministerens 
Ordre  til  Escadrechefen,  meddelt  Overcommandoen  en  al- 
deles uudførlig  Plan,  der  nu  strax  blev  frafalden;  det  samme 
var  Tilfældet  med  et  farligt  og  ikke  tilbørligt  forberedt 
coup-de-main,  som  Krigsministeren  med  særdeles  Varme  fore- 
slog, men  maatte  opgive.  Derimod  forlangte  han  haard- 
nakket,  at  General  Rye  d.  3die  April  skulde  rykke  ind  i 
Nordslesvig,  medens  Hovedarmeen  fra  Als  gik  ind  i  Sunde- 
ved. Ordren  om  Gen.  Ryes  Indrykning  meddeltes  paa  den 
Maade,  at  Krigsministeren  i  Assens  sendte  sin  Adj  utant  til 
Gen.  Krogh  med  Befaling  til  uopholdelig  at  give  Rye 
Ordre.  Denne  Krigsministerens  Befaling  blev  den  Dag  ikke 
exeqveret,  fordi  det  var  urigtigt  at  lade  det  jydske  Corps 
avancere,  førend  man  nærmere  havde  undersøgt  Fjendens 
Styrke  og  Planer  i  det  Sundevedske.  Krigsministeren  gjen- 
tog  imidlertid  sit  Forlangende  den  næste  Dag,  og  Ordren 
maatte  gives. 

Hovedarmeen  rykkede  ind  i  Sundeved  d.  3die  April 
for  at  handle  efter  den  Plan,  som  Overcommandoen  havde 
fattet  og  allerede  for  lang  Tid  siden  meddelt  Ministeren. 
Krigsministeren  blev  hjemme  i  Sønderborg,  men  allerede 
om  Middagen  Kl.  12,  d.  3die,  tilskrev  han  Gen.  Krogh,  at 
Intet  maatte  avantureres,  og  at  den  yderste  Forsigtighed  var 
nødvendig-,  denne  Skrivelse  modtog  Gen.  Krogh  under  Af- 
fairen  d.  3die.  Samme  Dags  Aften  forlangte  Krigsministeren, 
at  Gen.  Rye  øieblikkehg  skulde  meddeles  Befaling  til  at 
gaae  tilbage,  hvorfor  en  Dampbaad  endnu  om  Natten 
maatte  afgaae  fra  Sønderborg  for  at  bringe  Gen.  Rye  Ordre 
til  Retirade.   Samme  Dag  befalede  Krigsministeren  endvidere, 

at  en  Stilling  vestenfor  Dyppelbjerg  skulde  befæstes.  Det 
var  altsaa  allerede  paa  den  første  Dag  af  Krigsoperationerne 
kommet  saa  vidt,  at  Indrykningen  nordfra,  som  var  skeet 
imod  Overcommandoens  Villie,  maatte  forvandles  til  en 
Retirade,  hvorimod  man  dog  endnu  vilde  holde  Sundeved 
og  ikke  formente  Armeen  at  staae  slagfærdig  i  Sundeved 
foran  Dyppelbjerg. 

Den  5te  April  forlangte  Krigsministeren,  at  Dyp- 
pelbjerg skulde  befæstes  med  Tilsidesættelse  af  alle  andre 
mere  offensive  Arbeider  i  Sundeved,  og  at  Armeen  ved  et 
muligt  Angreb  skulde  trække  sig  tilbage  til  Dyppelbjerg 
selv  og  ikke  levere  noget  Slag  foran  Bjerget.  Vi  maatte 
nu  altsaa  ikke  mere  holde  os  i  Sundeved,  men  vi  havde 
dog  Lov  til  at  levere  en  Bataille  paa  Bjerget,  og  Udsigten 
til  at  vinde  en  Seir  var  altsaa  endnu  ikke  tilintetgjort. 

Den  7de  om  Aftenen  befalede  Krigsministeren, 
at  Armeen  ufortøvet,  altsaa  endnu  om  Natten,  skulde 
trække  sig  tilbage  til  Als,  men  at  der  dog  skulde  efterlades 
en  stærk  Arrieregarde  paa  Bjerget.  Muligheden  af  at  seire 
i  en  Bataille  var  altsaa  nu  forbi-,  derimod  var  det  os  dog 
endnu  tilladt  at  forsvare  Bjerget,  af  hvis  Besiddelse  saavel 
Sønderborgs  Sikkerhed  som  enhver  offensiv  Bevægelse  fra 
Als  er  betinget.  Da  denne  Ordre  ikke  blev  exeqveret  af 
Overcommandoen,  fordi  den  aabenbar  var  ulykkehg,  ud- 
stedte Krigsministeren  d.  8de  om  Formiddagen  sin 
Armee befaling,  hvori  det  tilkjendegives,  at  Armeen  først 
skal  slaaes,  naar  det  kan  skee  Mand  mod  Mand,  og  at 
Armeen  skulde  rømme  Sundeved.  Herved  nødtes  Overcom- 
mandoen til  at  udføre  Rømningen.  —  Den  8de  om  For- 
middagen befalede  Krigsministeren  dernæst  endvidere, 
at  Besætningen  paa  Dyppelbjerg  ikke  maatte  indvikles  i 
nogen  Fægtning,  hvis  Udfald  kunde  være  tvivlsomt,  det  vil 
sige,  Bjerget  skulde  forlades,    saasnart  Fjenden  alvorligt  an- 

greb  det;  Fjenden  kunde  nu  altsaa  tage  Bjerget,  naar  han 
vilde,  og  ved  at  sætte  sig  fast  derpaa  berøve  os  Muligheden 
af  en  Offensiv  fra  Als  og  gjøre  denne  Øs  Besiddelse  næsten 
unyttig  for  os  i  militair  Henseende. 

Endelig  d.  9de  befalede  Krigsministeren,  at  Hoved- 
qvarteret  skulde  forlægges  til  Middelfart,  og  Tropper  over- 
føres til  Fyen. 

De  seer,  hvilken  Scala  Krigsministeren  gjennem- 
løb  fra  d.  3die  til  d.  9de  April;  naar  jeg  tilføier,  at 
Fjenden  ikke  i  nogen  Maade  har  foranlediget  os  til  at  op- 
give vor  oprindelige  Plan  om  at  sætte  os  fast  i  Sundeved, 
at  den  gradvise  Opgivelse  af  Sundeved  lige  indtil  selve 
Dyppelbjerg,  Aispositionens  nødvendige  Udenværk,  altsaa 
ene  og  alene  er  bevirket  ved  Krigsministerens  stigende 
Ængstlighed,  saa  begriber  De,  i  hvilket  Forhold  Armee- 
commandoen  maatte  komme  til  ham.  Hans  Befalinger  udgik 
skriftligt  fra  Sygesengen,  som  han  næsten  hele  Tiden 
vogtede,  og  bleve  ikkun  udførte  efter  megen  Modstand  og 
under  Forestilling  om,  at  en  fornuftig  Ledelse  af  Armeen 
var  umuHg  under  en  saadan  Indblanding  fra  Ministerens 
Side.  Han  gjentog  idelig,  at  han  ikke  vilde  blande  sig  i 
Operationerne,  men  De  seer,  hvad  han  gjorde.  Det  var 
naturligviis  nødvendigt  for  Overcommandoen  at  gjøre  ham 
opmærksom  paa  Conseqventserne  af  hans  Befalinger,  og  at 
betyde  ham,  at  Ansvaret  maatte  falde  paa  ham  for  Opera- 
tionernes uheldige  Gang. 

Der  har  De  den  sande  Grund  til  Overcomman- 
doens  Rappellering,  forsaavidt  den  ikke,  hvad  mig 
angaaer,  er  besluttet  for  lang  Tid  siden  og  kun  opsat, 
fordi  man  vilde  oppebie  en  beqvem  Leilighed.  Krigs- 
ministeren har  angivet  en  anden  Grund,  der  kan 
give  Anledning  til  en  Anklage  imod  Overcommandoen,  som 
efter  min  Overbeviisning  er  ligesaa  odiøs   som  den  er  uret- 

færdig.  Han  har  rappelleret  Overcommandoen  paa  Grund 
af  Affairen  ved  Eckernforde.  At  anklage  Overcom- 
mandoen for  hiin  Ulykke  er  odiøst,  fordi  Mængden,  irri- 
teret over  Ulykken  og  bevæget  af  Medlidenhed  med  Ma- 
rinen, med  Begjærlighed  vil  kaste  sig  over  det  Offer,  der 
bydes  den  af  en  tilsyneladende  Upartisk,  ja  af  den,  som 
snarere  maatte  antages  at  være  tilbøielig  til  at  forsvare  for 
ivrigt,  end  til  at  angribe  for  haardt;  det  er  uretfærdigt^), 
fordi  Armeens  Overcommando  har  handlet  efter  Overveielse 
og  i  fuldeste  Overensstemmelse  med  Escadrechefen,  der  ikke 
har  gjort  fjerneste  Indvending  imod,  hvad  der  ønskedes  fra 
Armeens  Side,  uagtet  det  var  ham  fuldt  vel  bekjendt,  at 
man  aldrig  kunde  have  isinde  at  sætte  vore  Skibe  paa 
Spil  for  at  opnaae  det,  som  man  vilde  ved  Eckernforde, 
hvilket  kun  var  en  AUarmering,  i  hvis  Natur  det  ligger,  at 


^)  Man  bemærke  exempelvis  den  besynderlige  Maade, 
paa  hvilken  Sætninger  og  Ord  ere  omskrevne  eller  udeladte 
i  Gjengi velsen  hos  Vaupell  af  Læssøes  Manuskript.  De  af 
Manuskriptet  sidst  anførte  15  Linier  lyde  nemlig  hos  Vaupell 
(1.  c,  S.  131 — 132)  —  med  Udhæv,  af  mig  for  at  pointere 
Afvigelserne  —  saaledes: 

«Der  har  De  den  sande  Grund  til  Overkommandoens 
Afgang;  .  .  .  .  [udeladt  22  Ord],  Krigsministeren  har  frem- 
skudt en  anden,  der  ....  [udeladt  10  Ord]  efter  min  Over- 
bevisning er  lige  saa  uretfærdig,  som  den  er  afskylig. 
Han  har  rappelleret  Overkommandoen  paa  Grund  af  Ulykken 

ved  Ekernforde [udeladt  6  Ord].    Det  er  stygt,  fordi  den 

tankeløse  Masse,  oprørt  over  Ulykken  og  bevæget  af  Med- 
lidenhed med  Marinen,  let  ledes  til  at  kaste  sig  over  dette 
Offer,  der  bydes  dem  af  en  tilsyneladende  upartisk  Mi- 
nister, uden  at  undersøge  Skyld  eller  Uskyld.  Den 
er  uretfærdig*   osv. 

de  Kræfter,  der  anvendes   til   at   allarmere,    ikke   skulle   ud- 
sættes   for    Tilintetgjørelse.      Det    var    tydeligt    og    bestemt 
udtalt    af   Overcommandoen,    at    Foretagendet    kun    skulde 
være  en  Allarmering.    De  sande  Grunde  til  Ulykken 
ved  Eckernforde   ere   dels   et   uforudseeligt   Sammenstød 
af  Uheld,    dels   vor   Marines,  ogsaa  af  mange  Andre   delte 
Tro    paa,    at    et  Linieskibs    mægtige  Batterie    af  40^)   svære 
Kanoner    med    Lethed    vilde   tilintetgjøre   Landbatterier,    be- 
satte med   nogle   faa  Kanoner.     Det   vilde   være   let   at   op- 
lyse,   at    Marineministeren    ikke    har    antaget    Opgaver    af 
uendelig  vanskeligere  Art   for   uudførlige.   —   Der   kan   ikke 
findes  noget  kraftigere  Beviis  for,  at  Armeens  Overcommando 
er  uskyldig   i  Ulykken  ved  Eckernforde,    end   at   Escadre- 
chefen^)  staaer  urørt  paa   sin  Post,  thi   han   har   som   sagt 
handlet  i   fuld   Enighed    med  Overcommandoen,    og    det    er 
ham  og  ikke   denne,    der    skulde   forudsee   de   Ulykker,  der 
muligviis  kunde    følge   af  et   maritimt   Foretagende,    ligesom 
det   var   ham,   der   skulde   give  Dispositionen   til   Foretagen- 
dets  Udførelse.     Det   være    langt    fra    mig    herved    at   ville 
kaste  nogen  Skyld  paa  Escadrechefen ;  men  jeg  anfører  det 
kun  for  at  vise,   at   den   sande  Grund   til  Rappelleringen  af 
Armeens    Overcommando    ikke    kan    være    den    af    Krigs- 
ministeren   angivne,    thi    det   er    klart,  at   det   er  en  Absur- 
ditet at  rappellere^)  Armeens  Overcommando  paa  Grund   af 
Ulykken  og  at  lade  Escadrechefen  blive  staaende. 

Efter  at  jeg  nu  har  oplyst  Dem  om  den,  saa  at  sige, 
personlige  Side  af  Sagen,  skal  jeg  tilføie  et  Par  Ord  om 
den   almindelige,    for    at    De    kan    see,    hvorvidt    der   er 


^)  Hos  Vaupell  (1.  c.,   S.    132)  hedder  det:    «8o  svære  Kanoner». 

')  Kommandør  Hans  Georg  Garde  (Dansk  biogr.  Lexikon  V,  S,  566). 

^)  «Forrykthed  at  hjemsende*,  hedder  det   hos  Vaupell  (1.  c,  S.  133). 

skeet  Skade  eller  Gavn  ved  Personalforandringen.  Allerede 
siden  Mai  Maaned  i  forrige  Aar  [1848]  har  jeg  anseet 
General  Biilow  for  den  Mand,  der  var  meest  skikket  til 
at  træde  i  Spidsen  for  Armeen;  han  har  Mod,  Villie  og 
megen  Tro  paa,  at  hvad  han  foretager  sig,  vil  lykkes;  det 
er  den  halve  Seir.  Hans  Stabschef  er  vant  til  Forretninger 
og  derfor  vel  skikket  til  at  holde  Commandocontoiret  i 
Orden,  og  hans  Souschef,  Captain  Kauffmann^)  er  en 
dannet  Militair  og  en  dygtig  PersonHghed.  Jeg  troer  ikke, 
at  Armeen  tidligere  har  havt  nogen  Overcommando,  der 
var  saa  vel  skikket  til  at  føre  den  til  Held.  Det  er  altsaa 
min  Mening,  at  den  skeete  Fordreining  kan  blive  til  sand 
Lykke  for  Landet,  dog  kun  under  een  Betingelse:  at 
den  nye  Overcommando  faaer  frie  Hænder,  forsaa- 
vidt  som  ikke  politiske  Forhold  binde  dem.  Ved- 
bliver derimod  Krigsministerens  directe  Indblanding  i  Ar- 
meens Operationer,  saa  vil  den  nye  som  enhver  anden 
Overcommando  ikkun  udrette  saare  Lidet. 

En  umaadelig  stor  Feil  er  efter  min  Mening  begaaet 
ved  at  forlade  Sundeved  og  Dyppelbjerg  saagodt  som  uden 
Sværdslag,  thi  vi  have  derved  tabt  Chancen  for  at  vinde 
en  Bataille  paa  den  for  os  gunstigste  Kampplads,  og  den 
militaire  Betydning  af  Als  som  offensiv  Flankestilling  er 
forbi,  eftersom  Fjenden  nu  kan  sætte  sig  fast  paa  Bjerget 
og  gjøre  os  det  ligesaa  vanskeligt  at  komme  fra  Als  til 
Sundeved,  som  det  Omvendte  er  det  for  Fjenden.  Lignende 
Feil  ville  fremdeles  blive  begaaede,  naar  Operationerne 
ledes  fra  Ministerens  Cabinet  eller  Sygeseng.  En  Armee 
kan    kun    commanderes    vel    af   dens    General.     Jeg 


^)  Heinrich  A,  Th.  Kauffmann,  senere  bl.  A.  Amtmand  i  Holsten 
og  i  1864  Stabschef  ved  Overkommandoen  (Dansk  biogr.  Lexikon  IX, 
S.   105. 

haaber,  at  den  nye  Overcommandos  Selvstændighed  vil 
styrkes  ved,  at  dens  Forgjænger  har  kæmpet  for  sin.  Man 
kan  dog  ikke  godt  skifte  General  ugeviis. 

De  veed  rimeligviis,  at  Ministeren  har  ansat  mig  ved 
Generalcommandoen  i  Odense  paa  en  Retraite-  og  In- 
validpost. Det  er  en  Feil  af  ham,  thi  han  veed,  at  jeg 
kan  slaaes,  og  vi  have  ingen  Overflødighed  paa  Kræfter. 
Han  burde  have  givet  mig  en  Commando  i  Armeen.  Der- 
imod er  det  rigtigt,  at  jeg  er  gaaet  af  som  Stabschef,  thi 
en  ny  General  skal  have  frie  Hænder,  og  Strid  imellem 
Ministerium  og  Overcommando  bør  der  ikke  være. 

De  vil  nu  omtrent  kunne  oversee  Sagens  Sammenhæng; 
en  Deel  af  den  vil  interessere  Dem,  fordi  den  er  vigtig  for 
Landet,  en  anden  Deel  vil  De  læse  med  Deeltagelse,  fordi 
De  beærer  mig  med  Deres  Venskab. 

Lev  vel! 

Deres 

hengivne 

F.  Læssøe. 


P.  S. 


Netop  som  jeg  har  sluttet  dette  Brev,  modtager  jeg  et 
Par  Breve  fra  Kjøbenhavn,  hvori  man  underretter  mig  om, 
at  der  ganske  rigtigt  er  bidt  paa  den  udkastede  Madding, 
og  at  Don  Basile  er  i  fuld  Virksomhed.  Den  Version,  som 
er  mig  berettet,  lyder  paa,  at  jeg  skal  have  glemt  eller 
siddet  overhørig  en  Ordre  fra  Krigsministeren,  der 
indeholdt  en  Tilbagekaldelse  af  Expeditionen  til  Eckernforde, 
at  jeg  derved  skal  have  foraarsaget  Ulykken  og  derfor 
være  afsat.  Jeg  kommer  altsaa  til  at  føie  et  Par  Ord  til 
endnu  og  bede  Dem   om   et   Par  Øieblikkes  Taalmodighed. 

En  Ordre  om  Tilbagekaldelse  er  aldrig  givet.  Krigs- 
ministeren  har   derimod   i   sin   Afsættelsesskrivelse   til   Over- 

commandoen  bebreidet  denne,  at  den  ikke  contramanderede 
Expeditionen  til  Eckernforde,  efter  at  han  havde  skrevet, 
at  Intet  maatte  avantureres,  og  efterat  General  Rye  havde 
faaet  Ordre  til  Retirade.  Jeg  svarer  derpaa,  først  at  Over- 
commandoen  ingen  Anelse  havde  om,  at  der  avantureredes 
Noget  ved  Expeditionen,  og  dernæst,  at  det  var  af  Vigtig- 
hed, at  Expeditionen  skeete  ogsaa  efterat  Gen.  Rye  var 
givet  Ordre  til  Retirade;  thi  vi  ventede  en  Bataille  den  5te 
—  hele  Armeen  stod  om  Morgenen  paa  Allarmpladsen  — 
og  Angrebet  ved  Eckernforde  var  betænkt  til  den  4de  om 
Aftenen,  for  at  Efterretningen  om  det  kunde  indtræffe 
under  Bataillen  d.  5te,  og  Fjendens  Bevægelser  derved 
hæmmes.  Det  vil  desuden  til  enhver  Tid  være  os  af  Vig- 
tighed ved  Allarmeringer  og  virkelige  Angreb  at  tvinge 
Fjenden  til  at  beholde  en  Deel  af  sin  Troppestyrke  i  den 
sydlige  Deel  af  Slesvig  og  i  Holsteen.  Ligesaalidet  som 
Overcommandoen  saaledes  har  undladt  at  udføre  en  Ordre 
fra  Krigsministeren  om  at  tilbagekalde  Expeditionen,  ligesaa 
lidt  har  den  selv  havt  Grund  til  at  ophøre  at  ansee  den 
for  nyttig.  Der  var  fuldt  saa  gyldige  Grunde  for  Expedi- 
tionen d.  4de  April,  da  den  skulde  udføres,  som  den  2den 
April,  da  den  besluttedes^). 

Til 

Hr.  Professor  Krieger». 


^)  Alle  Udhævelser  ere  af  mig  til  An skueliggj øreise  for  mindre 
krigsinteresserede  Læsere  af  Hovedpunkter  i  Redegjørelsen.  Ligeledes  har 
jeg  paa  tvende  Steder,  hvor  der  i  Manuskriptet  foreligger  en  vid  Adskil- 
lelse mellem  tvende  Sætninger  for  ligesom  at  antyde  et  Hvilepunkt  ved 
Læsningen,  foretrukket  at  gjengive  denne  Adskillelse  ved  Hidsætteise  af 
en  ny  Linie. 


FRA     LÆSSØES    KRIGSAAR.  I3I 

Hvorledes  Andræ  har  dømt  om  denne  Redegj øreise 
for  de  sande  Grunde  til  Fjernelsen  af  Overkommandoen 
efter  Ulykken  ved  Eckernforde,  er  mig  ikke  bekjendt.  Jeg 
mindes  ingensinde  at  have  hørt  ham  omtale  den  og 
skulde  nærmest  tro,  at  den  —  som  saa  meget  Andet  af, 
hvad  der  er  efterladt  af  ham,  —  har  henligget  urørt 
i  hans  Gjemmer  uden  at  blive  foreviist  eller  blot  om- 
talt til  Nogen,  end  ikke  til  en  saa  nærstaaende  militær- 
videnskabelig Ven  som  afdøde  General  Zachariae,  der  i 
nogle  Linier  til  mig  kort  efter  Andræs  Død  udtaler  sin 
Glæde  over  at  «maatte  gjøre  sig  bekjendt  med  nogle  af 
de  efterladte  Papirer,  deriblandt  et  Brev  fra  Læssøe  ved- 
rørende Eckernforde-Affæren^.  Næppe  kan  der  imidlertid 
tvivles  om,  at  Andræ,  der  fuldtud  var  kjendt  med  den 
stærke  Uvillie,  der  næredes  af  Krigsministeren,  General 
Hansen,  mod  Læssøe  personliga),  og  som  vi  andetsteds 
har  seet  beundrede  Læssøes  strategiske  Egenskaber  i  Ledel- 
sen af  Slaget  ved  Slesvig^),  i  alt  Væsentligt  har  samstem- 
met med  denne  Redegjørelse  og  delt  den  Indignation,  som 
vaktes  hos  Læssøes  militære  Kammerater  ved  General 
Hansens  uretfærdige  Adfærd  mod  Overkommandoen,  sky- 
dende Eckernfordeulykken  frem  som  et  Paaskud,  medens 
den  sande  Grund  var  Overkommandoens  Fasthed  og  Til- 
retteviisninger  over  hans  utilbørlige  Indblanden^). 


^)  —  »Imidlertid  var  Læssøe  nu  engang  hadet  [Udhæv,  af  mig] 
af  Krigsministeren*,  hedder  det  S.  152  i  < Krigserindringer  fra  1848 — 505) 
af    Oberst  Jacob  Ræder. 

')  Biografien  om  Andræ  vol.  III,  Tillæg,  S.  234. 

^)  I  et  lille  Brev  20  Aar  senere  (20de  Januar  1869) 
fra    Læssøes    militære    Samtidige,    daværende    Ingeniørkaptain 

9^ 


1^2  RELATIONER    MELLEM    ANDRÆ    OG    LÆSSØE. 


Lad  mig  til  Charakteristik  af  Læssøe  i  hine  Krigs- 
aar  føie  nogle  Bemærkninger,  hvormed  en  af  ham  og 
Andræ  skattet  yngre  Ven,  daværende  Premierlieutenant  i 
Generalstaben,  Gustav  Blom^),  omtaler  sit  Tjenesteforhold 
under  Læssøe,  da  denne  fra  September  1849  ^il  midt 
i  Juli  1850  laa  i  Kantonnement  paa  Als  som  Chef  for  12te 
Infanteribataillon.  Kun  med  Besvær  havde  Blom  opnaaet 
at  erholde  sin  Uddannelse  som  Infanteriofficeer  ved  en  Ba- 
taillon,  for  hvilken  Læssøe  var  Chef.  «Da  jeg  yttrede 
Ønsket  til  vor  Stabschef,  Wørishøffer,  om  at  komme  til 
1 2te  Bataillon»,  skriver  han  fra  Sønderborg  til  Andræ, 
«fik  jeg  en  lang  Alen  Væv  til  Svar;  da  nu  Meza  er 
saa  indsvøbt  i  sin  Storheds  Kappe,  at  han  er  aldeles 
utilgjængelig,    henvendte    jeg    mig    til    Bruun^)    for    gjen- 


Schovelin,  skriver  denne  —  unægtelig  med  Tanken  ogsaa 
paa  den  Uret,  der  overgik  Læssøe  ved  Afskedigelsen  fra 
Høiskolen  —  fra  Nizza  til  Andræ: 

—  —  « Uagtet  jeg  nu  har  erhvervet  mig  en  ikke  ringe 
Færdighed  i  at  faae  Tiden  til  at  gaae  uden  at  bestille  Noget, 
er  det  dog  nødvendigt  undertiden  at  tage  en  Bog  i  Haanden, 
og  jeg  har  da  fundet,  at  det  Bedste,  jeg  kan  gjøre,  er  at  op- 
friske mine  Kundskaber  i  Differential-  og  Integralregning.  Det 
er  et  Arbeide,  som  ikke  er  anstrengende  og  som  heller  ikke 
sætter  Lidenskaberne  i  Bevægelse,  saaledes  som  f.  Ex.  Læs- 
ningen af  Abrahamsons  Biografi  af  Læssøe.  Ved  at  gjennem- 
læse  denne,  yaagnede  hos  mig  saa  mange  oprørende  Erin- 
dringer, at  jeg  flere  Gange  maatte  lægge  den  tilsiden. 

^)  Dansk  biogr.  Lexikon  II,  S.  417. 

')  Ifølge  godhedsfuld  Oplysning:  «Oberstlieutenant  Eusebius  v.  Bruun, 
som   1849  var  høistkommanderende  Artilleriofficer  ved  Flankecorpset». 

nem  ham  at  opnaae  mit  Ønske,  naar  Forsættelsen  engang 
skal  skee,  men  fik  til  Svar,  at  han  vilde  sætte  sig  der- 
imod, fordi  Læssøe,  trods  sine  øvrige  gode  Egenskaber, 
var  ^Republikaner*,  og  jeg,  der  især  i  politisk  Hen- 
seende var  en  svag  Charakteer,  let  kunde  lade  mig  for- 
lede til  at  gaae  ind  paa  samme  Galskab,  hvilket  Bruun, 
som  min  forstandige,  velsindede  Beskytter,  skyldte  mig  at 
hindre  mig  i,  selv  mod  min  Villie»^). 

Trods  Faren  for  Smitte  af  republikansk  Galskab  op- 
naaede  dog  Blom  i  Efteraaret  1849  ^.t  blive  ansat  ved  12te 
Bataillon  paa  Als.  «Med  Læssøe  har  jeg  talt  et  Par 
Gange »,  skriver  han  faa  Dage  efter  Ankomsten  til  Andræ, 
«og  saavidt  jeg  har  kunnet  skjønne,  finder  han  sig  ret  vel 
i  sin  Stilling,  hvormeget  den  end  er  underordnet  den,  han 
beklædte  indtil  for  et  halvt  Aar  siden.  Han  lever  meget  ind- 
getogent  i  sit  Qvarteer,  Hagenbjerg  Præstegaard;  han  tager 
saa  at  sige  aldrig  ud  i  Besøg,  og  der  kommer  heller  Ingen 
til  ham;  men  desto  ivrigere  er  han  i  Tjenesten.  Der 
hersker  fleersidig  Virksomhed  ved  Bataillonen ;  foruden  den 
daglige  Vagttjeneste,  de  befalede  Eftersyn  og  Istandsættelser 
af  Vaaben,  Klæder,  Vogne  osv.,  have  vi  desuden  i  fuld 
Gang  en  Skriveskole  for  Undercorporaler  og  Hornblæsere, 
en  Musikskole  til  Uddannelse  af  et  Musikcorps,  Skiveskyd- 
ning i  temmelig  stor  Udstrækning,  desuden  daglig  Øvelse 
i  Exercits,  Evolering  og  spredt  Fægtning. 

«Ved  alt  dette  er  Læssøe  stadig  paa  Færde,  deels  som 
Tilsynsmand,  deels  som  Leder  for  Øvelserne.  Ved  Evolerin- 
gerne  commanderer  han  selv,  rimeligviis  ligesaameget  for  selv 


^)  Brev  af  23.  August   1849;  Udhæv,  af  mig. 

at  komme  ind  i  Kunsten  som  for  at  indvie  sine  talrige  offi- 
cie7'S  de  fortiine  i  den.  Disse  holde  i  det  Hele  ikke  synder- 
lig af  at  staae  ved  I2te  Bataillon  paa  Grund  af  den  strenge 
Tjeneste  ved  samme  og  søge  derfor  flittig  om  Forsættelse; 
Læssøe  er  nemlig  vel  respecteret  og  næsten  frygtet, 
men  ingenlunde  afholdt  af  sine  Undergivne.  At  han 
i  politisk  Henseende  har  bevaret  sin  Kjærlighed  til  Friheden 
og  Folkeligheden,  behøver  jeg  næppe  at  bemærke. 

«Han  er  ogsaa  en  Fjende  af  « Slesvigs  Selvstændighed*, 
hvis  hele  Urimelighed  og  Galskab  det  forekommer  mig,  at 
Etatsraad  Spandet  tydelig  har  paaviist  i  Berlingeren ^) ;  men 
hvad  Delingen  angaaer,  da  vil  Læssøe  kun  godvillig  af- 
staae  Landet  til  Slien  og  Dannevirke,  idet  han  anseer 
Resten  for  væsentlig  dansk  og  mener,  at  vi  ved  en  dygtig 
og  kjæk  Benyttelse  af  vor  Stridsmagt  ikke  blot  kunne  kue 
Holstenerne,  men  ogsaa  slaae  de  øvrige  Tydskere  saa- 
ledes,  at  de  tabe  Smagen  for  at  blande  sig  i  vore 
Sager»  ^). 

Af  et  følgende  Brev  fremgaaer,  at  Forholdet  mellem 
Blom  og  Læssøe  efterhaanden  blev  meget  kordialt  og 
uanseet  Subordinationen  saare  ligefremt: 

«Mit  Opholdssted  her»,  skriver  han  til  Andræ  fra 
Brandsbøl  paa  Als,  «er  ikke  det  allerhyggeligste:  Lavt  til 
Loftet,    snevert   mellem   Væggene,    tarveligt    Lys    fra   Vin- 


^)  Der  sigtes  til  en  Artikel  af  E*^atsraad  vSpandet  (Dansk  biogr. 
Lexikon  XVI,  S,  189)  i  « Berlingske  Tidende»  d.  26.  Septbr.  1849,  over- 
skrevet « Ville  Fredspræliminairerne  af  lode  Juli  1849  kunne  tjene  til 
Grundlag  for  en  endelig  Fred?» 

*)  Brev  fra  Himmark  paa  Als  den   i.  Oktbr.    1849;    Udhæv,    af  mig. 

duerne,    Snavs    paa    Gulvet    og    i    Maden,    eneste    Indgang 
gjennem    Soldaternes   Stue,    saa   jeg   er   stadig   deelagtig   i 
deres    «Blaamands»    Tobaksrøg,    i    deres    Snak    og    deres 
Viser.      Men    ligemeget!   jeg   har  det   dog  godt.     Jeg    har 
Tjeneste  nok  til  at  kunne  more   mig  i   min  Fritid,   og  jeg 
kommer    godt    ud    af  det   med    mine    Omgivelser,    og    har 
navnlig  megen  Fornøielse  af  Læssøe.     Til  ham  kom- 
mer jeg  et  Par  Aftener   hver  Uge,  og   han   gjennemgaaer 
da  med  mig  Revolutionskrigenes  Slag  efter  Jomini's  Værk 
med   tilhørende  Planer,  hvilket    i  og   for   sig  jo   er   meget 
godt,    men   bliver   det   endmere  ved  de  Bemærkninger  an- 
gaaende  vore   egne  Forhold,  hvortil   Læssøe  foranlediges. 
«Forresten    er    han    meget    bidsk    og    stridig    og 
morer  sig  ypperligt  ved  at  disputere.  En  af  hans  Ynd- 
lingsmanoeuvrer,  for  at  komme  i  Kast  med  mig,  er  at  pro- 
clamere  mig  som  Partigjænger  for  Deres  Meninger  og  der- 
næst  drage   tilfelts   mod    <?:de   Lærdes,    med   hvilket   Navn 
han  betegner  dem,  Napoleon  kaldte  les  idéologues.    Da  der 
forresten    Intet    er    iveien   for    at   besvare    hans  Spot    med 
Grovhed,   hans   Fanatisme   med  Spydighed,  kan  jeg  endda 
tilnød    bjerge    mig,    selv    naar    han    svinger    sit    Slagsværd 
drabeligst,    og    disse    Skjærmydsler    indflettes    ret    lystigt    i 
den  alvorligere  Sysselsættelse«  ^). 

Som  man  seer,  er  den  23-aarige  Lieutenant  Blom 
ikke  fri  for  at  være  meget  uforbeholden  i  sin  Omtale  af 
nærmeste  Militærforesatte  paa  Als,  —  næsten  fjendsk  om 
Høistkommanderende  paa  Øen,  Oberst  de  Meza,  om  hvem 
det  hedder:    ^Meza   er   maaskee  netop  en  Ty  pus   for  vore 


^)  Brev  af  12.  Jan.  1850;  Udhæv,  af  mig. 

Dannede,  instrueret  (især  æsthetisk),  indbildsk,  forfængelig, 
angst  for  Trækvind  og  ufordøielige  Spiser,  exalteret  (for- 
skruet), om  det  saa  er  i  at  vise  Rolighed  i  Ilden*  ^). 

Sikkert  har  Andræ  dog  ikke  taget  Anstød  af  sin  unge 
Elevs  frimodige  Udtalelser;  til  de  kjære  Erindringer,  som 
Blom  efter  et  Besøg  ved  Juletid  i  Kjøbenhavn  bragte  til- 
bage til  Als,  hørte  «hans  hjertelige  Paaskjønnelse  af  den 
uforandrede  Godhed,  hvormed  Andræ  paany  modtog  ham 
efter  saa  langvarig  en  Fraværelsen  ^). 


Som  bekjendt  « afsluttedes  brat  den  glimrende  Frem- 
tid, der  syntes  at  staae  Blom  aaben,  da  han  paa  Isted- 
Dagen  (25.  Juli)  ramtes  af  en  dødbringende  Riffelkugle, 
just  som  han  førte  sine  Skytter  frem  til  Storm  paa  Passet 
mellem  Isted  Sø  og  Langsø,  hvor  ogsaa  hans  berømmelige 
Chef  fandt  Heltedøden »  ^). 

« Lykkelig  og  den,  hvis  Livstraad  brister 
Længe  før  hans  Teen  er  spunden  fuld, 
Naar,  i  det  han  Heltedøden   frister, 
Æren  spirer  paa  hans  Gravhøis  Muld»,  — 

lyder  nogle  Verslinier  under  et  Portræt  af  Blom,  og  visse- 
hg    tilkommer    denne    Hyldest    den    unge    Helt,    —    langt 


^)  Brev  til  Andræ  af  iste  Oktobr.  1849,  jfr.  iøvrigt  « Krigs- 
erindringer  fra  1848 — 50  af  Oberst  Jacob  Ræder»  (S.  152), 
med  et  stærkt  Udbrud  om  Meza  som  Kommanderende. 


')  Brev  af  12.  Januar   1850. 

^)  Dansk  biogr.  Lexikon  II,  S.  417 — 18. 

Større,  mere  uforgjængelig  dog  Æren,  der  spirer  frem  af 
Muld  paa  Læssøes  Gravhøi,  —  den  geniale  Strateg,  om 
hvem  den  Udtalelse  deles  af  Mange:  « Læssøes  Død  er 
det  største  Tab,  vor  Armee  nogensinde  har  lidt»^). 


*)  Brev  til  Andræ  af  2.  August  1850  fra  daværende  Ingeniørkaptain, 
senere  Statsgjældsdirektør  S  ch  o  ve  lin  (Udhæv,  af  mig),  jfr.  en  Udtalelse  af 
Tscherning  i  et  Brev  til  Generalkonsul  Delong  af  5te  Mai  1851:  «Oberst 
Læssøe,  som  dog  unægtelig  er  den  Officeer,  som  har  viist  størst  militairt 
Genie»   («Af  Anthon  Frederik  Tschernings  efterladte  Papirer»   III,  S.  1 13). 


rOr^H 


TILLÆG. 


Side  109  ff. 

Uen  kgl.  Resolution  af  lode  Mai  1845,  med  hvilken 
jeg  godhedsfuldt  er  bleven  bekjendt  i  Krigsministeriets  Ar- 
kiv, lyder  for  saa  vidt  angaaer  Læssøes  og  Jonquiéres'  Af- 
skedigelse fra  Høiskolen  saaledes: 

«Efterat  have  ladet  Os  referere  Vor  militaire  Høiskoles 
allerunderdanigste  Forestilling  af  5te  ds.,  ledsaget  af  et  Ud- 
drag af  Høiskolens  Forhandlinger,  betræffende  den  afbrudte 
Underviisning  i  Fortification  og  Bygningsfagene  for  dens 
ældste  Afdeling,  resolvere  Vi  herved  som  følger :» 


«4,  De  af  Vor  militaire  Høiskoles  Chef  ansatte  Lærere: 
Capitain  v.  Læssøe  af  Generalstaben  og  Premierlieutenant 
de  Jonquiéres  af  Artilleriebrigaden  afgaae  fra  deres  Lærer- 
post ved  bemeldte  Høiskole,  og  tilstaaes  dem  ved  denne 
deres  Afgang  en  Gratification  til  Beløb  af  et  halvt  Aar  af 
deres  hidtil  havte  Lærergage,  nemlig  v.  Læssøe  75  Rbd. 
og  de  Jonquiéres  350  Rbd. 

Hvilket   saaledes   tjener   til   allerunderdanigst   Efterret- 
ning og  videre  Foranstaltning. 

Kjøbenhavn,    10.  Mai   1845. 

Christian  R. 

Til 
Vor  militaire  Høiskole*. 


142  TILLÆG. 

Som  det  sees,  er  Resolutionen  foranlediget  ved  en 
Forestilling  af  5te  s.  Md.  fra  Høiskolen,  og  man  kunde  i 
denne  have  ventet  en  Udtalelse  af  Chefen,  Generalmajor 
Bardenfleth,  til  Forklaring  af  den  definitive  Afgang  af 
Læssøe  og  Jonquiéres  fra  Skolen.  Dette  er  dog  saa  langt 
fra  Tilfældet,  at  Forestillingen  i  saa  Henseende  blot  lyder: 

«4  —  at  Deres  Majestæt  nærmere  allernaadigst  vil 
bestemme,  hvorledes  der  skal  forholdes  med  de  af  Af- 
delingens Lærere,  der  ere  fast  ansatte  af  Deres  Majestæt 
Selv  (Capitain  v.  Steenstrup)  og  af  Høiskolens  Chef  (Capi- 
tain  v.  Læssøe  og  Premierlieutenant  de  Jonquiéres) » . 

Heller  ikke  i  « Høiskolens  Forhandlinger«,  af  hvilke  et 
Uddrag  medfulgte  Forestillingen,  findes  noget  til  Forklaring 
af  den  definitive  Afgang  af  Læssøe  og  Jonquiéres,  idet 
Forhandlingen  i  de  tre,  Resolutionen  af  lOde  Mai  nærmest 
forudgaaende  Møder,  d.  14de,  21de  og  28de  April,  væsent- 
lig kun  dreier  sig  om  Kaptain  Steenstrups  Afskedsbegjæ- 
ring,  om  Forsøg  paa  at  finde  Afløsere  til  at  fortsætte 
hans  Lærerfag  og  særlig  om  hvilke  Forholdsregler,  der 
blive  nødvendige  med  Hensyn  til  Eleverne  i  ældste  Af- 
deling paa  Grund  af  den  stedfindende  Mangel  af  Lærere 
i  Bygningsfagene. 


Paa  Gyldendalske  Boghandels  Forlag  er  udkommet 
EN  BREVVEXLING 

MELLEM 

ANDRÆ  OG   KRIEGER 

UNDER  LONDONERKONFERENCFN  1864 


UDGIVET  MED  ORIENTERENDE  BEMÆRKNINGER 

AF 

POUL  ANDRÆ 

{Særtryk  af  'Historisk  Tidsskrift«,  6.  R.  V.) 


VIA  APPIA 

DENS  HISTORIE  OG  MINDESMÆRKER 

AF 

POUL  ANDRÆ 

L  BIND  (1882):  Første  Afsnit:  VIA  APPIA,  ALMINDELIG 
GHARAKTERISTIK.  1.  De  romerske  Veie.  —  2.  Anlæget  af  Via 
Appia.  —  3.  Livet  paa  Via  Appia.  —  4.  Via  Appia  efter  Romer- 
rigets Fald.  —  5.  Beretninger  om  Via  Appia. 

Andet  Afsnit:  ROMERSKE  VILLAER  VED  VIA  APPIA.  — 
1.  Horti  Asiniani.  —  2.  Horti  Scipionum.  —  3.  Horti  Crassipedis.  — 
4.  Triopion.  —  5.  Senecas  Villa,  I. 

II.  BIND  (1886):  ROMERSKE  VILLAER  VED  VIA  APPIA 
(fortsat):  5.  Senecas  Villa,  II— III. -6.  Gæciliernes  Villa,  I— II.  — 
7.  Quintiliernes  Landslot  (Roma  vecchia).  —  8.  Digteren  Persius' 
og  Fleres  Villaer.  —  9.  Keiser  Gallienus'  Landslot.  —  10.  Bovillæ. 

III.  BIND  (1889):  ALBANERBJERGENE.  -  1.  Publius  Glodius' 
Villa.  —  2.  Albanum  Pompeji,  I— V.  —  3.  Keiser  Domitians  Al- 
banerslot, I— IV.  —  4.  Villa  Doria.  —  5.  Ariccia-Nemisøen,  I— II. 
—  6.  Via  Appia  i  Albanerbjergene,  I— II. 


Hos  C.  A.  Reitzel  er  tidligere  (1875)  udkommet: 

DE  DANSK-VESTINDISKE  ØER, 

NÆRMEST  MED  HENSYN  TIL 
DERES    NUVÆRENDE   POLITISKE   OG  FINANTSIELLE  FORHOLD 

AF 

POUL  ANDRÆ. 


1912. 


é 


PLEASE  DO  NOT  REMOVE 
CARDS  OR  SLIPS  FROM  THIS  POCKET 

UNIVERSITY  OF  TORONTO  LIBRARY 


BRIEF 

DL 

0014601 


